目录

[光讚經卷第一 醎 303](#_Toc481950568)

[光讚經卷第二 醎 316](#_Toc481950569)

[光讚經卷第三 鹹 330](#_Toc481950570)

[光讚經卷第四 鹹 339](#_Toc481950571)

[光讚經卷第五 鹹 350](#_Toc481950572)

[光讚經卷第六 醎 360](#_Toc481950573)

[光讚經卷第七 鹹 372](#_Toc481950574)

[光讚經卷第八 河 381](#_Toc481950575)

[光讚經卷第九 河 389](#_Toc481950576)

[光讚經卷第十 河 399](#_Toc481950577)

光讚經卷第一 醎

西晉三藏竺法護譯

摩訶般若波羅蜜光讚品第一

聞如是.一時,佛遊羅閱祇耆闍崛山

中,與摩訶比丘僧五千俱,皆阿羅漢

也.諸漏已盡,無有塵垢,而得自在心

安解脫智慧善度逮得仁和爲大開

導,所作已辦.所設究竟棄捐重擔,逮

得己利,除終始患,平等解脫,濟一切

想,得度無極.唯除一人賢者阿難,學

須陁洹.復與五百比丘俱,及比丘尼、

優婆塞、優婆夷,皆悉現在.幷諸菩薩

摩訶薩,得諸摠持,逮成三昧,修于空

行,尊於無想,不念衆願,以得等忍,制

覽無數,皆得五通,所言聰捷,無有懈

怠,蠲捨家利所慕之心,所說經法,不

僥供養,致深妙法,度於無極,得無所

畏,超越魔事,脫於一切陰蓋之㝵,講

諸因緣心志所趣,從無數劫,精進行

願.其意所向喜悅問訊,常先於人,離

於結恨,入於無數衆會之中,威勢巍

巍,無所畏難,憶念無量姟劫之事.若

說經法,曉練衆義,猶如幻化野馬、水

月、夢與影響,若鏡中像,勇猛無侶.以

微妙慧,知衆生心所起所行,超度分

別,意不懷害,慇懃忍辱,具足所行,曉

了審諦所當度者,攝取佛土無限之

願.常三昧定,目睹無數諸佛世界,暢

達宜便啓請無量諸佛世尊,進退能

決若干種見所著之處,定意自娛,解

百千行.諸菩薩者,德皆如是.其名曰:

颰陁和菩薩、羅鄰那竭菩薩、摩訶湏

菩和菩薩、那羅達菩薩、嬌日兜菩薩、

和輪調菩薩、因坻菩薩、賢守菩薩、妙

意菩薩、持意菩薩、增意菩薩、不虛見

菩薩、立願菩薩、周旋菩薩、常精進應

菩薩、不置遠菩薩、日盛菩薩、無吾我

菩薩、光世音菩薩、漸首菩薩、寶印首

菩薩、常擧手菩薩、常下手菩薩、慈氏

菩薩.諸菩薩衆如是難限,不可計數

億百千姟,一切妙德淸淨同眞.爾時,

世尊坐於自然師子牀座,而結加趺,

正身而處,心有所向制立其意.有三

昧名定意王,以時三昧自然正受,則

皆普入一切定意,救攝平等,御而趣

之.佛適三昧,其心安寂,而以道眼,觀

斯世界,其身湛然而笑.從其足心,放

六萬億百千光明;十足指,放十億百

千光明;兩脅,放二億百千光明;兩膝,

放二億百千光明;兩腳,放二億百千

光明;兩肩,放二億百千光明;兩肘,放

二億百千光明;臍,放二億百千光明;

頭,放億百千光明;兩手指,放十億百

千光明;兩臂,放二億百千光明;兩眉,

放二億百千光明;項,放億百千光明;

兩眼,放二億百千光明;兩耳,放二億

百千光明;鼻,放億百千光明;四面,放

四百億百千光明;四十齒,放四十億

百千光明;眉閒相,放億百千光明;頂

結相,放六萬億百千光明.照此三千

大千世界,無所不周,普曜東方江河

沙等諸佛國土,南方、西方、北方,四隅、

上、下皆亦如是.其有衆生,蒙値光明,

心皆恬怕,悉發無上正眞之道.於是,

世尊,卽時欣笑,從諸毛孔,放衆光明,

照此三千大千世界.普遍十方無不

周接,江河沙等諸佛世界.其有群萌,

爲光所照,悉皆寂然,存于無上正眞

之道.是時,世尊,則演如來淸淨眞妙

志性光明,照此三千大千世界,普及

十方各江河沙等諸佛國土.假令人

民逮斯光者,則皆究竟至於無上正

眞之道.於是,世尊從其舌本,悉覆佛

土,而出無數億百千光明,照此三千

大千世界,周遍十方各江河沙等諸

佛國土.其光明中,自然而殖金寶蓮

花,其蓮華上,各有諸佛,結加趺,坐寶

蓮華,講說經法,演於六波羅蜜,十方

一切亦復如是.若有衆生,聞斯法講,

一切究竟,皆得堅住阿耨多羅三耶

三菩.於是,世尊,坐師子牀,有三昧,名

師子娛樂,以斯定意,自然正受.如其

色像,咸演威曜示現神足,三千大千

世界六反震動,邊際亦搖.中順至邊,

安和柔軟,愍傷一切衆生之類,令獲

安隱快樂無患.爾時,三千大千世界

地獄、餓鬼、畜生,諸不閑者、恐懅厄者,

自然爲斷三塗除已悉自致來,得生

爲人四天王、忉利天、鹽天、兜術天、尼

摩羅天、波羅尼蜜天.於時,諸天適生

彼閒人中天上,卽識宿命,歡喜悅豫,

往詣佛所,稽首足下,叉手歸命.十方

一切亦復如是,等無差特.爾時,此三

千世界衆生之類,盲者,得目而睹色

像;聾者,徹聽聞諸音聲;志亂意惑,還

復其心;迷憤者,則時得定;其裸形者,

自然衣服;其飢虛者,自然飽滿;其消

渴者,無所思僥;其疾病者,而得除愈;

身瑕玼者,諸根具足;其疲極者,自然

得解;久猗身者,則無所猗.一切衆生,

得平等心,展轉相瞻,如父如母,如兄

如弟,如姊如妹.各各同心,等無偏邪,

皆行慈心.一切群萌,悉修十善淸淨

梵行,無有塵埃.一切黎庶,悉獲安隱,

所得安隱,猶如比丘得第三禪.于時,

衆生而致智慧,而悉具足善快調定,

離於卑劣,逮得和雅.於是,世尊在師

子牀處於三千大千世界,而最超異

威神巍巍,光燿煌煌,無有畏懼,聖明

輝赫尊顏具足,無不周普照于東方

江河沙等諸佛世界,八維上下各江

河沙等世尊國土,如須彌山超踰一

切諸山之上,明在所通.於是,世尊,承

如來旨已自然聖,令三千大千世界

衆生,悉共瞻睹.時,此世界,首陁衛淨

居諸天、梵天、波羅尼蜜天、尼摩羅天、

兜術天、鹽天、忉利天、四天王天及三

千大千世界所居人民,自然見身,親

近如來.皆得自然天華,傅飾天香,天

雜香、天搗香、天靑蓮、芙蓉鮮華,諸妙

天華莖葉具足,各各發行齎詣如來,

稽首佛足各散佛上,及於人閒,水陸

諸花各各手執,往詣世尊,而爲供養.

諸天人民,所散供養諸華之具,上在

虛空,三千大千世界化爲宮殿,自然

樓觀.從其宮殿,垂諸天華、繒蓋、幢幡,

紛葩飄颺,顯灼普現.其諸花香,莊嚴

三千大千佛國,自然巍巍,形像衆色

如紫磨金.八維上下芬馥晃昱,亦復

如是.於是閻浮提城所有人民,瞻睹

如來,現身威變,不可稱計.各心念言:

今日如來坐於我前.普佛國土,亦復

如是,各各心念:「今日如來在我前坐,

而說經法.」.於時,世尊在師子牀,更復

欣笑.加復重照三千大千世界,弘光

赫弈,此土人民悉共睹見,東方江河

沙等諸佛國土,現在如來至眞等正

覺,與諸菩薩、聲聞之衆.又復東方江

河沙等諸佛世界所有衆生,悉亦遙

見此佛國土迦文佛,與比丘僧及

諸菩薩,而坐說經.八維上下,亦復如

是,悉遙見此等無差特.於是過東方

江河沙等諸佛世界,最邊國土名寶

迹,其佛號寶事如來至眞等正覺,今

現在爲諸衆生,亦復講說摩訶般若

波羅蜜經.彼時,其佛世界,而有菩薩,

號曰普明,睹大光明及地大動,卽便

往詣寶事如來,稽首問曰:「唯然,世尊.

以何因緣,其大光明照此佛土,地大

震動,諸如來身自然爲見?會當有意.」

彼佛告於普明菩薩曰:「族姓子,欲知

西方極遠有忍世界,其佛號曰迦

文如來.今現在爲諸菩薩,說般若波

羅蜜.是其威神光也.」普明菩薩白寶

事如來:「唯然,世尊.我欲詣彼,見迦

牟尼如來,稽首作禮,及諸菩薩摩訶

薩衆童眞等,得摠持究竟三昧,定意

自在,得度無極,迦牟多阿竭阿羅

呵三耶三佛.」寶事如來阿羅呵三耶

三佛,告普明菩薩曰:「往.善男子,汝知

是時.」寶事如來賜普明菩薩金色蓮

華,而有千葉.「取.善男子,此寶蓮華以

用供散迦牟如來.善男子,欲往修

寂然,行忍界菩薩生彼土者,甚有患

難,亦難値遇.」普明菩薩,卽受其金色

蓮華,與無央數億百千姟諸菩薩衆,

男女大小居家出家,則以供養東方

諸佛天中天,承事歸命,上諸華香、雜

香、搗香.次復詣迦牟如來,稽首足

下,卻住一面.普明菩薩白世尊曰:「唯

然.大聖,寶事如來敬問無量,乞求輕

便力行安乎?又復遣進金色蓮華.」佛

受蓮華,尋以遙散東方江河沙諸佛

國土,其華卽時周遍東方諸佛世界,

有佛坐於自然金色蓮華,講說經法,

亦復演斯六波羅蜜.其有衆生聞此

說者,一切究竟卽時堅住於阿耨多

羅三耶三菩.男女大小悉禮佛足,各

以功德,供養多阿竭阿羅呵三耶三

菩.南方去此江河沙等最極邊際,有

佛世界名曰離一切憂,其佛號無憂

首多阿竭阿羅呵三耶三佛,彼有菩

薩名離戚.啓辭其佛,佛賜蓮花,與無

數菩薩俱,經諸國土,供養諸佛,來詣

迦牟尼如來,稽首供養,卻坐聽經.

西方去此江河沙等,有世界名曰寂

然,其佛號寶龍多阿竭阿羅呵三耶

三佛,彼有菩薩名曰意行.啓辭其佛,

佛賜蓮華,與無數菩薩俱,經諸國土,

供養諸佛,來詣迦牟尼如來,稽首

供養,卻坐聽經.北方去此江河沙等,

有世界名曰致勝.其佛號勝諸根多

阿竭阿羅呵三耶三佛,彼有菩薩名

曰施勝.啓辭其佛,佛賜蓮華,與無數

菩薩俱,經諸國土,供養諸佛詣迦

牟如來,稽首供養,卻坐聽經.下方去

此江河沙等,有世界名曰仁賢,其佛

號賢首多阿竭阿羅呵三耶三佛,彼

土有菩薩名曰蓮華上.啓辭其佛,佛

賜蓮華,與無數菩薩俱,經諸國土,供

養諸佛.詣迦牟如來,稽首供養,卻

坐聽經.上方去此江河沙等,有世界

名曰欣樂,其佛號樂首多阿竭阿羅

呵三耶三佛,彼有菩薩名施樂.啓辭

其佛,佛賜蓮花,與無數菩薩俱,經諸

國土,供養諸佛,詣迦牟如來,稽首

供養,卻坐聽經.其四維者,亦復如是,

等無差特.爾時,於此三千大千世界,

尋卽而雨諸寶華、香、幡蓋,自然莊嚴

香樹、花樹,譬如蓮華迹世界,普華多

阿竭阿羅呵三耶三佛佛土,溥首菩

薩所遊居處.善住意諸天子及餘大

神,尊勢無極菩薩之衆,世尊所與,及

餘諸天、世閒人民皆來聚會.諸魔、梵

天幷聲聞衆,揵沓和阿須倫神、人民

悉普來會.此諸菩薩摩訶薩,爲童子

時,所服、飮食,功德自然.爾時,世尊告

賢者舍利弗:「於斯若有菩薩摩訶薩,

便當精修學般若波羅蜜.」舍利弗白

佛:「唯然世尊.云何菩薩摩訶薩一切

具足曉解諸法,學般若波羅蜜乎?」佛

告舍利弗:「菩薩摩訶薩住於般若波

羅蜜已,修無處所,卽便具足檀波羅

蜜,令不缺減,有所施與,無所愛逆,尸

波羅蜜當令具足.從是因緣,未曾住

於罪、不罪,亦當具足羼波羅蜜,興無

瞋恚,當學惟逮波羅蜜,便得受決.從

其身意,興諸精進,不起諸漏,當具足

禪波羅蜜.由是之故,無所求慕.」佛言:

「舍利弗,若菩薩摩訶薩住般若波羅

蜜,則自具足於四意止,發無所發,又

當具足.得四意斷、四神足、五根、五力、

七覺、八由行,悉令具足,空無三昧、無

想三昧、無願三昧而決具足.四禪、四

等、四無色三昧及八脫門,漸漸具足,

而以正受.以此爲脫無所思想、無有

內想、若供養想、若光明想、無絳赤想、

無腐敗想、無有靑想、無食齧創爛想、

亦無亂想、無枯骨想、無星散想、無處

所想、悉離諸想,常志於佛,念於經典,

念於衆僧,念於戒禁,意在惠施,志前

諸天,出入之意,死亡之意.無常之想、

苦樂之想、無非身之想、終始之想、一

切世界無可樂想、諸習之想、滅盡之

想,道慧、盡慧、無熱諸慧、無所起慧、法

慧.於諸經法,亦無所慧,亦無我慧、無

有內慧、微妙意慧、曉了諸慧、如所謂

慧,悉以思念所行三昧,無想、無念、無

行定者,而無有異.諸根爲異異根、異

行.又復有行難所獲致,如來十力、四

無所畏、四分別辯、佛十八法、不共之

事、大慈大悲,欲得曉了此一切緣,菩

薩摩訶薩,當行般若波羅蜜.若有具

足諸道慧者,菩薩摩訶薩當行般若

波羅蜜.欲曉了慧,具足充備諸通慧

者,當行般若波羅蜜.菩薩摩訶薩,若

欲明了一切得近,蠲除塵勞,菩薩摩

訶薩當行般若波羅蜜.如是舍利弗,

菩薩摩訶薩,則爲修學般若波羅蜜.」

佛復告舍利弗:「若有菩薩摩訶薩,欲

入寂然,當學般若波羅蜜.菩薩摩訶

薩,欲度聲聞、辟支佛地,住阿惟越地

者,當學般若波羅蜜.菩薩摩訶薩,欲

處六通,學般若波羅蜜.菩薩摩訶薩,

欲知一切衆生薩和薩心根所行者,

當學般若波羅蜜.菩薩摩訶薩,欲過

諸聲聞、辟支佛慧者,當學般若波羅

蜜.菩薩摩訶薩,欲逮摠持門,若男子

勸助布施,聲聞、辟支佛,超越彼等,當

學般若波羅蜜.菩薩摩訶薩,欲過一

切聲聞、辟支佛戒禁勸助心意,當學

般若波羅蜜.若欲具足三昧、智慧、解

脫、度知見慧,菩薩摩訶薩,當學般若

波羅蜜菩薩摩訶薩欲成顯於禪定

三昧、三摩越,勸助合集解心之念所,

當學般若波羅蜜.菩薩摩訶薩,若欲

勸助布施,分別無限無量成就功德,

當學般若波羅蜜.菩薩摩訶薩,若欲

具足成就無限無量持戒、忍、辱、精進、

一心、智慧,當學般若波羅蜜.」佛復語

舍利弗:「若有菩薩摩訶薩,欲具足立

檀波羅蜜、尸波羅蜜、羼波羅蜜、惟逮

波羅蜜、禪波羅蜜、般若波羅蜜行,一

切所生得見諸佛,自致成佛,當學般

若波羅蜜.欲成三十二相、八十種好,

具足菩薩性,若爲眞童,欲立此地,不

離諸佛世尊,所欲志念諸善德本,供

養如來,奉持順命,其願輒成.若欲具

足一切衆生心之所僥,飮食、衣服、車

乘、香華、雜香、塗香、牀臥、燈火、手巾、履

襪,所當得者,充滿諸財,當學般若波

羅蜜.復次,舍利弗,若菩薩摩訶薩,欲

具足江河沙等衆生,勸立於檀波羅

蜜、尸波羅蜜、羼波羅蜜、惟逮波羅蜜

禪波羅蜜,當學般若波羅蜜.復次,舍

利弗,若菩薩摩訶薩,以一善本,順如

來德,無有盡耗,亦不缺減,乃至成阿

耨多羅三耶三菩者,當學般若波羅

蜜.復次,舍利弗,若菩薩摩訶薩,學般

若波羅蜜,八維上、下諸佛天中天,皆

共歌誦其人功德,發意之頃東方江

河沙等諸佛國土,欲遊此界,及至十

方,當學般若波羅蜜.以一切音聲,欲

告江河沙諸佛國土,東、西、南、北,四維

上、下,當學般若波羅蜜.復次,舍利弗,

若菩薩摩訶薩,欲建立諸佛國土,令

不斷絕,欲住內空,若處外空、若內外

空、若於空空,若於大空,究竟之空、所

有空、無有空、有爲空、無爲空,若眞空

者,無祠祀空、無因緣空、因緣空、自然

相空、一切法空、不可得空、無所有空,

若自然空、無形自然空、因緣威神空,

諸行相欲至此者,當學般若波羅蜜.

復次,舍利弗,菩薩摩訶薩,欲得親近

一切如來,欲得觀解一切諸法,欲了

諸法在於本際,當學般若波羅蜜.如

是舍利弗,菩薩摩訶薩,欲成般若波

羅蜜,當如是住.復次,舍利弗,菩薩摩訶

薩,欲計數知三千大千世界,沙、石、樹、

花,一切諸塵衆疑不決,當學般若波

羅蜜.三千大千世界有如大海江河

川流泉原,欲知有幾渧,多少之數,無

所傷害,度海虫類,當學般若波羅蜜.

復次,舍利弗,假使三千大千世界所

有火者,一時普然,猶如劫燒,一面一

時,悉欲滅者,令無所然,當學般若波

羅蜜.復次,舍利弗,菩薩摩訶薩,三千

大千世界所有諸風,有時國土吹拔,

崩碎諸須彌山,令無有餘,譬如灰塵

淨滅,有如然藎如然蒿草,若以一指、

手指、足指,欲令滅盡三界火者,當學

般若波羅蜜.復次,舍利弗,菩薩摩訶

薩,三千大千世界所有虛空,欲以普

身一加趺坐,周遍虛空者,當學般若

波羅蜜.自在變化無近、無遠、無大、無

小,當學般若波羅蜜.復次,舍利弗,菩

薩摩訶薩,欲取三千大千世界諸須

彌山,以一手,擧諸須彌山,置于殊異

無量諸佛世界,無往反想不增不減,

當學般若波羅蜜.復次,舍利弗,菩薩

摩訶薩,東方江河沙等諸佛世界,佛

天中天、聲聞、辟支佛,皆欲一時同時

合集,以供養者,當學般若波羅蜜.復

次舍利弗菩薩摩訶薩若一衣服香

花、搗香、塗香、繒蓋、幢幡,以持供養多

阿竭阿羅呵三耶三佛及聲聞衆,

奉事歸命,一時應集,當學般若波羅

蜜.復次,舍利弗,菩薩摩訶薩,三千大

千世界所有衆生,皆欲建立於尸波

羅蜜、三昧、智慧、解脫、見慧,須陁洹果、

斯陁含果、阿那含果,至於無餘住泥

洹果,而般泥洹,當學般若波羅蜜.復

次,舍利弗,菩薩摩訶薩,行般若波羅

蜜,若布施者波羅蜜,當作是學.如此

施者,獲大果報,如是施者,生於君子、

傲姓家、梵志、大族姓長者.如此施者,

生於四天王、上忉利天、兜術天、尼摩

天、波羅尼蜜天.如是施者,依於斯施

思第一禪第二第三至第四禪,無量

虛空定意正受,無量空慧,無量不用

慧天,無想、有想三昧禪.如此施者,興

八聖路,得須陁洹果、斯陁含果、阿那

含果、阿羅漢果、辟支佛果、若曉了此,

當於是學般若波羅蜜.復次,舍利弗,

菩薩摩訶薩,行般若波羅蜜,常以權

慧,有所施與,爲具檀波羅蜜、尸波羅

蜜、羼波羅蜜、惟逮波羅蜜、禪波羅蜜、

般若波羅蜜.」舍利弗白佛言:「云何菩

薩摩訶薩,具足六波羅蜜?」答曰:「其布

施主,無所著念,所施受者,亦不忘恩,

是爲檀波羅蜜.無所犯負,不以禁戒,

而自綺飾,是爲尸波羅蜜.常懷忍辱,

無瞋恚恨心,向於衆生,是爲羼波羅

蜜.精進不怠,欲度一切,是爲惟逮波

羅蜜.一心寂然,而無憒亂,是爲禪波

羅蜜.智慧解空,不計吾我,是爲般若

波羅蜜.取要言之,復重解議,於罪無

罪,亦無無罪,是尸波羅蜜.無有瞋恨,

是羼波羅蜜.身心精進,不以疲倦,是

惟逮波羅蜜.興於不亂,無所想念,是

禪波羅蜜.解一切法,而無所著,是般

若波羅蜜.復次,舍利弗,菩薩摩訶薩,

欲得成就過去、當來、今現在諸佛世

尊功德之誼,當學般若波羅蜜.欲得

超度有爲、無爲諸法行者,去、來、今法

至於無本、諸法所興不起本際.欲逮

此者,一切聲聞、辟支佛、諸菩薩法.欲

行諸佛世尊,而供養者,欲得具足諸

佛眷屬、無量群從,欲得獲致菩薩枝

黨,欲得淨畢衆祐之德,欲致布施,心

無所受,不起犯戒想,無瞋恚心,無懈

怠心,不欲發起於亂心者,又不欲起

愚癡心者,當學般若波羅蜜.復次,舍

利弗,菩薩摩訶薩,欲立衆生於布施,

德、持戒、智慧,勸令修治,所受福德,當

所興者,當學般若波羅蜜.復次,舍利

弗,菩薩摩訶薩,欲興五眼,當學般若

波羅蜜.何謂五眼?肉眼、天眼、慧眼、法

眼、佛眼,當學般若波羅蜜.復次,舍利

弗,菩薩摩訶薩,欲見東方江河沙國

土,八維上、下諸佛世尊,所說經法,皆

以天耳,欲得聞者,又欲得知諸佛世

尊心之所念,當學般若波羅蜜.復次,

舍利弗,菩薩摩訶薩,諸佛世尊普在

十方說經法者,欲得聽聞,而不斷絕,

至阿耨多羅三耶三菩者,當學般若

波羅蜜.復次,舍利弗,菩薩摩訶薩,若

欲得見過去多阿竭阿羅呵三耶三

佛,欲得見於諸佛國土者,當來、現在

十方世界,今現在佛,欲得追見國土

所有,當學般若波羅蜜.復次,舍利弗,

菩薩摩訶薩,欲得解知如來所說十

二部經,聞經、分別經、頌經、詩歌經、初

經此應經生經受經方,等經未曾,有

法經譬,喩經注解,章句經諸,聲聞所

不聞者皆,欲得玩習,誦者當學般若

波.羅蜜,復次舍,利弗菩薩摩,訶薩欲

得聽聞八維,上下如來,所說經法皆

念不失,欲得執持已得執.持而爲衆:

會他人說,者當學般若波羅蜜復次

舍,利弗菩薩摩訶薩欲得啓,問過去

當來如所說誼者已得聞者爲他人說

當學般若波羅蜜復次舍利弗菩薩

摩訶薩欲得:「照明東方江河沙等諸

佛世界,窈窈冥冥,不見日月光明之.

耀欲得照斯及十方,界當學般若波

羅蜜,復次舍利弗菩薩摩訶薩欲得

開.化東方江河沙等諸.佛,國土及,十

方界愚.癡闇、冥不聞、佛名不得、聽經

不睹衆,僧欲得開化衆,生類立於正

見.令得睹佛逮聞經法,及與聖衆當

學般若波羅蜜,復次舍利弗菩薩,摩

訶薩欲.令東方江河沙等諸.佛世界,

及十方佛土所有衆生其生盲,者得

目睹形聾者逮聽,狂者復、意裸者,獲

衣飢者.致食渴得水漿吾願,得力、皆

蒙、斯恩當學般若,波羅、蜜復、次舍、利

弗菩薩,摩訶薩其有.於斯三、千大千、

世界、在惡趣、者地獄餓、鬼畜生群萌,

之類吾欲加恩使,此黎庶逮得其所

八維,上下各江,河沙亦復.如是當學

般,若波羅蜜復次,舍利弗菩,薩摩訶

薩,江河沙等諸,佛世界所,有衆生欲.

得建立于,禁戒者三昧智慧解脫度

知見.慧須陁洹果斯陁含,果阿那含,

果阿羅漢果辟支佛證至、成阿耨多,

羅三耶三,菩又欲修.多呵竭威儀禮

節菩薩:「摩訶薩當,學般若波羅、蜜復、

次舍利弗菩?」薩摩訶薩行:「般若波羅,

蜜當作是觀,假令我身所,不得睹而,

欲察之當,學般若波,羅蜜設使我身

四寸之地、而以足指.靡不周遍,從四

天王天欲,界色界阿,迦膩咤天無央

數億百千姟眷屬周帀往詣佛樹處

于道場當學般若波羅,蜜復次舍,利

弗菩薩,摩訶薩或,坐佛樹四,天王天

上.諸天人上乃至于?淨居諸天,等無

差特皆來具足布施或當成就阿耨多

羅.」三耶:「三菩阿惟三,佛往來住立坐

臥則於其地,自爲金剛,欲得獲斯,當

學般若波羅蜜復次舍利弗菩薩.摩

訶薩行般若波羅蜜當,作斯觀吾,當

何日出,去棄國捨,家卽日當,成阿耨

多,羅三耶三.菩得至阿惟,三佛以至

阿惟三佛卽,日轉法輪以轉法輪.」令

無央數不:「可稱計衆.生之類遠塵離

垢諸法法眼淨無?」量無限群萌:「之黨

得無起餘漏盡意解無,量無限衆,生

含血得阿惟,越致阿耨多羅三耶;三

菩是菩薩摩訶薩當學,般若波羅蜜.

復次舍利?弗菩薩摩訶薩心,念欲得

我成阿,耨多羅三耶三菩得,至阿惟

三佛,有無央數比丘聖衆聲聞學.者

或以一反演說經法於一坐,上得阿

羅,漢諸菩薩,摩訶薩皆逮阿惟越致

阿.耨多羅三?耶三菩有無央數不,可

稱限不,可計量諸,菩薩衆其,壽無量

光.明照遠無,有邊際當,學般若波,羅

蜜復次,舍利弗菩.薩摩訶薩或欲得

致,阿耨多羅,三耶三菩逮,成阿惟三,

佛欲令其.佛國土無?有婬怒癡,音響

之名,使一切衆,生皆獲如.是色像如?

般若波羅蜜具足成就所施善哉調

順快哉妙哉智慧善修梵行而順遊

不居衆生則爲快哉當學般若波羅

蜜復次舍利弗菩薩摩訶薩願我當

獲具足聖達而以正法則富之定無

有音聲當學般若波羅蜜心自願言

吾淸聲聞令江河沙等世界衆生之

類逮得阿耨多羅三耶三菩當學般

若波羅蜜

摩訶般若波羅蜜順空品第二

佛告舍利弗菩薩摩訶薩行般若波

羅蜜時興斯之德四天王卽時歡喜

我等當立四枚之鉢四天王前以所

奉進過去怛薩阿竭阿羅呵三耶三

佛亦當貢上學道法者時忉利天亦

復踊躍焰天兜率天尼摩羅天波羅

尼蜜天吾等悉當奉事供養此善男

子阿須倫身則爲減損長益諸天身

三千大千世界上至阿迦膩咤天莫

不踊躍吾等請勸使轉法輪舍利弗

菩薩摩訶薩行般若波羅蜜時則爲

長益具六波羅蜜善男子善女人歡

喜悅豫吾等當爲父母之慈妻子親

屬朋友親厚之慈父母兄弟妻子親

厚知友愛敬喜見之四天王忉利天

焰天兜率天尼摩羅天波羅尼蜜天

上至阿迦膩咤天不令菩薩與塵欲

相値發心往詣承事作禮吾等亦當

使得淸淨梵天行離穢濁行無習婬

欲致生于梵天無有放逸而績放逸

諸有色者不能進至阿耨多羅三耶

三菩是故菩薩以淨梵行棄捐家業

乃逮阿耨多羅三耶三菩阿惟三佛

不以穢濁而得佛道賢者舍利弗白

世尊曰菩薩之法必當有父母妻子

親厚知友耶佛告舍利弗若有菩薩

必當有父母不應有妻子或初發意

淨修梵行成爲童眞至成阿耨多羅

三耶三菩阿惟三佛或有菩薩以漚

和拘舍羅習於五欲然後捨家逮得

阿耨多羅三耶三菩阿惟三佛譬

如巧黠幻師及與弟子善學幻術化

造五欲以此五樂而用自娛戲笑爲

行於舍利弗意云何其幻師者寧爲

服習於五欲乎舍利弗白不也天中

天佛言如是舍利弗菩薩摩訶薩以

漚和拘舍羅習於五欲勸化衆生其

菩薩摩訶薩不爲五欲之所沾污菩

薩摩訶薩以無央數事嗟歎愛欲或

有毀呰欲爲然熾愛欲瑕穢欲爲仇

怨欲爲怨敵如是舍利弗菩薩摩訶

薩度衆生故而爲分別此五欲事舍

利弗白佛唯天中天云何菩薩摩訶

薩行般若波羅蜜佛告舍利弗菩薩

摩訶薩行般若波羅蜜不見菩薩亦

不見菩薩字亦不見般若波羅蜜亦

不見行般若波羅蜜字亦不見非行

所以者何菩薩之字自然空其爲空

者無色無痛痒思想生死識不復異

色空不復異痛痒思想生死識空如

色空痛痒思想生死識亦空所謂空

者色則爲空痛痒思想生死識亦自

然所以者何所謂菩薩但假號耳所

謂道者則亦假號所謂空者則亦假

號其法自然不起不滅亦無塵勞無

所依倚無所諍訟若有菩薩所行如

是不見所起亦不見所滅不見所猗

不見所訟所以者何誑詐立字因遊

客想或想念故而致此法從何立字

但託虛言.曉了如是,菩薩摩訶薩則

爲行般若波羅蜜,一切不見有名號

也,已無所見,亦非不見,則無所猗,則

爲行般若波羅蜜.」

摩訶般若波羅蜜行空品第三之一

佛復告舍利弗:「菩薩摩訶薩行般若

波羅蜜時,當作斯觀所號菩薩,所謂

佛者亦假號耳,所謂名色痛痒思想

生死識,亦假號耳,皆由吾我.所謂我

者,適無所有,無我、無人、無命、無壽及

含血蠕動,無心、無意.若作所造,自然

所習、所更、所見、知見之事,如此輩類,

皆不可得空無所著,悉由假號,但有

虛言.如是菩薩摩訶薩,爲行般若波

羅蜜,不見衆生,設無所見,亦不有見,

亦復不見所託言也.菩薩摩訶薩所

行如是,爲隨怛薩阿竭所教,行般若

波羅蜜,捨怛薩阿竭已,其智慧過諸

聲聞辟支佛所興空行,而不迷惑.所

以者何?其人所修不見於字所當猗

者,菩薩摩訶薩行如是者,爲行般若

波羅蜜.」佛言:「譬如舍利弗、摩訶目揵

連、諸比丘等,使滿閻浮提,猶如竹蘆、

甘蔗、稻麻叢林,智慧具足,終不能及

行般若波羅蜜菩薩,百倍千倍萬倍

億倍,不任以前.所以者何?菩薩智慧

欲度一切衆生之類之所致也.復次,

舍利弗,菩薩摩訶薩行般若波羅蜜,

一日行智,皆過聲聞、辟支佛所立之

上,置是滿閻浮提舍利弗、摩訶目揵

連等比丘空.正使三千大千世界,滿

中舍利弗、摩訶目揵連諸比丘等所

有智慧,不及行菩薩摩訶薩.置是三

千大千世界舍利弗、摩訶目揵連、諸

比丘等,譬如東方江河沙等諸佛國

土,悉滿其中,舍利弗、摩訶目揵連、諸

比丘等,普及十方,斯等不及行般若

波羅蜜菩薩智慧一日,過一切聲聞、

辟支佛智慧,百倍千倍巨億萬倍,不

相屬逮.」於是賢者舍利弗白世尊曰:

「唯然.其聲聞智慧,須陁洹、斯陁含、阿

那含、阿羅漢、辟支佛、菩薩、怛薩阿竭

阿羅呵三耶三佛智慧,計此一切所

有智慧,無所破壞,無所諍訟,而無所

起,自然爲空.唯天中天,其無所壞,無

所諍訟,無起自然空者,寧可獲致若

干差特不乎?云何菩薩一日行智,而

復於此過一切聲聞、辟支佛乎?」佛告

舍利弗:「於舍利弗意云何?菩薩所以

行般若波羅蜜者,何一日之中,所行

智慧,所建立願,修於幻術而行愍哀,

皆爲一切衆生之類,悉了諸法以化

群萌,欲令滅度.諸聲聞、辟支佛,寧爲

興立如是之緣智慧不乎?」答曰:「不也,

天中天.」佛言:「於舍利弗意云何?諸聲

聞、辟支佛,豈有此念?我等當逮阿耨

多羅三耶三菩、阿惟三佛,教化衆生,

至泥洹界,令滅度耶?」答曰:「不也.」佛言:

「以是故,當復知此一切聲聞、辟支佛

所有智慧,百倍、千倍,智慧百千倍、巨

億萬倍,終不相及.於意云何?聲聞、辟

支佛,寧有此念:「吾等當行六波羅蜜,

教化衆生,嚴淨佛土,具足怛薩阿竭

十種力、四無所畏、四分別辯、十八不

共諸佛之法,得成阿耨多羅三耶三

菩、阿惟三佛.」.度脫滅度無量無限不

可計數衆生之類不乎?」答曰:「不也,天

中天.」佛言:「菩薩摩訶薩發心念言:「吾

當奉行六波羅蜜,具一切法,成阿耨

多羅三耶三菩,度脫不可計數衆生

之類.」.』佛言:「譬如日之宮殿,奮其光明,

一時普照閻浮提地,無不周遍.如是

舍利弗,菩薩摩訶薩行六波羅蜜,具

十種力、四無所畏、四分別辯、十八不

共諸佛之法,逮成阿耨多羅三耶三

菩,開化度脫無量無限不可計數衆

生之類.」賢者舍利弗白佛言:「云何菩

薩摩訶薩,越於聲聞、辟支佛地,而便

逮及阿惟越致地,淨修佛道?」佛告舍

利弗:「於是菩薩摩訶薩,從初發意,行

六波羅蜜,過於空法,無想、無願,則爲

超越聲聞、辟支佛地,住阿惟越致地.」

賢者舍利弗復白佛言:「云何菩薩摩

訶薩,於一切聲聞、辟支佛,爲最衆祐?」

佛告舍利弗:「菩薩摩訶薩,從初發意,

行六波羅蜜,至坐佛樹,常於一切聲

聞、辟支佛,爲最衆祐.所以者何?菩薩

摩訶薩,若來現者,則自然興眞妙之

法,具足十善,又成五戒,立八等事及

八關齋,四禪、四等心、四無色三昧,四

意止、四意斷、五根、五力、七覺意、八由

行,現於世間,如來十力、四無所畏、四

分別辯、十八不共諸佛之法,如是輩

類,衆善之德興現于世,則分別君子

族姓、梵志長者傲族大姓及忉利天

上至三十三處、想無想天,須陁洹、斯

陁含、阿那含、阿羅漢、辟支佛、怛薩阿

竭阿羅呵三耶三菩,緣此別知有此

事耳.」舍利弗白佛言:「云何菩薩摩訶

薩,淨畢衆祐?」世尊告曰:「菩薩摩訶薩,

於衆祐中,無所淨畢.所以者何?究竟

於空,則爲菩薩摩訶薩成衆祐也.所

以者何?舍利弗,菩薩摩訶薩,爲布施

士,何所施者?以善法施,開化衆生.何

謂善法?十善之事.五戒、六波羅蜜、十

力、四無所畏、四分別辯、十八不共諸

佛之法,開化須陁洹、斯陁含、阿那含、

阿羅漢、辟支佛,怛薩阿竭阿羅呵三

耶三佛,布施之士.」舍利弗復白佛言:

「唯然,世尊.菩薩摩訶薩遵修何行,爲

行般若波羅蜜?」佛告舍利弗:「於是菩

薩設行色空者,則爲行般若波羅蜜,

設行痛痒思想生死識空者,是則爲

行.復次,舍利弗,菩薩摩訶薩,解知眼

空、耳鼻舌身意空者,此則爲行;解色

空、聲香味觸法空者,此則爲行;解眼

界空者,此則爲行;解色界、眼識界,解

耳、鼻、舌、身、意界空者,此則爲行;解耳

聲耳識,鼻香鼻識,舌味舌識,身細滑

身識,意所欲意識空者,此則爲行;解

苦空者,習亦復空,盡亦復空,八由亦

空,此則爲行;解無黠亦空,行亦空,識

亦空,名色亦空,六入亦空,所更亦空,

痛痒亦空,思愛亦空,所受亦空,所有

亦空,生、老、死亦空,此則爲行;解一切

法空,此則爲行;諸所自然有爲、無爲

悉能解空,此則爲行.菩薩摩訶薩行

般若波羅蜜,解本淨空,志性亦然,此

則爲行.舍利弗,是爲菩薩摩訶薩,行

般若波羅蜜,當解是七空,此乃爲行.

以此七空,行般若波羅蜜,色無應、不

應無行不行,不作此觀.不見痛痒思

想生死識,應不應,行不行,不見色法

有所起,有所滅,不見痛痒思想生死

識,法有所起,法有所滅,不見色法有

所依著,法有所諍訟,不見痛痒思想

生死識,法有所著,法有所諍.不見與

色而俱遊居,不見與痛痒思想生死

識,而俱遊居,不見與生死而俱遊,亦

不見不與生死而遊居也.所以者何?

永無有法而與俱,緣起諸事,本淨爲

空.舍利弗,色則爲空,則無有色.痛痒

思想生死識空,則無有識.」佛語舍利

弗:「其爲空者,無有起者,無有滅者.假

使色空則無有色,假使痛痒、思想、生

死識空則無有識,設使色空則不有

見,設痛痒空則無所患,設思想空則

無所念,設使行空則無所造,設識空

者,無所分別.所以者何?舍利弗,色者

則異,不與空同.空不爲異,色不爲分

別,色自然空,色則爲空,痛痒、思想、生

死識不爲別異,空亦不異,設空不異,

識亦不異,識自然空,識則爲空.佛語

舍利弗:「其爲空者,不起不滅,無所依

著,無所諍訟,無所增,無所損,無過去,

無當來,無現在.彼亦無色、痛痒、思想、

生死識,亦無眼、耳、鼻、舌、身、心,亦無色、

聲、香、味、細滑,所欲法彼則無.無黠不

滅,無黠不行,不識,不名色,不六入,不

細滑,不痛,不愛,不受,不有,不生,不老.

不病,不死,亦不滅,除生老病死.彼亦

不苦,亦無習,亦無所盡,亦無所由.彼

亦無得,亦無有時.彼無須陁洹果、無

斯陁含果、無阿那含果、無阿羅漢果、

無辟支佛覺、亦無得道,亦無佛道.菩

薩摩訶薩,行般若波羅蜜,如是者,則

爲菩薩摩訶薩,行般若波羅蜜.不見

般若波羅蜜應不應,行不行;不見施

不戒、不忍、不進、不禪、不智,不見是六

波羅蜜;不見色、痛痒、思想、生死識,應

不應,行不行;不見眼應不應,行不行;

不見耳、鼻、舌、身、心應不應,行不行;不

見色、聲、香、味、細滑所欲法,應不應,行

不行;不見四意止應不應,行不行;不

見四意斷、四神足、五根、五力、七覺、八

由,應不應,行不行;不見十種力、四無

所畏、四分別辯、十八不共諸佛之法,

應不應,行不行;不見怛薩阿竭薩云

然慧,應不應,行不行.是爲舍利弗,菩

薩摩訶薩,行般若波羅蜜,此乃應行.」

佛語舍利弗:「菩薩摩訶薩,行般若波

羅蜜,空不與空鬪,空不與空行,無相

不與無相鬪,無想不與無想行,無願

不與無願鬪,無願不與無願行.空不

與空相應,無相不與無相相應,無願

不與無願相應.所以者何?空者無行、

不行,無相者亦無行、不行,無願者亦

無行、不行.菩薩摩訶薩行般若波羅

蜜,能如斯者,此乃爲行.」佛復語舍利

弗:「菩薩摩訶薩,行般若波羅蜜,諸法

自然相,則得度空,已得度空,不與色

諍,亦無所行;不與痛痒、思想、生死識

諍,亦無所行;不與過去色諍,亦不見

過去色;不與過去色諍,亦不見當來

色;不與當來色諍,亦不見現在色;

不與現在色諍,亦不與過去痛痒、思

想、生死識諍,亦不與當來、現在痛、

痒、思想、生死識諍,亦不見過去、當來、

現在痛痒、思想、生死識.

復次,舍利弗,菩薩摩訶薩,行般若波

羅蜜,不與過去、當來諍,不與當來、過

去諍,不與現在、過去、當來諍,不與過去、

當來、現在諍,不見三世與於空,行般

若波羅蜜.如是行者,此乃爲行.復次,

舍利弗,菩薩摩訶薩,行般若波羅蜜,

所行如是,如所應行,不與過去薩芸

若訟行,亦不見過去何所薩芸若,過

去安有薩芸若及行訟行.不與當來

薩芸若訟行,亦無所行,亦不見當來

安有薩芸若與行訟行乎?亦不與現

在薩芸若訟行,亦不見現在薩芸若,

安有薩芸若訟行乎?行般若波羅蜜

如是者,此乃爲行.復次,舍利弗,菩薩

摩訶薩,行般若波羅蜜,不行薩芸若

色,亦不見薩芸若色,亦不見行薩芸

若色、痛痒、思想、生死識,亦不見薩芸

若痛痒、思想、生死識,不行薩芸若眼,

亦不見眼.亦不行薩芸若耳、鼻、舌、身、

心,亦不見耳、鼻、舌、身、心.不行薩芸若

色,亦不見色,不見色,不行薩芸若聲、

香、味、細滑所欲法,亦無所現.」佛語舍

利弗:「行般若波羅蜜,能如是者,此乃

應行.復次,舍利弗,菩薩摩訶薩,行般

若波羅蜜,亦不遵薩芸若檀波羅蜜,

亦不見檀波羅蜜、尸波羅蜜、羼波羅

蜜、惟逮波羅蜜、禪波羅蜜、般若波羅

蜜,亦復如是.亦不行薩芸若般若波

羅蜜,亦不見薩芸若般若波羅蜜,亦

不遵薩芸若四意止,亦不見薩芸若

四意止,亦不遵薩芸若四意斷、四神

足、五根、五力、七覺意、八由行,亦不見

薩芸若意止、意斷、神足、根力、覺意、由

行,亦不遵薩芸若十種力、四無所畏、

四分別辯、十八不共諸佛之法,亦無

所見,亦不見薩芸若怛薩阿竭諸力

法.行般若波羅蜜如是,此乃爲行.復

次,舍利弗,菩薩摩訶薩,行般若波羅

蜜,不行薩芸若佛,佛亦不行薩芸若,

不行薩芸若道,道亦不行薩芸若.所

以者何?佛則薩芸若,薩芸若則佛,道

則薩芸若,薩芸若則道.十種力、四無

所畏、四分別辯、十八不共諸佛之法,

亦復如是.」佛語舍利弗:「行般若波羅

蜜,能如是者,此乃爲行.復次,舍利弗,

菩薩摩訶薩,行般若波羅蜜,不行色

有,不行色無有,不行痛痒、思想、生死

識有,不行痛痒、思想、生死識無有,不

計色有常,亦不計色無常,不計色苦,

不計色樂,不計色有我,不計色無我.

五陰、六衰亦復如是,不計五陰空、無

空,不計五陰有相、無相,不計五陰有

願、無願.行般若波羅蜜,今我所行,亦

無所受,亦無所行,亦無所取,不有所

行,亦不不行,不有所受,亦不不受,不

有所取,亦不不取.」佛語舍利弗:「菩薩

摩訶薩,行般若波羅蜜,能如是者,此

乃爲行.復次,舍利弗,菩薩摩訶薩,行

般若波羅蜜,不用檀波羅蜜、尸波羅

蜜、羼提波羅蜜、惟逮波羅蜜、禪波羅

蜜故.行般若波羅蜜,不用阿惟越致

地,教化衆生故.行般若波羅蜜,不用

淨佛國土故.行般若波羅蜜,不用怛

薩阿竭十力故.行般若波羅蜜,不用

四無所畏、四分別辯、十八不共諸佛

之法,行般若波羅蜜,不究竟空,不用

內空,不用外空,不用內外空,不用空

空故,不用大空故,不用眞空故,不用

有爲空故,不用無爲空故,不用究竟

空故,不用無品空故,不用本淨空故,

不用自然相空故,不以一切法空故,

不以無起空故,不以無滅空故,不以

無形空故,不以自然空故,不以有形

無形空故,不無本故,不以法界故,不

以本際故,行般若波羅蜜.所以者何?

菩薩摩訶薩,行般若波羅蜜時,於諸

法無所破壞,亦無所見.復次,舍利弗,

菩薩摩訶薩,行般若波羅蜜,不用神

足故,行般若波羅蜜,不用天眼故,不

用天耳故.不用觀他人心故,不用念

過去事故.所以者何?行般若波羅蜜

時,亦不見般若波羅蜜,何況當睹菩

薩諸神通乎?行般若波羅蜜,能如是

者,此乃應行.復次,舍利弗,菩薩摩訶

薩,行般若波羅蜜時,心不念言:「我當

以神足,往詣東方江河沙等,見諸如

來,稽首禮.」.亦不自念,到八方上下亦

復如是,等無有異.行般若波羅蜜,能

如是者,此乃應行.復次,舍利弗,菩薩

摩訶薩,行般若波羅蜜,不自念言:「諸

佛世尊所可暢說,吾則當以天耳皆

聽,吾當察見衆生之心所可念者,當

念過去所遊居處,我以天眼,見諸群

萌在所之處.」.』佛言:「行般若波羅蜜,能

如是者,此乃應行.如是舍利弗,行如

是者,則爲度脫無央數不可計會衆

生之類.菩薩摩訶薩,能如是者,魔及

官屬不能得便.又復見及他方世界

諸人民,遙聞其德,皆爲作禮.復次,東

方江河沙等諸佛世界,八方上下諸

佛世尊,皆共擁護於是菩薩,終不墮

墜於聲聞辟支佛地四天王上至阿

迦膩咤天悉共擁護是菩薩摩訶薩將

無伺求得其便者,所可興發,所當作

者,得現在福.所以者何?而以慈心,向

諸衆生.如是舍利弗,菩薩摩訶薩,行

般若波羅蜜,能如是者,乃爲應行.復

次,舍利弗,菩薩摩訶薩,行般若波羅

蜜,而以微勞,得摠持門三昧門,速疾

近此怛薩阿竭阿羅呵三耶三菩.一

切所生,常値見佛,不離諸佛,至逮成

阿耨多羅三耶三佛.」佛言:「行般若波

羅蜜,能如是者,乃爲應行.復次,舍利

弗,菩薩摩訶薩,行般若波羅蜜,不自

念言:寧有諸法,所謂法者,一切爲應

若不應乎?爲平等、不平等乎?所以者

何?於時行者,不見諸法應若不應,行

若不行,等與不等.」佛言:「行般若波羅

蜜,能如是者,乃爲應行.復次,舍利弗,

菩薩摩訶薩,行般若波羅蜜,不自念

言:我當速解諸法之界,至阿惟三佛,

亦無阿惟三佛.所以者何?逮法界者,

亦無所覺.行般若波羅蜜,能如是者,

乃爲應行.

復次,舍利弗,菩薩摩訶薩,行般若波

羅蜜,不見諸法及與法界,有諸疾病

及與空寂.行般若波羅蜜,能如是者,

乃爲應行.復次,舍利弗,菩薩摩訶薩,

行般若波羅蜜,不自念言:「諸法、法界,

有若干種不計別異.」.行般若波羅蜜,

能如是者,此能應行.復次,舍利弗,菩

薩摩訶薩,行般若波羅蜜,不自念言:

「於是諸法及與法界,觀與不觀,見與

不見.」.所以者何?彼則不見諸法所有,

可持諸法,分別觀也.行般若波羅蜜,

能如是,乃爲應行.復次,舍利弗,菩薩

摩訶薩,行般若波羅蜜,不念法界憂

行空事,其空事者,不憂法界,行般若

波羅蜜,能如是者,乃爲應行.復次,舍

利弗,菩薩摩訶薩,行般若波羅蜜,不

念眼界爲空空乎,亦不憂眼界,色不

憂空,空不憂色,色界不憂空,空界不

憂色,眼識界不憂空,識界不憂眼識

空.耳、鼻、舌、身、心、聲、香、味、細滑所欲法,

亦如是.心界不憂空,空界不憂心,法

界不憂空,空界不憂法,識界不憂空,

空界不憂識.」佛言:「舍利弗,是爲第一

行,所謂空行.菩薩摩訶薩,能行空者,

則不墮落聲聞、辟支佛地,能淨佛國,

開化衆生,疾逮阿耨多羅三耶三菩,

成阿惟三佛.計諸所行般若波羅蜜

行,般若波羅蜜行,爲最極尊,爲長爲

上,無底無比.所以者何?般若波羅蜜

行爲無上行,空、無相、無願行,菩薩摩

訶薩應行如是,當作斯持,速得近於

受莂之地.菩薩摩訶薩,應此行者,爲

無數不可計衆生,開度利誼.若不念

言:我行般若波羅蜜,諸佛世尊當受

決也.亦不念言:「我得親近也於受決

也,我當淸淨於佛國土,得至阿耨多

羅三耶三菩、阿惟三佛,當轉法輪.」.所

以者何?彼其行者,不著法界,亦不虛

寂,不見異法,當行般若波羅蜜.諸佛

天中天,受我決,及逮阿耨多羅三耶

三菩、阿惟三佛.所以者何?菩薩摩訶

薩,行般若波羅蜜者,不起人想,不起

我想,不起壽想,不起命想,不起衆諸

想,不起見知想.所以者何?計於吾我

衆生,不起不滅.又計人本,不起不滅,

其不起不滅者,何所行般若波羅蜜,

菩薩摩訶薩行,能如是人,無所起屬?

行般若波羅蜜,衆生爲空,衆生不得,

衆生寂寞,爲行般若波羅蜜.如是舍

利弗,菩薩摩訶薩,遵修於空,爲第一

行.復次,舍利弗,菩薩摩訶薩,行般若

波羅蜜,能如是者,則皆超踰一切諸

行,置是所可遵行,爲大慈行,爲大悲

行.菩薩摩訶薩,行於此者,終不起貪

嫉之心,無毀戒心,無瞋恚心,無懈怠

心,無亂意心,無邪智心.」

光讚經卷第一

庚子歲高麗國大藏都監奉

勅彫造

光讚經卷第二 醎

西晉三藏竺法護譯

摩訶般若波羅蜜行空品第三之二

賢者舍利弗白佛言:「菩薩摩訶薩,行

是般若波羅蜜,從何所退沒,而生於

是?」佛語舍利弗:「是菩薩摩訶薩,行般

若波羅蜜者,從他方佛國終,而生於

此.若兜術天上遷移,生此人閒,或於

人中來生,疾逮是般若波羅蜜行.其

行般若波羅蜜者,此於現世而得成

就,其人速近深妙法門,然後究竟般

若波羅蜜,常値見怛薩阿竭阿羅呵

三耶三佛,所在國土,不離諸佛.或有

菩薩摩訶薩,從兜術天,化沒其身,一

生補處,則不失六波羅蜜,所至到處,

諸摠持門一切悉具,疾近三昧門.」佛

言舍利弗:「菩薩從人中終,還生人閒,

此菩薩者,則爲阿惟越致.其人睹彼

諸根寂定,不能速逮般若波羅蜜之

行定也.亦不得近諸摠持門,無三昧

門.」又舍利弗問言:「菩薩摩訶薩,行是

般若波羅蜜者,於此壽終,當生何所?」

佛言:「於此壽終,從一佛國,遊一佛國,

諸佛世尊所現在處,未曾離諸天中

天.或有菩薩摩訶薩,無漚和拘舍羅,

修第一禪,至于四禪,行六波羅蜜,由

此禪故,生長壽天上,假使從彼壽終

之後,逮得人身,値見諸佛世尊,諸根

寂定,而不聰明.」

佛告舍利弗:「或有菩薩摩訶薩,行第

一禪,至于四禪,行般若波羅蜜,而無

漚和拘舍羅,然後捨禪,生於欲界,是

菩薩摩訶薩,諸根寂定,而不聰明.」佛

告舍利弗:「或有菩薩摩訶薩,行第一

禪,至于四禪,不離般若波羅蜜,觀於

空慧,而入於定,至于識意慧,而入於

定,至于無用慧,而入於定,至于有想、

無想,而入於定,過是四天,修四意止、

四意斷、四神足、五根、五力、七覺意、八

由行,行于大哀,有漚和拘舍羅,所生

之處,不隨禪教,不從慈悲喜護,不順

無色之禪,自在所生,所生之處,常見

現在怛薩阿竭阿羅呵三耶三佛,不

離般若波羅蜜,是拔地劫中,當得阿

耨多羅三耶三佛,得成阿惟三佛.」佛

告舍利弗:「或有菩薩摩訶薩,行第一

禪,至于四禪,行四等心,過是四天,修

四意止、四意斷、四神足、五根、五力、七

覺意、八由行,行于大哀,有漚和拘舍

羅,而不禪定,所生之處,不得自在,其

人而生於此欲界君子、貴人姓、梵志

長者,欲教化衆生,有所利益.」佛告舍

利弗:「或有菩薩摩訶薩,行第一禪,至

于四禪,行四等心,觀於空慧、識慧、無

用慧、有想無想,過是四天,修三十七

品,行大哀、漚和拘舍羅,不隨禪教,而

有所生,其人卽生四大天王天上、忉

利天上、焰天上、兜術天上、尼摩羅天

上、波羅尼蜜天上,生於彼閒,教化衆

生,淨於佛土,見諸佛世尊,不離道教.」

佛告舍利弗:「或有菩薩摩訶薩,行般

若波羅蜜,有漚和拘舍羅,修第一禪,

行四等心,於是壽終,生梵身天上、梵

具天上、梵度著天上、大梵天上,在彼

梵天及大梵天,從一佛國,遊一佛國,

諸佛所現之土,成阿耨多羅三耶三

菩,至阿惟三佛,轉法輪者,其菩薩摩

訶薩,勸助諸佛,令轉法輪.」佛告舍利

弗:「一生補處開士大士,行智度無極,

以善權方便,現行第一禪,至四禪,慈

悲喜護三昧,至于空慧、識慧、無用慧,

有想無想,過是四天,修三十七品,行

大哀,行空三昧、無想三昧、無願三昧,

開士交遊自在所生也.其人面自見

諸佛世尊,在其佛所,淨修梵行,生兜

術天上,在於其上,爲開導師,所度如

舩,諸根無瑕,常安寂定,爲無央數億

百千姟諸天眷屬圍繞,俱下於此,得

成無上正眞之道,成最正覺.」佛告舍

利弗:「開士大士得六神通,不生欲天、

色天、無色天,從一佛國,遊一佛國,稽

首奉事諸如來至眞等正覺.」佛告舍

利弗:「開士大士得六神通,而自娛樂,

從一佛國,遊一佛國,所在佛國,不聞

聲聞、緣覺聲,亦不聞名.」佛告舍利弗:

「開士大士得六神通,而自娛樂,普遊

十方,從一佛國,到一佛國,所至佛土,

壽命極長,不可稱限劫數之底.」佛告

舍利弗:「開士大士得六神通,而自娛

樂,從一佛界,到一佛界,所至佛土,無

有佛法及與聖衆,便爲歌頌,分別解

說佛法、聖衆功德之事,衆生應時聞

佛法、聖衆音聲,心懷欣豫,壽終之後,

皆生有佛世尊現在國土.」佛告舍利

弗:「開士大士從始發意,不得第一禪,

至于四禪,四等梵行、四無色定、四意

止、四意斷、四神足、五根、五力、七覺意、

八由行、十種力、四無所畏、四分別辯、

十八不共諸佛之法者,終不曾生欲

界、色界、無色界,所生之處,在于衆生

求名譽之士.」佛告舍利弗:「開士大士

行六度無極,從初發意,度于滅寂,得

不退轉,住不動轉地,當至無上正眞

之道,成最正覺.」佛告舍利弗:「開士大

士從初發意,得無上正眞之道,成最

正覺,便轉法輪,爲無央數不可稱計

衆生之類,開導利誼,有所加益,然後

至於無餘,於泥洹界,而般泥曰,般泥

曰後,其法則住一劫,若復過劫.復次,

舍利弗,開士大士從初發意,行智慧

度無極,與無央數億百千姟諸開士

俱,從一佛國,遊一佛國,所生佛土,嚴

淨境界.」佛告舍利弗:「開士大士行智

慧度無極,逮得四禪及四等心、無色、

定,而自娛樂,得第一禪,從一禪起,入

寂然定,而以正受,從滅定禪起,至于

四禪,而以思惟,從四禪起,滅寂禪定,

從滅寂禪起,至無量空禪,從無量空

禪起,以滅定禪,從滅定禪起,至有想、

無想,而入禪定,從有想、無想禪定起,

以滅寂禪定.是爲舍利弗,開士大士

行智慧度無極.以善權方便,而現所

行三昧正受.」佛告舍利弗:「開士大士

得四意止、四意斷、四神足、根力覺意,

至于八由、十種力、四無所畏、四分別

辯、十八不共諸佛之法,不得流布果、

往來果、不還果、無著果、緣覺果,行智

慧度無極.以善權方便,與八聖路,開

化衆生,令得流布果、往來果、不還果、

無著果、緣覺果.」佛告舍利弗:「其聲聞、

緣覺果慧,則比開士逮得法忍,則知

開士爲不退轉,行是智慧度無極.」佛

告舍利弗:「開士大士行六度無極,住

六度無極,在兜術天,而具足衆空便

畢,其開士大士,則當知之在賢劫開

士數中,當成佛.」佛告舍利弗:「開士大

士逮得四禪及四等心、四無色定、四

意止、四意斷、四神足、根力覺意,至于

八由、十種力、四無所畏、四分別辯、十

八不共諸佛之法,其有衆人行佛道

者,終不建立於四聖諦.其開士大士,

則爲應在一生補處.」佛告舍利弗:「開

士大士行六度無極,從一佛界,度一

佛界,普遊諸國,所至之處,教化衆生,

使立佛道.其開士大士無央數不可

稱計劫,逮得無上正眞之道,成最正

覺.」佛告舍利弗:「開士大士住度無極,

常爲衆生,遵修精進,未曾發意口說

無益之事.」佛告舍利弗:「開士大士行

六度無極,常精進欲救衆生,從一佛

國,遊一佛國,開化群萌,使度勤苦,斷

於三惡考治之趣.」佛告舍利弗:「開士

大士住六度無極,行布施度無極,眷

屬圍繞,導御衆生,令趣永安,飢者與

食,渴者與漿,無衣與衣,無香與香,雜

香、擣香、牀臥之具、奴婢、車乘、金銀、七

寶,所求索生活之業,終不逆人、隨其

所僥.」佛告舍利弗:「開士大士行智慧

度無極,自化其身,如如來,入于地獄,

爲地獄中人,而說經法,及畜生、餓鬼

分別演誼.」佛告舍利弗:「開士大士行

六度無極,自化身心,猶如佛像,度於

東方江河沙等佛土,爲諸衆生,爲說

經法,稽首如來,淨其佛土,其聞經者,

悉發道意.如是之比,普至十方諸佛

世界,觀諸佛國,擇取上士,自淨國土,

令其微妙五事,有勝於其佛,開士大

士具足成就一生補處.」佛告舍利弗:「開

士大士行六度無極,應時具足三十

二大人之相,諸根上妙,而悉通達,則

以此精進諸根,無數人所見敬愛,令

不可計衆生之類,發悅豫心,稍稍使

入三塗者,令得滅度.」佛言舍利弗:「開

士大士行智慧度無極,當淸淨其身、

口意.」佛告舍利弗:開士大士行六度

無極,諸根上妙,形類端正,不自咨嗟,

不說他人瑕,常省己過,不訟他闕.」佛

告舍利弗:「開士大士從初發意,行布

施度無極,戒度無極,已得住立此二

度無極,攝取無數轉輪聖王極尊之

位,不可計限,轉輪聖王彼所在處,見

無央數百千諸佛,便稽首禮,承事供養

諸佛世尊.」佛告舍利弗:「開士大士住

六度無極,爲諸衆生,演法光明,自照

已,以此法曜,未曾亡失.至于無上正

眞之道,成最正覺.如是舍利弗,開士

大士多所照明於諸佛法.是故舍利

弗,開士大士行智慧度無極,常當精

修護身、口、意,令身、口、意無所犯負也.」

賢者舍利弗言:「唯然.世尊,何所開士

大士精修衆行,護身、口、意,無所犯負?」

佛告舍利弗:「開士大士心自念言:是

爲彼身所作,身所興造,有所成立,是

則爲言是六爲心.其心所爲有所成

立.是爲開士大士護身、口、意.開士大

士行智慧無極,亦無得身,亦不得言,

亦不得心.設使開士大士行智慧度

無極,得身、口、意,所固身、口、意,則有貪

嫉之心,則亦復起犯戒之心、瞋恚之

心、懈怠之心、亂意之心、邪智之心.」佛

言:「舍利弗,如是行者,不當名之爲開

士.是開士大士行六度無極,淨身瑕

穢,淨口瑕穢,淨心瑕穢,令無缺減,是

言開士.」賢者舍利弗白佛言:「云何開

士大士淨身、口、意之瑕穢?」世尊答曰:

「假使開士大士不自得身,亦復不得

口言、心念.」佛言:「如是舍利弗,開士大

士淨身、口、意,設使身、口、意瑕惡,則爲

利養.假令開士大士從初發意,奉行

十善報應之向,不發聲聞、緣覺意.如

是開士大士淨除身、口、意瑕穢.」佛告

舍利弗:「開士大士行智慧度無極,欲

求佛道,行布施度無極、戒忍度無極、

精進度無極、一心度無極.」舍利弗白

佛言:「云何開士大士欲求佛道?」佛告

舍利弗:「開士大士假使不得身口行

言心念,不得布施度無極、戒度無極、

忍度無極、精進度無極、一心度無極、

智慧度無極,不得聲聞、緣覺,不得開

士,不得佛道,是故開士求於佛道.於

一切法,無所得故.」佛告舍利弗:「開士

大士行六度無極已,有所至到,亦無

所到,無能得便.」舍利弗白佛言:「云何

開士大士行六度無極,有至到,亦無

所到,無能得便?」佛告舍利弗:「開士大

士行六度無極時,不念色,不念痛痒、

思想、生死識,不念眼、耳、鼻、舌、身、意,不

念色、聲、香、味、細滑法,不念眼,不念色,

不念眼色識,不念耳,不念聲,不念

耳聲識,不念鼻,不念香,不念鼻香

識,不念舌,不念味,不念舌味識,不

念身,不念細滑,不念身細滑識,不念

意,不念法,不念意法識,不念四意止、

四意斷、四神足、五根、五力、七覺意、八

由行,不念布施度無極,戒、忍、精進、一

心、智慧度無極,不念如來十力、四無

所畏、四分別辯、十八不共諸佛之法,

不念流布往來不還無著緣覺無上

正眞之道,成最正覺.」佛言:「舍利弗,開

士大士如是行者,則能具足長益六

度無極,所至到處,亦無所到,無能得

便.」佛告舍利弗:「或有開士大士住智

慧度無極,具足諸通慧,則以其慧所

行之誼,終不墮落至於無餘,不爲衆

人所見憎惡,亦不貧匱,亦不身故而

受於色,所以身故,而自破壞諸天世

人、阿須倫.」舍利弗白佛言:「何所開士

大士慧?」佛告舍利弗:「開士大士所用

承慧,見東方江河沙等如來至眞等

正覺,聞所說法,睹於聖衆,見諸佛國

淸淨淸淨之法,所以開士大士,從所

順慧,無有佛想,無開士想,無聲聞想,

無緣覺想,不爲己慧,有佛土想.所以

者何?開士大士行布施無極,不得布

施度無極,行戒、忍、精進、一心、智慧度

無極,不得戒、忍、精進、一心、智慧度無

極,所以慧致四意止、四意斷、四神足、

五根五力七覺意八由行十種力四

無所畏、四分別辯、十八不共諸佛之

法.是爲開士大士慧,以用斯慧,具足

一切諸法之本,於一切法,亦無所念.」

佛告舍利弗:「開士大士智慧度無極,

淨於五眼,何等五眼?肉眼、天眼、慧眼、

法眼、佛眼.」舍利弗白佛言:「唯然.世尊,

云何開士淨肉眼?」佛告舍利弗:「開士

大士或以肉眼,見四千里,或有開士

大士,自以肉眼,見八千里;有開士大

士,或以肉眼,見閻浮提;有開士大士,

或以肉眼,見二閻浮提;或有開士大

士,以肉眼,見四天下;有開士大士,以

肉眼,見千世界;有開士大士,以肉眼,

見二千世界有開士大士以肉眼見

三千大千世界.」佛語舍利弗:「是爲開

士大士得肉眼淨.」舍利弗又問:「何謂

開士大士得天眼淨?」佛告舍利弗:「其

四大天王天上諸天眼,開士大士皆

知之,忉利天、焰天、兜術天、尼摩羅天

波羅尼蜜天、上至阿迦膩咤天,諸天

之眼,開士大士皆知之.其開士天眼

及四大天王,上至阿迦膩咤天,開士

皆知之,其開士大士天眼,以此天眼,

睹見東方江河沙等佛世界衆生,終

始皆悉知,乃至十方諸佛世界,悉睹

見衆生生死.」佛言:「舍利弗,是開士大

士天眼淨.」舍利弗又問:「唯然.世尊,云

何開士大士慧眼淨?」佛告舍利弗:「其

開士大士智慧眼者,不作是念,法有

所有,有爲無爲,有形無形,世閒法度

世法,有漏無漏.其開士慧眼者,睹於

諸法,無不見聞無量無數,是爲開士

大士慧眼淨.」舍利弗又問:「唯然.世尊,

云何開士大士法眼淨?」佛告舍利弗:

「於是開士大士,則以法眼,作是分別,

某行信,某行法,某行空,某行無想,某

行無願,以是脫門也.得五根,得無見

三昧,已得無見三昧,則興發度智之

慧,已得度智之慧,則斷三結.何等爲

三?一者貪身,二者狐疑,三者毀戒.是

爲三結.能除貪身,無有狐疑,不毀禁

戒,則無有結;無有結者,則流布人也.

彼得行由路,除婬欲、瞋恚怒、癡薄,是

謂往還人也.以此所由路,加以慇懃,

婬欲、瞋恚、婬怒、癡斷,是謂不還人也.

彼於由路,益加勤行,少於色欲無色

欲,無明憍慢斷除,是謂無著人也.是

謂行空人也.空於脫門,而獲五根,致

無見三昧,以無見三昧,興發度慧,至

得緣覺.又此人者已無想脫門,得於

五根,取要言之,至得無著.是爲開士

法眼之淨.假使開士能分別解,其有

合會法皆歸盡宗,見諸法盡,得於五

根,是爲開士法眼淨.復次,舍利弗,開

士大士分別如是,此初發意開士,行

布施度無極、戒度無極、忍度無極、精

進度無極、一心度無極、智慧度無極

及信根精進根,而根所行,具足善權

方便,己身常立於善德根本.其開士

生於君子、貴姓、梵志、長者,四王天上、

忉利天、焰天、兜術天、尼摩羅天、波羅

尼蜜天上,生於彼天,所住之表開化

衆生,皆令群萌入於安行,淨於佛土

値見如來至眞等正覺,供養奉事,不

墮聲聞、緣覺地,某開士大士退轉,某

不退轉至于無上正眞之道,成最正

覺,是開士大士法眼淨.復次,舍利弗,

開士大士分別如是,開士已受決者,

得無上之道,成最正覺.某開士未受

決於無上正眞之道,某開士無所造

立,某開士是不退轉,某開士非不退

轉,某開士神通具足,某開士神通不

具足,某開士神通具足,往詣東方江

河沙等諸佛國土,稽首禮於如來至

眞等正覺,供養奉事.某開士未得神

通,某開士當得神通,某開士佛土所

有則當淸淨,某開士國土所有不能

淸淨,某開士當教化衆生,某開士不

教化,某開士爲諸佛世尊所歎,某開

士諸佛世尊當近立在前,某開士諸

佛世尊不現立前,某開士壽命當有

限,某開士壽命無有量,某開士比丘

衆當有限,某開士比丘衆當無限,某

開士得無上正眞之道,成最正覺.以

衆開士爲僧,某開士得爲佛時無開

士衆,某開士當以勤苦行成,某開士

當以安隱行成,某開士當究竟終始

窮盡,某開士不究竟終始窮盡,某開

士當坐道場樹下,某開士不坐道,場

樹下,某開士當有魔試,某開士無魔

試,某開士如是.舍利弗,是爲開士大

士法眼淨.」舍利弗白佛言:「云何開士

大士佛眼淨?」佛告舍利弗:「開士大士

所用因與無上道意,金剛之喩三昧

正受,具足一切諸通慧如來十力、四

無所畏、四分別辯、十八不共諸佛之

法、大慈大悲,至于開士大士眼,普達

一切佛法,於一切佛法,無所不見,無

所不聞,無有限量,無所不通.是舍利

弗,開士大士逮得無上正眞之道,成

最正覺時,乃能具足,得佛眼淨.」

佛告舍利弗:「如是開士大士欲得五

眼,當奉行六度無極,所以者何?是故

六度無極,皆入一切諸善德法,皆悉

解了聲聞法、緣覺法、開士法.是故舍

利弗,得平等心至斯行者,則便救攝

一切諸法,當觀智慧度無極,智慧度

無極是五眼之親母也.開士大士學

是五眼,以逮得無上正眞之道,成最

正覺.」佛告舍利弗:「或有開士大士修

於神通,至度無極,無央數神通因緣

之事,住於斯地,以一身之化若干形,

還復爲一身,於是牆壁隔㝵山陵嵩

高,越之無㝵,如虛空中,水品流行處

爲雲氣.譬如飛鳥遊行空中,出入于

地,出無閒入無孔.譬如入水,履行水

上其由如地,身出焰光,猶如大火.此

諸日月光明威神巍巍難及,則以手

掌捫其日月而捉光明,猶得自在.身

至梵天,不以神足,而自貢高,意不慢

恣亦無所念.其神足亦無所得,亦無

憍逸,起亦無所想,亦無念者,興自然

空,自然空者,則爲寂寞.其自然者,亦

無所起,又如斯者,不發神足及神足

行,唯以專思諸通慧事.是開士智度

無極神足、證慧神足所由.」佛告舍利

弗:「其開士大士淨於天耳,越天人耳,

得聞一一音諸天人聲,亦不想念天

耳之種,不作是念:「我聞其聲,亦無所

得,自然之空,自然寂寞.」.其自然者,則

無所起,亦無所得,亦無所念,亦不自

念:「我得天耳.」.唯以志於諸通事,開士

大士是爲行智慧度無極,天耳證慧

神通之行.」佛告舍利弗:「其開士大士,

則知他人衆生心,念虛實所趣,有欲

心無欲心,有欲想無欲想,瞋恚心瞋

恚想,離瞋恚心離瞋恚想,愚癡心愚

癡想,離愚癡心離愚癡想,有思愛心

離思愛心,有所受無所受,若擧若下,

卒暴心安祥心,若大心若小心,若定

心若不定心,若脫心若不脫心,其彼

心污染甫當污染.其心染想甫當染

想,如審曉了分別虛實,有無上心念

於無上,亦無所念,亦無所想.所以者

何?諸心無心所由起,諸心無想念,則

憂憶念,往古遊居慧所證明,所以神

通遊於居,慧所證明,所以神通,以此

御之,一心念識百日事、百月事、百歲

事,一劫、百劫、無央數劫、無數百劫、無

數千劫、無央數億百千姟,悉識念之

本,所在處,其字爲某,種姓爲某.所生

如斯,食飮亦然,久住如此,壽命、長短、

苦樂、善惡,從彼終沒,生於某處,此衆

此生,彼所說如是,能識念無央數過

去遊居,亦不想念所獲神通.」佛語舍

利弗:「開士大士,智慧度無極能如是

者,則爲識念,往古遊居神通明證之

慧,是爲神通慧行.」佛告舍利弗:「其開

士大士則以天眼,睹於衆生生死、終

始、善根、惡根、禍福、善惡、趣安、趣苦、微

妙、瑕穢,由其所作,悉了知之.某可愍

之,了身行惡、口言惡、心念惡,具足惡

行,誹謗賢聖奉於邪見,以此緣故,碎

身壽命,趣于勤苦,墮于地獄.此仁賢

等衆生之類,其身行善、口言善、心念

善,衆行具足不謗賢聖奉遵正見,緣

此行故,碎身壽終,趣于安隱,升生天

上,睹見八方上下,可愍之了,身行惡、

口言惡、心念惡,具足惡行誹謗賢聖,

奉於邪見,以此緣故,碎身壽命,趣於

勤苦墮地獄.此仁聖等衆生之類,其

身行善、口言善、心念善,衆善具足不

謗聖賢奉遵正見,緣此行故,碎身壽

終,趣于安隱,升生天上,睹見八方上

下,神通已達皆然,睹見十方無有蔽

㝵.」佛告舍利弗:「其開士大士逮得知

人心念,一日、百日、一歲、百歲,一劫、百

劫、千劫、萬劫、億劫、無央數劫、無央數

億、億百千劫,至於無限,十方世界諸

佛國土,所念無量,不可稱限,心無蔽

礙,是謂開士大士知他人心所念,往

古遊居神通明證之慧,神通慧行.」佛

告舍利弗:「開士大士自知身所從來,

一生、百生、千生、萬億生、無央數億

生,一劫、百劫、千劫、萬劫、億劫、無數億

劫,善惡禍福,善惡所趣,父母、兄弟、宗

室、妻子,勢貴富樂,貧賤困苦,愚智窮

達,名字種姓.是爲開士大士知身所

從來,往古遊居神明證之慧,神通慧

行,五道自然睹見十方無有蔽㝵.」

佛告舍利弗:「開士大士,有漏盡慧證

神通爲達,不墮聲聞、緣覺地,亦不想

念他異之法,亦不想念:「我逮得無上

正眞之道,成最正覺.」.亦不以漏盡之

慧,神通之慧爲慢逸念,設如來十力、

四無所畏、四分別辯、十八不共諸佛

之法,解十二因緣、無根本三十七品

無端緖,教化一切.如是舍利弗,開士

大士智慧度無極,爲具足神通,已能

具足,則有長益,逮得無上正眞之道,

爲最正覺.」佛告舍利弗:「或有開士大

士行智慧度無極,住布施度無極,見

能嚴淨諸通道,究竟眞空,從其興受,

而行恩德.」佛告舍利弗:「或有開士大

士行智慧度無極,住戒度無極,具足

嚴淨諸通道究竟空,無信不信,無起

不起,興立於誼,永無所生.」佛告舍利

弗:「或有開士行智慧度無極,住忍度

無極,具足嚴淨諸通道究竟眞空,興

于忍辱無有瞋恨,解知無本一切悉

空,」佛告舍利弗:「或有開士大士行智

慧度無極,住精進度無極,具足嚴淨

諸通道究竟眞空,身意精進專于一

誼,所行精進無有諸漏,興立此進.」佛

告舍利弗:「或有開士大士行智慧度

無極,住一心度無極,具足嚴淨諸通

道究竟眞空,其心不亂,不擧不下,不

起不滅,興立斯禪.」佛告舍利弗:「或有

開士大士行智慧度無極,住智慧度

無極,具足嚴淨諸通道究竟眞空,除

邪見心,勸發無智,興無所與.」佛告舍

利弗:「如是開士大士行智慧度無極,

住六度無極,具足嚴淨諸通道究竟

眞空,來不來者,若無去來,與無所受,

不施不慳,不戒不犯,不忍不怒,不進

不怠,不禪不亂,不智不愚.其所施者,

亦無所念,亦無想念,布施慳貪持戒

犯禁,忍辱瞋恚,精進懈怠,一心亂意,

智慧愚癡,不念罵詈,不念歌歎,有爲

亦不想念.無起者,無所瞋者,無所罵

者,亦不想念,有所言談,亦不念有,亦

不念無.」佛言:「舍利弗,是開士大士行

智慧度無極,名德之稱,聲聞、緣覺所

不能及,備斯德已,教化衆生嚴淨土,

行于大慈,得諸通道慧.」佛告舍利弗:

「開士大士智慧度無極,常發等心,向

於衆生,已能等心,向於衆生,則便獲

致等於諸法,已能獲致等諸法者,則

能得立等諸衆生,一切諸法應時現

在,則爲佛世尊,所見愛敬,及諸開士

一切聲聞、緣覺所見欽奉.然復在在

所生處,目未曾見不可之事,耳不聞

惡聲,鼻不聞臭,口無惡味,身無麤堅,

心無邪法.開士大士行智慧度無極,

能如是者,終不亡失無上正眞之道,

佛說是智慧度無極品時,三百比丘

悉修行者,皆以瓔珞奉散佛上,發無

上正眞之道心.」佛爾時笑.賢者阿難

卽從坐起,更整衣服,右膝著地,叉手

白佛:「何因緣笑?旣笑當有意.」佛告阿

難:「此三百比丘六十一劫,當得作佛,

號曰大英、如來、至眞、等正覺、明行成、

爲善逝、無上士、道御、天人師、號佛衆

祐,於是終沒,當生阿閦如來至眞等

正覺國土,六萬欲行天,當在彌勒佛

世時,出家爲沙門,承佛聖旨.於彼世

時,尋見千佛所行,在於衆生,八方上

下亦復如是.各見千佛及諸國土,又

復睹見此忍世界嚴淨無瑕,如彼諸

佛如來至眞等正覺世界,於彼萬人,

各自發願,吾等各興行意欲現在,現

在佛國.」時,佛卽知善男子心之所念;

卽復笑.阿難長跪重問佛言:「何因緣

笑?笑必有意.」佛告阿難:「見是萬人建

立願不?」對曰:「唯然.」世尊告曰:「此萬人

於此壽終所生佛國,未曾遠離諸佛

如來,然後得佛號嚴淨如來至眞等

正覺也.」

摩訶般若波羅蜜歎等品第四

於是,賢者舍利弗、摩訶目揵連、大迦

葉此等及餘無數聖通明達比丘及

菩薩摩訶薩、淸信士、淸信女,悉白佛

言:「唯然.世尊,如是行者爲是菩薩摩

訶薩,大度無極,微妙波羅蜜無能勝

者,最超波羅蜜無能越者,甚尊波羅

蜜則而有持,勢名波羅蜜無能及者,

無上波羅蜜無能過者,無量波羅蜜

無能過者是諸菩薩摩訶薩無倫波

羅蜜,所度無極,無雙波羅蜜空度無

限.唯然.世尊,是菩薩摩訶薩已相爲

空,而度無極,無想波羅蜜所度無念,

無願波羅蜜所度無著,一切諸法空,

悉自然無所有故,空波羅蜜自然空

故,一切德具足波羅蜜,所度無極.唯

然.世尊,諸菩薩摩訶薩一切德備般

若波羅蜜,無能當者,無所行波羅蜜,

謂菩薩摩訶薩波羅蜜也.於是菩薩

摩訶薩能等無等.其所施與假能具

足,等無等波羅蜜,則能到已還等,已

能獲到等無等,至于阿耨多羅三耶

三菩,尸波羅蜜能還致等無等,羼惟

逮禪般若波羅蜜.譬如菩薩行檀波

羅蜜應所當爲,天中天,不但有般若

波羅蜜,便能獲致等於無等,則於眞

法,色、痛痒、思想、生死識,若轉法輪等,

無所等,過去佛天中天,當來現在諸

佛,悉行是般若波羅蜜,轉等於無等

之法輪者.是故世尊,菩薩摩訶薩欲

度一切諸法之表,當行般若波羅蜜.」

菩薩摩訶薩當爲作禮,諸天人民、阿

須倫,悉爲行般若波羅蜜者,稽首作

禮.佛卽告是於無央數諸聲聞菩薩

摩訶薩:「如是,如是.善男子,當爲菩薩

摩訶薩作禮.」諸天人民、阿須倫,若有

行般若波羅蜜者,皆來歸命.佛語舍

利弗:「若菩薩摩訶薩來現於世,化現

人閒,若在天上現君子、族姓、梵志、長

者,若現在轉輪聖王,四王天、上忉利

天、焰天、兜率天、尼摩羅天、波羅尼蜜

天、上阿迦膩咤天,須陁洹斯陁含、阿

那含、阿羅漢,現出世閒,辟支佛、怛薩

阿竭阿羅呵三耶三佛,現在世閒.」佛

言:「以是故,舍利弗,菩薩摩訶薩而來

現耳.若能致獲飮食、衣服、牀臥具、屋

宅、燈火、明月、珠寶、水精、琉璃、璧玉、金

銀、珊瑚、琥珀、硨璖、馬瑙,以給衆生.」佛

語舍利弗:「不以是故,出現世閒,以持

斯語,救護世閒,使得安隱,諸天人民

所會伎樂,皆是菩薩摩訶薩懷來致

現.所以者何?菩薩摩訶薩設有所行

修六波羅蜜者,住六波羅蜜,欲勸衆

生布施之故,便自施與持戒、忍、辱、精

進、一心智慧,亦復如是,以勸群萌,修

般若波羅蜜.是故舍利弗,菩薩摩訶

薩安一切衆生之類.」

摩訶般若波羅蜜授決品第五

於是,世尊卽出舌本,覆三千大千世

界,從其舌本出無央數光明之曜,照

於東方諸佛世界.應時,東方江河沙

等諸佛國土,而無央數不可計會,諸

菩薩摩訶薩,睹光明各各在其佛土,

自往咨啓諸佛世尊,而問斯誼:「唯天

中天,是何威神而令此土光明普照?」

於時,其國諸如來衆,各各告菩薩摩

訶薩:「善男子,欲知此變西方,去此江

河沙等諸佛世界,有佛土名曰忍界.

其佛號迦文怛薩阿竭阿羅呵三

耶三佛,出舌本光明,照于東方江河

沙等世尊世界,普令照曜周及十方,

所以然者,爲諸菩薩摩訶薩,講般若

波羅蜜.」於時,彼土菩薩摩訶薩各自

啓佛:「唯然.大聖,我等欲往稽首歸命

迦文如來及諸菩薩摩訶薩,幷欲

聽省般若波羅蜜.」其佛告曰:「往.善男

子,從仁擇時,如爾所欲.」時,諸菩薩啓

佛:「見聽.」各各自取衆蓋、幢幡、香華、敷

飾、雜香、擣香、金花、銀花,往詣迦文

怛薩阿竭阿羅呵三耶三佛,稽首佛

足,各以所齎衆蓋、幢幡、香華、敷飾、雜

香、擣香、金華、銀華,用散佛上及諸菩

薩、諸聲聞上,八方上、下,亦無央數,不

可計會,諸菩薩摩訶薩各各自於其

國,啓白世尊:「此之威曜何所從來?」諸

佛告曰:「有佛號名迦文尼怛薩阿

竭阿羅呵三耶三佛,出舌本光明之

德,各照十方江河沙等諸佛國土.是

其威曜.」時,諸菩薩各啓其佛:「欲往稽

首迦文,見諸菩薩.」諸佛告曰:「往.族

姓子,從仁擇時,如志所欲.」諸菩薩衆

各齎供養,往詣迦文怛薩阿竭阿

羅呵三耶三佛,稽首作禮,進上所齎

卻坐一面,聽佛所說.於時,四大王、天

上諸天人、忉利天、焰天、兜率天、尼摩

羅天、波羅尼蜜天、上至阿迦膩咤天、

各齎天、花天、香天、擣香天,雜香、靑蓮

華、紅蓮花、黃蓮華、白蓮華,皆以天上

微妙香華,各各執持,往詣佛所.於時,

諸天上及諸菩薩,各各齎持香花、雜

香、擣香,各各供養奉散如來至眞等

正覺上.於時,所散華香,上在虛空,化

爲宮殿,在於四方,而於虛空中,向于

四面,微妙分明,皆以衆寶,人所悅樂,

於衆會億百千姟,皆共叉手自歸命

佛,而問世尊:「唯.天中天,我等之身當

來之世,願得法利,亦復如是.如怛薩

阿竭阿羅呵三耶三佛,諸聲聞衆亦

當如是,爲諸會者,講說經法,如今所

演.」爾時,世尊知善男子心之所念,睹

一切法,永無所起,亦無所行,一切諸

法無所逮得見心所忍佛應時笑賢

者阿難前白佛言佛何因笑笑當有

意.」佛告阿難:「今此衆會億百千姟人,

皆悉逮得不起法忍,過於當來六十

八億劫,當得作佛號曰覺華怛薩阿

竭阿羅呵三耶三佛、明行成、爲善逝、

世閒解、無上士、道法御、天人師、號佛

世尊,劫名華事,世界曰嚴華.」

摩訶般若波羅蜜分別空品第六

爾時,佛告賢者須菩提:「豈非堪任?爲

諸菩薩摩訶薩,緣發般若波羅蜜,菩

薩摩訶薩因此得生.」於是,諸菩薩摩

訶薩衆、聲聞及天、人,各心念言:「今須

菩提自以辯才,爲諸菩薩摩訶薩,說

般若波羅蜜乎?乘佛聖旨說耶?」.又須

菩提知諸菩薩摩訶薩衆、大聲聞、諸

天、人心之所念,謂賢者舍利弗:「敢佛

弟子有所說者,分別光曜一切皆乘

如來威德,怛薩阿竭所可說法,彼一

切法於本無諍,諸善男子當學斯法,

則證其法學者,皆順如來慧證境界,

諸菩薩摩訶薩說般若波羅蜜,非聲

聞、辟支佛之境界,所以者何?說法得

時,莫不喜悅.」舍利弗謂須菩提:「斯謂

菩薩.」時,須菩提白世尊曰:「所謂菩薩

者,天中天,何謂菩薩,於此法中,何因

有菩薩之言?我亦不見菩薩之法,何

謂菩薩唯天中天我永不見般若波

羅蜜及於菩薩,當云何說菩薩摩訶

薩般若波羅蜜,當以何誼爲諸菩薩,

講般若波羅蜜,而開導乎?」佛告賢者

須菩提:「所謂般若波羅蜜及菩薩者,

但假號耳,其名無名,其名不在於內,

不在於外,不處兩閒.譬如須菩提,所

見人者,但假託號,彼亦無名,其法不

起不滅,因緣和合,隨俗所名.但音聲

言及我人壽命,蚑行喘息,蜎飛蠕動

衆生之類,所作所造所興勸助,所見

所睹,所知所觀.一切皆爲假號之法,

一切不起不滅,諸天人民所可言誨,

亦復如是.如此須菩提,計般若波羅

蜜及菩薩名,悉爲假號,皆不起不滅,

至于天中天,所可言名等無有異.譬

如須菩提,於內所有所與我色,斯亦

假名法,爲假託作斯字也.其假號法

不起不滅,欲得了此因緣之合,有言

聲耳,痛痒、思想、生死、識法爲假號.其

法所名不起不滅,若以因緣,假託之

現,而有言聲.如是須菩提,所謂般若

波羅蜜,有言菩薩及菩薩名,但所託

者,其法不起不滅,所謂菩薩般若波

羅蜜及菩薩名,悉無他倚因緣猗號,

而有斯言,眼則慌忽虛寂,至于假名

法爲託字,亦皆不起不滅,因緣假號,

而有言聲.所謂眼空,其眼無內無外,

不處兩閒,耳、鼻、舌、身、意,亦復如是,法

爲假託,其法不起不滅,因緣合名,而

有言聲.其號心者,心不在內,亦不在

外,不處兩閒.所謂色者,須菩提,法所

假號不起不滅,亦不內外,不處兩閒.

其眼界者,亦爲假號,因法託名,其曰

眼界、色界、眼識界,耳界、聲界、耳識界,

鼻界、香界、鼻識界,舌界、味界、舌識界,

身界、細滑界、身識界,意界、法界、意識、

界,法爲借號而有言聲,其法無內無

外,不處兩閒.如是須菩提,所謂菩薩

及般若波羅蜜因法假號,其號不起

不滅,猗託爲名而有言聲,般若波羅

蜜菩薩字,其名無內無外,不處兩閒.

譬如須菩提,所謂其內是我身因字

頭首,其名但言聲,又復名頸項五陰、

兩臂背、臍脅、兩臏、兩腳,但假號耳,託

首聲言因緣法爲號,計其法者,不起

不滅.計此所有悉爲假託而立言聲,

計其名者,不起不滅,無內無外,不處

兩閒.如是須菩提,般若波羅蜜菩薩

名者,皆爲假號,其法不起不滅,盡爲

假託而有言聲,其名亦不起不滅,無

內無外,不處兩閒.譬如須菩提,於此

外有草木枝葉華實,計此一切,悉爲

假號而有言聲,其名無名,其名不起

不滅,假託爲名而有言聲,計其名者,

無內無外,不處兩閒.如是須菩提,般

若波羅蜜及菩薩字,一切皆因法假

號,其法不起不滅,其名無內無外,不

處兩閒.譬如須菩提,過去諸佛世尊,

皆共假傳其號,當來現在,亦復如是.

譬如須菩提,呼聲之響,又如鏡像幻

化野馬.如來解說一切諸法,皆猶如

化但假有號,其號不起不滅,倚託爲

名而有言聲,其名無內無外,不處兩

閒.如是須菩提,所謂菩薩般若波羅

蜜,但假號耳,其號不起不滅,無內無

外,不處兩閒.如是須菩提,所謂菩薩

摩訶薩般若波羅蜜,因緣合會而假

虛號,所號善權所號法,皆假託耳,當

作是學行般若波羅蜜,不住名色,亦

無所見,不住痛痒、思想、生死識,不住

於名,不睹名色不常,不見名色安樂,

不見名色苦惱,不見名色而有內者,

不見名色而有外者,不見名色而有

空者,不見名色無想之變,不見名色

無願之事,不見名色而寂寞,不見名

色而慌忽者,不見名色而有欲塵,不

見名色而諍訟者,不見名色而有起

者,不見名色而有滅者,痛痒、思想、生

死識,亦復如是.眼界、色界、眼識界,耳

界、聲界、耳識界,鼻界、香界、鼻識界,舌

界、味界、舌識界,身界、細滑界、身識界,

意界、法界、意識界,一切皆爾,因緣合

成,而爲假號,有是五陰.所以者何?菩

薩摩訶薩行般若波羅蜜及菩薩行,

幷於名號不有不無,不處有爲界,不

處無爲界,亦無所見.所以者何?須菩

提,菩薩摩訶薩行般若波羅蜜,於一

切法,無所想念,無應不應,亦不想念.

行般若波羅蜜,處無想法,行諸意止,

修般若波羅蜜,亦不見般若波羅蜜,

不見般若波羅蜜名,亦不見菩薩號,

亦不見十種力、四無所畏、四分別辯、

十八不共諸佛之法.行般若波羅蜜

時,不見般若波羅蜜,亦不見般若波

羅蜜名,亦不見菩薩,亦不見菩薩名

誰見菩薩行般若波羅蜜?菩薩摩訶

薩曉了分別諸法之本諸法相者,計

諸法本諸法相者,亦無所著,亦無諍

訟.如是須菩提,菩薩摩訶薩行般若

波羅蜜,不因猗名,爲法造號,其於佛

道,亦緣號不爲假託,悉曉了之,不猗

於色,不猗痛痒、思想、生死識,不猗於

眼、耳、鼻、舌、身、意,亦不猗眼色識,不猗

耳聲識,不猗鼻香識,不猗舌味識,不

猗身細滑識,不猗意法識,不猗眼習

五陰之事,而無所猗不起痛痒,無苦

無樂,無不苦樂,乃至意識所習因緣,

則有痛痒及與苦樂,不苦不樂行者,

於彼都無所猗,亦不猗著於有爲界,

亦不猗著於無爲界,亦不猗著檀波,

羅蜜,亦不猗著尸波羅蜜,亦不猗著

羼提波羅蜜,亦不猗著惟逮波羅蜜,

亦不猗著禪波羅蜜,亦不猗著般若

波羅蜜,亦不猗著相,亦不猗著菩薩

之身,亦不猗著於肉眼,亦不猗著天

眼、慧眼、法眼、佛眼,亦不猗著慧度無極,

亦不猗著神通之意所度無極,亦不

猗著內外,亦不猗著處于兩閒,亦不

猗著於內之空,亦不猗著於外之空,

亦不猗著無形之緣,亦不猗著自然

之空,亦不猗著開化衆生,亦不猗著

佛土嚴淨,亦不猗著漚和拘舍羅.所

以者何?用一切法,悉無所有故.當所

著者,亦無所著,亦無所有,當可持者.

如是須菩提,菩薩摩訶薩於一切法,

而無所著,爲行般若波羅蜜、檀波羅

蜜、尸波羅蜜、羼提波羅蜜、惟逮波羅

蜜、禪波羅蜜、般若波羅蜜,便得長益

入于寂然得菩薩道入于阿惟越致神

通具足神通以具則遊佛國教化

衆生,已化衆生,則便供養諸佛世尊,

則能嚴淨諸佛國土,已能嚴淨諸佛

國土,諸佛世尊皆睹見.於時菩薩,亦

復遙見諸佛大聖,亦欲逮得功德善

本,便當供養諸佛世尊,稽首敀命,則

逮自然無量之德,親近諸佛,便得從

聞所說經典,已逮聞法未曾斷絕,逮

得阿耨多羅三藐三菩阿惟三佛,諸

摠持門、諸三昧門.如是須菩提,菩薩

摩訶薩行般若波羅蜜行,分別曉了

一切諸法因緣假號,於須菩提意云

何?色爲菩薩乎,痛痒、思想、生死識爲

菩薩乎?」須菩提答曰:「不也,天中天.」「云

何須菩提,眼爲菩薩乎?耳、鼻、舌、身、意

爲菩薩乎?」答曰:「不也,天中天.」「色、聲、香、

味、細滑、法爲菩薩乎?」答曰:「不也,天中

天.」又問:「於須菩提意云何?眼色識爲

菩薩乎?耳聲識、鼻香識、舌味識、身細

滑識、意法識爲菩薩乎?」答曰:「不也,天

中天.」「於須菩提意云何?地種爲菩薩

乎?」答曰:「不也,天中天.」「水種、火種、風種、

空種、識種爲菩薩乎?」答曰:「不也,天中

天.」「於須菩提意云何?無明爲菩薩乎?」

答曰:「不也,天中天.」「識、名色、六入、所習、

愛、痛受、有、生、老、病死爲菩薩乎?」答曰:

「不也,天中天.」於須菩提意云何?寧有

異色爲菩薩乎?」答曰:「不也,天中天.」「寧

有異痛痒、思想、生死識爲菩薩乎?」答

曰:「不也,天中天.」「寧有異眼、耳、鼻、舌、身、

意爲菩薩乎?」答曰:「不也,天中天.」「寧有

異色、聲、香、味、細滑、法爲菩薩乎?」答曰:

「不也,天中天.」「寧有異眼色識、耳聲識、

鼻香識、舌味識、身細滑識、意法識爲

菩薩乎?」答曰:「不也,天中天.」「寧有異十

二因緣從無明,至病老死爲菩薩乎?」

答曰:「不也,天中天.」「於須菩提意云何?

色無本爲菩薩乎?」答曰:「不也,天中天.」

「五陰、六衰、十八種、四大、十二因緣、無

本爲菩薩乎?」答曰:「不也,天中天.」「於須

菩提意云何?寧有異無本爲菩薩乎?」

答曰:「不也,天中天.」佛告須菩提:「於須

菩提意解何等誼,以何等觀察而答?」

佛言:「色非菩薩,痛痒、思想、生死識非菩

薩,六衰、十八種、四大、十二因緣從無

明至生老病死非菩薩,其無本者,謂

非菩薩.若異無本,亦非菩薩.」須菩提

白佛言:「唯.天中天,吾我人壽亦不可

得.云何當名爲菩薩者,云何名五陰、

六衰、十八種、四大、十二因緣終始之

患爲菩薩耶,云何名異色異痛痒、思

想、生死識爲菩薩耶,云何名異六衰、

十八種、四大十二因緣爲菩薩耶,云

何名無本之事爲菩薩耶,云何名異

無本爲菩薩耶?斯無處所.」佛言:「善哉,

善哉!須菩提,菩薩摩訶薩學般若波

羅蜜,當觀衆生人物無所有不可得,

般若波羅蜜,亦無所有不可得.菩薩

當作是學.於須菩提意云何?口言色

者,爲菩薩乎?」答曰:「不也,天中天.」「口言

痛痒、思想、生死識爲菩薩乎?」答曰:「不

也.天中天.」「計色常計痛痒、思想、生死

識常爲菩薩乎?」答曰:「不也,天中天.」「於

須菩提意云何?計色無常計痛痒、思

想、生死識無常爲菩薩乎?」答曰:「不也,

天中天.」「於須菩提意云何?口言色樂

痛痒、思想、生死識樂爲菩薩乎?」答曰:

「不也,天中天.」「於須菩提意云何?口言

色苦痛痒、思想、生死識苦爲菩薩乎?」

答曰:「不也,天中天.」「於須菩提意云何?

口言色是我所痛痒、思想、生死識是

我所爲菩薩乎?」答曰:「不也,天中天.」「於

須菩提意云何?口言色非我所痛痒、

思想、生死識非我所爲菩薩耶?」答曰:

「不也,天中天.」「於須菩提意云何?口言

色空痛痒、思想、生死識空爲菩薩乎?」

答曰:「不也,天中天.」「於須菩提意云何?

口言色無想痛痒、思想、生死識無想

爲菩薩乎?」答曰:「不也,天中天.」「於須菩

提意云何?口言色無願痛痒、思想、生

死識無願爲菩薩乎?」答曰:「不也,天中

天.」「於須菩提意云何?口言色不空不

無想,不無願痛痒、思想、生死識不空

不無想,不無願爲菩薩乎?」答曰:「不也,

天中天.」「於須菩提意云何?五陰、六衰、

十八種、四大、十二因緣無所有爲菩薩

乎?」答曰:「不也,天中天.」佛告須菩提:「仁

見何誼而反云口所說,言五陰、六衰、

十八種、四大、十二因緣終始之患,苦

樂善惡空無想無,願有與無,悉非菩

薩.」須菩提白佛言:「唯.天中天,究竟求

色了不可得,何況甫復口言色者爲

菩薩乎?痛痒、思想、生死識亦爾,究竟

求常而不可得,何況無常而可得當

爲菩薩乎?究竟苦樂而不可得,何況

口言苦樂爲菩薩乎?究竟索是我所

不可得,何況口言我、非我爲菩薩乎?

色痛痒思想生死識亦復然,究竟所

有色不可得,何況口言色空爲菩薩

乎痛痒思想生死識亦復然究竟求

想不可得,何況口言色無想爲菩薩

乎?痛痒、思想、生死識亦復如是,究竟

求願不可得,何況口言色無願爲菩

薩乎?痛痒、思想、生死識亦復如是.」佛

言:「善哉,善哉!須菩提,菩薩摩訶薩欲

學般若波羅蜜,當作是學,口所言色

不可得者,痛痒、思想、生死識者,空無

想無願不得者,則爲學般若波羅蜜.

向者須菩提所言我於法中,永不睹

見爲菩薩者.須菩提,欲知法不可見

法,法不可見法界、法界不見法,色界

痛痒、思想、生死識亦然.色界不見法

界,法界不見色界,眼界不見法界,法

界不見眼界,耳、鼻、舌、身、意亦復如是.

意界不見法界,法界不見意界,十八

種界不見法界,法界不見十八種界,

有爲界不見無爲界,無爲界不見有

爲界,有爲界者亦不可兩,無爲界者

亦不可名,無爲者不可兩,有爲者亦

不可名如是須菩提行般若波羅蜜

能如此者,於一切法,永無所見,已無

所見,不恐不畏,不難不懼,心不怯弱,

亦無所恨.所以者何?須菩提,已不見

色痛痒、思想、生死識,不見眼、耳、鼻、舌、

身、意,不見色、聲、香、味、細滑、法,不見色

欲,至于法欲,亦無所見不見貪、怒、癡,

不見無明至于行、識、名色、六入所、更

痛、愛、受、有、生、老病死,亦無所見,不見

吾我,不見人壽命,不見欲界,不見色

界,不見無色界,不見聲聞、辟支佛,不

見菩薩法,亦不見佛,亦不見法,不見

菩薩衆.已不見一切法,不恐不畏,不

難不懼,心不怯弱.」須菩提白佛言:「唯

然.世尊,何因菩薩摩訶薩心不怯弱,

而無所著?」佛告須菩提:「菩薩摩訶薩

不得心所念法,亦無所見.是故菩薩

摩訶薩心不怯弱,亦無所著.」須菩提

白佛言:「云何菩薩摩訶薩而不恐怖?」

佛告須菩提:「菩薩不得心畏,亦無所

見.是故菩薩摩訶薩而不恐怖.」須菩

提白佛言:「云何菩薩摩訶薩於一切

法,而無所得,行般若波羅蜜乎?」佛告

須菩提:「菩薩摩訶薩一切所行般若

波羅蜜,彼亦不得般若波羅蜜,亦復

不得菩薩之心,其是爲今設菩薩之

爲勅命.」

光讚經卷第二

戊戌歲高麗國大藏都監奉勅彫造

光讚經卷第三 鹹

西晉三藏竺法護譯

摩訶般若波羅蜜了空品第七

於是,須菩提白佛言:菩薩摩訶薩欲

具足檀波羅蜜,當學般若波羅蜜;欲

具足尸波羅蜜、羼波羅蜜、惟逮波羅

蜜、禪波羅蜜,當學般若波羅蜜.菩薩

摩訶薩欲蠲除色者,當學般若波羅

蜜;欲除痛痒、思想、生死識者,當學般

若波羅蜜.欲除眼、耳、鼻、舌、身、意者,當

學般若波羅蜜;欲除色、聲、香、味、細滑、

法,當學般若波羅蜜.欲除眼色識、耳

聲識、鼻香識、舌味識、身細滑識、意法

識,當學般若波羅蜜;欲除眼更、耳更、

鼻舌身意更,當學般若波羅蜜.欲除

色更、痛痒思想生死識更,因緣之習,

當學般若波羅蜜;菩薩摩訶薩欲除

貪、婬、瞋、恚、愚、癡,當學般若波羅蜜.欲

除貪身見已,當學般若波羅蜜;菩薩

摩訶薩欲除狐疑犯戒,當學般若波

羅蜜.欲除欲諸著色欲、無色欲,當學

般若波羅蜜;菩薩摩訶薩欲除因緣

會縛結之著,所受之處,當學般若波

羅蜜.欲除四果、須陁洹、斯陁含、阿那

含、阿羅漢,當學般若波羅蜜;菩薩摩

訶薩欲除四憂、四著及四凶受、四顚

倒,當學般若波羅蜜.欲除五蓋、六入、

七識、八邪、九惱、十惡罪福之業,當學

般若波羅蜜;菩薩摩訶薩欲除十善、

四禪、四諦、五神通,欲除四意止、四意

斷、四神足、五根、五力、七覺意、八由行,

當學般若波羅蜜.菩薩摩訶薩欲除

十種力、四無所畏、四分別辯、四等心、

四無色定、一切諸意止、十八不共諸

佛之法,當學般若波羅蜜;菩薩摩訶

薩欲了覺意三昧正受,當學般若波

羅蜜.欲分別虛空慧、三昧者識慧、三

昧不用慧、三昧有想無想慧、三昧正

受滅定,當學般若波羅蜜;菩薩摩訶

薩欲成師子娛樂三昧、師子震吼三

昧,欲逮得摠持門者,當學般若波羅

蜜.欲得首楞嚴三昧、寶海三昧、慧印

三昧正受,當學般若波羅蜜;菩薩摩

訶薩欲得月燿三昧、月幢英三昧、入

一切諸法三昧正受,當學般若波羅

蜜.菩薩摩訶薩欲得睹明印三昧、生

諸法三昧、出於勸祠幢幡惡三昧正

受,當學般若波羅蜜;菩薩摩訶薩欲

得金剛喩三昧、入一切諸法門三昧、

定意王三昧、帝王印三昧正受,當學

般若波羅蜜.菩薩摩訶薩欲得勢力

淸淨三昧、超諸平等三昧、順生諸法

所歸入三昧、入一切諸法言聲三昧

正受,當學般若波羅蜜.菩薩摩訶薩

欲得觀十方三昧、欲得一切諸法摠

持門印三昧一切諸法平等印<丹本云御>造印

三昧、住於空處三昧正受,當學般若

波羅蜜;菩薩摩訶薩欲得嚴淨三昧、

道場三昧、超越神通三昧正受,當學

般若波羅蜜.菩薩摩訶薩欲得超挎

出三昧、等幢護英三昧、欲致是三昧

正受及餘三昧門,當學般若波羅蜜

也.復次,天中天,菩薩摩訶薩欲令一

切衆生之類得具足願,當學般若波

羅蜜.復次,天中天,菩薩摩訶薩欲得

具足功德之本,因其具足所在善本,

不墮惡趣,不見下賤,下歸聲聞、辟支

佛地,不以諍訟菩薩上法,當學般若

波羅蜜.」賢者舍利弗謂賢者須菩提:

「云何菩薩摩訶薩不諍上法?」須菩提

謂舍利弗:「菩薩摩訶薩不與漚和拘

舍羅,不起無所從生,漚和拘舍羅行

六波羅蜜,曉了無所從生空無想無

願,懷來三昧門,不墮聲聞辟支佛地,

亦不度人菩薩滅定,是謂菩薩摩訶

薩生不淳淑.」舍利弗謂須菩提:「何謂

菩薩生不淳淑?」須菩提謂舍利弗:「所

以曰不淳淑者,謂愛著法也.」又曰:「舍

利弗,菩薩摩訶薩行般若波羅蜜,立

於色空,而知想識有所依倚,痛痒、思

想、生死識亦然,立之於空,而知想識

有所依倚,是謂菩薩摩訶薩柔順法

忍之愛著也,生不淳淑.復次,舍利弗,

菩薩摩訶薩立色於無想,而知想識

有所依倚,立色於無願,而知想識有

所依倚,是爲菩薩摩訶薩柔順法忍

之愛著也.色痛痒、思想、生死識亦然,

立無所有,而知想識有所依倚,眼色

識、耳聲識、鼻香識、舌味識、身細滑識、

意法識,而知想識有所依倚,是菩薩

摩訶薩柔順法忍之愛著也.色無常

痛痒、思想、生死識無常,色苦痛痒、思

想、生死識苦,色無我痛痒、思想、生死、

識無我,而立於斯,而知想著有所依

倚.舍利弗,是謂菩薩摩訶薩柔順法

忍愛著,生死不淳淑,當斷是色痛痒、

思想、生死識,此色非色,則爲除色,痛

痒、思想、生死識亦然.是爲滅盡,當爲

設證,是非滅盡,而爲造證.當修斯路,

此爲染塵諍戒,當習行是,不當習此,

是爲菩薩之所應行,是非菩薩之所

應行,是爲菩薩道.是爲菩薩學戒.不

當學某,某是菩薩檀波羅蜜,某是菩

薩尸波羅蜜,某是菩薩羼波羅蜜,某

是菩薩惟逮波羅蜜,某是菩薩禪波

羅蜜,某是菩薩般若波羅蜜,某是菩

薩漚和拘舍羅,某是菩薩無漚和拘

舍羅,某是菩薩入寂然,某是菩薩生

不淳淑.」須菩提謂舍利弗:「說菩薩行

般若波羅蜜,住此建立如是諸法,而

知想識有所依倚,是謂菩薩摩訶薩

柔順法忍之愛著,生不淳淑.」舍利弗

謂須菩提:「何謂菩薩摩訶薩寂然?」須

菩提謂舍利弗:「於是菩薩摩訶薩行

般若波羅蜜,不見內空,不見外空,不

見內外空,不見內外空空,而空無內

外空,空不見內外空,不見空大空,空

大空不見空,空大空不見究竟眞空,

究竟眞空不見大空,究竟眞空不見

有爲空,不見究竟眞空,有爲空不見

無爲空,無爲空不見有爲空,無爲空

不見終始長遠空,終始長遠空不見

無爲空,終始長遠空不見未分別空,

未分別空不見曠野長遠空,未分別

空不見本淨空,淨空不見未分別空,

本淨空不見自然想空,自然想空不

見本淨空,自然相空不見一切諸法

空,一切諸法空不見自然相空,一切

諸法空不見無所有空,無所有空不

見一切諸法空,無所有空不見自然

空,自然空不見無所有空,自然空空

不見無所有空,無所有空不見自然

空空.如是舍利弗,菩薩摩訶薩行般

若波羅蜜,能如是者,則菩薩至於寂

然.復次,舍利弗,菩薩摩訶薩欲行般

若波羅蜜者,當作是學,則當如順,不

當念色.痛痒、思想、生死識亦復如是.

於識不當念識,不當念眼、耳、鼻、舌、身、

意,不當念色、聲、香、味、細滑、法,不當念

檀波羅蜜、尸波羅蜜、羼波羅蜜、惟逮

波羅蜜、禪波羅蜜、般若波羅蜜,亦不

當倚著四意止、四意斷、四神足、五根、

五力、七覺意、八由行、十種力、四無所

畏、四分別辯、四等心、十八不共諸佛

之法.如是舍利弗,菩薩摩訶薩行般

若波羅蜜,不當念菩薩摩訶薩,又當

念等無等心,入微妙心.所以者何?其

心無心,心者本淨,本淨心者,自然而

樂淸明而淨.」舍利弗謂須菩提:「云何

心淸明而淨?」須菩提謂舍利弗:「假使

心不與欲合,亦不離欲,不與怒合,亦

不離怒,不與癡合,亦不離癡,不處因

緣,無有結縛,無所轉綴,亦無不綴,於

一切疑六十二見,不合不離,不與聲

聞、辟支佛心行合,亦不離合.是爲舍

利弗,菩薩摩訶薩心本淸淨淸明而

淨.」賢者舍利弗謂須菩提:「有此心乎,

其心無心?」須菩提謂舍利弗:「云何舍

利弗,爲有心耶?豈有此心,寧可知有

心無心乎?爲可得不,爲可獲不?」答曰:

「不也,仁者.」假使舍利弗,其心不可復

知有與無也,亦不可得,亦不可獲.又

有此者,由因緣而有此言,有此心,有

心無心.」舍利弗謂須菩提:「云何須菩

提,此爲無心耶?」答曰:「無所造,無所念,

是謂一切諸法無心無念.」舍利弗謂

須菩提:「云何須菩提,其發心者無所

造,無所念乎?假使色造無所念,痛痒、

思想、生死識亦復然,假使無所造無

所念,至于聲聞、辟支佛意,上至菩薩,

悉爲無心無念乎?」答曰:「唯然.舍利弗,

如是心者,無所造無所念.是故菩薩

摩訶薩亦復如是,無所造無所念.」舍

利弗讚賢者須菩提言:「善哉,善哉!須

菩提,審如仁者爲世尊子,從法門生

常以順法,爲法所化,因法而與不爲

榮冀,自然因緣登于法身.仁者則爲

行空第一.世尊讚仁了空最上難及

難及.如是須菩提,菩薩摩訶薩學般

若波羅蜜,當順如斯,如是菩薩摩訶

薩則當觀之.爲阿惟越致欲學聲聞

地者,當學般若波羅蜜,當聞當受,當

持諷誦,常當思念.念欲學辟支佛地

者,當學般若波羅蜜,常聞當受持諷

誦,當常思念.欲學菩薩地者,當學般

若波羅蜜,當聞當受持諷誦,常當思

念.所以者何?此般若波羅蜜者,廣普

具足致于三乘者,謂菩薩、聲聞、辟支

佛,菩薩悉學了,無所罣㝵也.」

摩訶般若波羅蜜假號品第八

於是,賢者須菩提白佛言:「唯然.世尊,

如聖所云,菩薩摩訶薩我亦不見,亦

不能得,行者如我不見不行.菩薩摩

訶薩行般若波羅蜜者、當云何說菩

薩般若波羅蜜,云何教行者乎?我設

使說一切法而可得者,爲造名號菩

薩之字,設如是者,則墮狐疑.又計其

名則無所有,亦無所住.所以者何?從

無明故,而致此名,其名如是,亦無有

處,亦無有住,亦無有處,亦無有住,色

謂我所而不可得,痛痒、思想、生死識,

謂是我所亦不可得.所以者何?爲假

名耳.以是之故,其所因緣及計號字,

亦無所住,亦不不住.所以者何?從無

明意,致此名號,其所名者,亦不住,亦

不不住.唯然.世尊,我觀於眼,永不能

得,所言我所耳、鼻、舌、身、心,亦復如是.

而察於心,亦不能得,所言我所,旣觀

於眼、耳、鼻、舌、身、心,永不能得,根原本

末言是我所者,當因何所,而爲菩薩,

立於名號.又察其眼,虛無慌忽,其名

不住,亦不不住.所以者何?因從無明

假號而立,計其名者.如是所假,亦不

住,亦不不住.唯然,世尊,我求色形本

末我所都不能得,六情亦然,求其名

號,本末所興言是我所,永不得,痛痒、

思想、生死識,亦復如是,求其本末言

是我所,永不可得.如是,眼色識、耳聲

識、鼻香識、舌味識、身細滑識、意法識,

察其本末所言我所,都不可得,設使

察眼色本末言是我所不可得,六情

色、聲、香、味、細滑、法十八種,亦復如是.當

復何因,爲立號言菩薩乎?其眼、耳、鼻、

舌、身、意,色、聲、香、味、細滑、法十八種,計

無有名,亦無所住,亦不不住.所以者

何?因無明故,而有名字.又察名字,亦

無所住,亦無不住,眼所習更,耳、鼻、舌、

身、意所習更者,亦復如是.從眼習緣

至于心行,色痛痒、思想、生死識,緣習

所更,而致此痛,察其本末,言我所永

不可得,六情色、聲、香、味、細滑、法,色痛

痒、思想、生死識及十八種,察其本末

言是我所永不可得,亦無名字.其假

號者,亦無所住,亦不不住,因其無明,

而興致此.是我所者,都不可得,行、識、

名色、六入、所更痛、愛、受、有、生、老病死,

察其本末言是我所都不可得,亦無

所住,亦不不住.無明以滅,行、識、名色、

六入、所更痛、愛、受、有、生、老病死滅,觀

其本末,是我所滅都不可得;婬、嫉、瞋、

怒、愚、癡,察其本末,言我所都不可得.

因其名字,而興立此,計其名者,亦無

所住,亦不不住.色痛痒、思想、生死識,

眼、耳、鼻、舌、身、意,色、聲、香、味、細滑、法十

八種,滅盡除已,察其本末,索言我所

永不可得.因從名號,而興致此.又其

名號,亦無所住,亦不不住.檀波羅蜜、

尸波羅蜜、羼波羅蜜、惟逮波羅蜜、禪

波羅蜜、般若波羅蜜,觀其本末,言是

我所永不可得,因從名字,而興致此.

又察吾我省其本末,言是我所因從

名號,其假號者都不可得,亦無所住,

亦不不住.人壽命所造所觀所見,亦

復如是,察其本末,言是我所永不可

得,因從名號,而興致此.又其名號,亦

無所住亦不不住四意止四意斷四神

足五根五力七覺意八由行察其

本末,言是我所永不可得,因此名號,

而興致此.又其假號,亦無所住,亦無

不住.空無想無願,察其本末,言是我

所都不可得,因從名號,而興致此.又

其假號,亦無所住,亦不不住.四禪、四

等心、四無色、三昧正受,察其本末,言

是我所者都不可得,因從名號,而興

致此.又其假號,亦無所住,亦不不住.

念佛,念法,念聖衆,念識,念施,念博聞,

念出入守意,念老病死,察其本末,是

我所者都不可得,亦不可見,因從名

號,而興致此.又其假號,亦無所住,亦

不不住.十種力、四無所畏、四分別辯、

十八不共諸佛之法,察其本末,言我

所者都不可得,因從名號,而興致此.

又其假號,亦無所住,亦不不住.不見

本末,無有處所,亦不可得,云何當爲

菩薩,而立名號,言菩薩乎?有其名號,

亦無所住,亦不不住,因從無明,而致

名字.又其名字,亦無所住,亦不不住.

計其名號,致五盛陰,察其本末,亦不

可得,因從名號,而興致此.又其名號,

亦無所住,亦不不住.察色痛痒、思想、

生死識,眼、耳、鼻、舌、身、意,色、聲、香、味、細

滑、法十八種、十二因緣,如呼聲響影

現野馬水月幻化,察其五陰及五盛

陰,亦復如是,省其本末,言是我所都

不可得,因從名號,而興致此.又其名

號,亦無所住,亦不不住.虛無慌忽色

痛痒、思想、生死識,空無想無願,察其

本末,言是我所都不可得,從其名號,

而興致此.又其名號,亦無所住,亦不

不住.猶如呼聲響影野馬芭蕉水月

幻化,察其本末,都不可得,不起不滅.

猶如水影,無所染污.亦無恚恨,眼、耳、

鼻、口、身、意,色、聲、香、味、細滑、法,十八種、

十二因緣,法界本際法法所趣,及寂

然法善惡禍福諸法之名,有爲法無

爲法,有所爲無所有,有漏無漏,察其

本末,法所從興都不可得,亦無所住,

亦不不住.猶如影響水月野馬芭蕉

幻化,過去、當來、今現在法,察其本末,

亦不可得,亦無所住,亦不不住,去、來、

今法,不可睹原.何謂無所有法?所可

謂無所有法者,無有過去、當來、今現

在,求無爲法,察其本末,都不可見.唯

然.世尊,我察東方江河沙等諸佛世

界,省其本末,永不可見.又察怛薩阿

竭阿羅呵三耶三佛諸菩薩衆及聲

聞、辟支佛衆,省其本末,都無所

見,南方、西方、北方、東南方、西南方、西

北方、東北方、上方、下方、九方諸怛薩

阿竭阿羅呵三耶三佛、諸菩薩衆及

聲聞、辟支佛,省其本末,都無所見,何

所是菩薩般若波羅蜜,何因當說菩

薩之號?又其名號,亦無所住,亦不不

住所以者何衆生之類從無黠心假

名號行,行、識、名色、六入、所更痛、受、愛、

有、生、老病死,亦復如是,假而有字,其

字之本都無所住,亦不不住.所以者

何?唯然.世尊,以一切法悉無有本.以

是之故,求其本末,了不可得.當何因

緣,而爲菩薩立名號乎?又天中天,其

無本者,無名無住,亦不不住.所以者

何?衆生無明,從無明心,而致此字.又

其名字,亦無所住,亦不不住,因緣法

合,而有假號,名曰菩薩,彼無言說無

諸陰衆種諸入無明,十八種、十二因

緣及諸佛法,緣是假號.唯然.世尊,假

引譬喩,影響野馬芭蕉幻化,但有假

號,若如字空,而空無名.譬如名地、水、

火、風、空,地、水、火、風而自不名.所以名

曰戒定慧、解脫、知見事、須陁洹、斯陁

含、阿那含、阿羅漢,但有名號.聲聞、辟

支佛,亦復如是,但有假號,所謂菩薩

及菩薩字但假號耳.所名曰佛,諸佛

之法,亦無實字,但假號耳.善惡禍福,

若常無常苦樂,若我非我,寂寞恬怕,

所有無有福,若常無常苦樂,我觀此

誼.是之所謂悉由因緣.假使當爲菩

薩摩訶薩而立名號者,於一切法,則

有狐疑,察其本末,亦不可得.唯然.世尊,

有其名號,無有法界,亦無所住.所以

者何?衆生之類從無明心,致此名字,

又其名號,亦無所住,亦不不住,亦無

有處.」須菩提白佛言:「唯然.世尊,菩薩

摩訶薩假使聞說般若波羅蜜,如是

比類瑞應所起,不恐不怖,不畏不難

心,不懷懅,其菩薩摩訶薩卽當知之,

住阿惟越致果,住無所住,行無所行.

復次,天中天,菩薩摩訶薩不當住於

色,不當住痛痒、思想、生死識,不當住

眼,不當住耳、鼻、舌、身、意,不當住色、聲、

香、味、細滑、法,不當住眼色識、耳聲識、

鼻香識、舌味識、身細滑識、意法識,不

當住眼所習更,不當住耳、鼻、舌、身、意

所習更,不當住眼因緣習痛痒、耳鼻

舌身意因緣習痛痒,不當住地、水、火、

風種,不當住空種,不當住諸識種,不

當住無明、行、識、名色、六入、所更痛、愛、

受、有、生、老、病死.所以者何?天中天,色

則爲空,痛痒思想生死識亦空,所言

空者,色則爲空,非名異空,彼色則空,

空者假色菩薩摩訶薩,欲求自緣想

行般若波羅蜜,當住於色,當住痛痒、

思想、生死識,當住眼、耳、鼻、舌、身、意,色、

聲、香、味、細滑、法、十八種、十二因緣,所

以者何?色痛痒、思想、生死識空,十二

因緣亦空,十二因緣生死之原無有

異空,無有異住.其十二因緣老病死

者,此則爲空,生老病死、十二因緣、自

然爲空,本自然空.以是之故,天中天,

不當住色痛痒、思想、生死識,眼、耳、鼻、

舌、身、意,色、聲、香、味、細滑、法、十八種、十

二因緣之端緖也.復次,天中天,菩薩

摩訶薩行般若波羅蜜,不當住於四

意止.所以者何?觀四意止,亦復是空,

不爲有異四意止空也,不他空.其四

意止自然爲空亦不當住四意斷四神

足五根五力七覺意八由行十種

力、四無所畏、四分別辯、十八不共諸

佛之法,所以者何?其意止、斷、神足、根

力、覺意所由之路,十種力、四無所畏、

四分別辯、十八不共諸佛之法,亦復

爲空,十八不共諸佛之法,自然爲空,

無有異空.十八不共諸佛之法,本性

則空無有異空.所以者何?計佛法者

則復空,空故曰佛法.唯.天中天,以是

之故,菩薩摩訶薩行般若波羅蜜,不

當住五陰、六衰及十八種、十二因緣、

三十七品、十種力、四無所畏、四分別

辯、十八不共諸佛之法.復次,天中天,

菩薩摩訶薩行般若波羅蜜,不當住

檀波羅蜜、尸波羅蜜、羼波羅蜜、惟逮

波羅蜜、禪波羅蜜、般若波羅蜜.所以

者何?般若波羅蜜者亦復是空,設般

若波羅蜜空者,則非異般若波羅蜜

空.所以者何?無異般若波羅蜜空,般

若波羅蜜自空,設般若波羅蜜自然

空.唯以文字爲假號耳,文字則空,乃

爲般若波羅蜜.以故菩薩摩訶薩行

般若波羅蜜,於般若波羅蜜而無所

住,五陰、六衰、十八種、十二因緣、三十

七品、十種力、四無所畏、四分別辯、十

八不共諸佛之法空,行般若波羅蜜,

菩薩不當住中.復次,天中天,菩薩摩

訶薩行般若波羅蜜,不當住於文字,

不當住文字說,不當住一食、二食至

於三食四食、揣食、心食、識食.所以者

何?謂文字,文字則空,無有異空,文字

自然爲空.其爲空者,無有文字,文字

本空,其爲空者,無有名字.復次,天中

天,菩薩摩訶薩行般若波羅蜜,不當

住神通.所以者何?其神通者,神通自

空,神通本空,無有異通,而爲空者,神

通爲空,無有異空,神通自空,空故曰

神通.是以之故,唯天中天,菩薩摩訶

薩行般若波羅蜜,不當住神通.復次,

天中天,菩薩摩訶薩行般若波羅蜜,

不當住色想,不當住痛痒、思想、生死

識想.所以者何?其非常者,非常爲空,

其非常者,自然爲空,則無非常,無異

非常,而爲空者,無有他空,非常自空,

其爲空者,無有非常.以是故,天中天,

菩薩摩訶薩行般若波羅蜜,不當住

色空,不當住痛痒、思想、生死識空,不

當住色無常,不當住痛痒、思想、生死

識無常,不當住眼、耳、鼻、舌、身、意無常,

不當住色、聲、香、味、細滑、法無常,不當

住十八種、十二因緣終始無常,不當

住苦,不當住樂,不當住色我所非我

所,不當於中住痛痒、思想、生死識我

所非我所,不當於中住色空痛痒、思

想、生死識空,不當住眼、耳、鼻、舌、身、意

空,不當住色、聲、香、味、細滑、法空,不當

住十八種、十二因緣生死之患空,不

當住有爲無爲,不當住於本際法,不

當住於色寂然,不當住痛痒、思想、生

死識寂然,不當住色空無慌忽,不當

住痛痒、思想、生死識虛無慌忽,六衰、

十八種、十二因緣,亦復如是.復次,天

中天,菩薩摩訶薩行般若波羅蜜,不

住無本.所以者何?其無本者,盡無所

有,亦復爲空,無本無異,無本爲空,無

有異空,無有異空爲無本也,無本自

然空,空是以無本.以是故,菩薩摩訶

薩行般若波羅蜜,不住無本,色痛痒、

思想、生死識,不住無本.至於諸法及

諸法界諸寂然法乃至本際,亦無所

住.復次,天中天,菩薩摩訶薩行般若

波羅蜜,不住一切諸摠持門,亦不住

一切諸三昧門.所以者何?所謂摠持

門,其摠持門,亦復爲空.所謂三昧門,

三昧門者,亦復爲空,三昧門摠持門,

自然爲空無有異空,自然空者,無有

他空.摠持門三昧門本淨,本淨空法

自然空.譬如天中天,菩薩摩訶薩行

般若波羅蜜,無有漚和拘舍羅,謂有

吾爲是我所,而念如此,則住于色,在

於色中,有所造作,生死之行,住痛痒、

思想、生死識,而有所造,而爲行者,不

除造作生死之所因,而反受般若波

羅蜜,不肯精勤於般若波羅蜜,則爲

不具般若波羅蜜所生之事,至於薩

芸若.譬如天中天,菩薩摩訶薩無漚

和拘舍羅,其心發念,吾我是非所,色

痛痒、思想、生死識、苦樂、善惡及摠持

門三昧門,不能修行摠持之門,亦不

能順三昧門,不能造無想行,受般若

波羅蜜,亦不能精勤,於般若波羅蜜

以不具足,於般若波羅蜜者,不能成

就薩芸若慧.所以者何?猶以菩薩摩

訶薩行般若波羅蜜,無漚和拘舍羅

故.不當受色,不受痛痒、思想、生死識,

而彼菩薩反更受色,色者本淨了則

爲空.以此言之,若受痛痒、思想、生死

識言教本淨亦復爲空不受諸摠持

門、諸三昧門,設不受三昧門、摠持門,

則能興立本淨爲空,亦不受般若波

羅蜜,緣知本淨爲空之故.菩薩摩訶

薩行般若波羅蜜,如是者觀察諸法,

則本淨空,當住是觀,不念法我所爲

行.是爲菩薩摩訶薩爲無所受,名曰

無受三昧.道場具足,廣普無有邊無

有量一切聲聞辟支佛所不能及復

不受薩芸若,猶察內空外,亦復空,有

內外空,求空亦空,則爲大空,乃爲眞

空空,有所有空,無所有空,究竟盡空,

廣遠之空,有所造空,其本淨空,自然

相空,一切諸法空,無所有空,自然之

空,因從發起自然之空.所以者何?輒

趣於化,其所化者,則爲塵勞,何謂爲

化?何謂爲想?色則爲化,痛痒、思想、生

死識,此便爲想.十八種、十二因緣、摠

持門、三昧門,是謂塵勞之想,當受奉

行,無所寄倚無所養育,聲聞、辟支佛

所不信樂薩芸若,何謂信樂?信是般

若波羅蜜,篤樂無疑思惟分別,觀其

要誼則無想,行亦無想.是故不受想.

專一依倚,而歡喜樂,行於篤信,其本

淨空,則便得度,不復受色,亦不受痛

痒、思想、生死識.所以者何?其相自然

現在法空,所受空者,亦無所得.所以

者何?其三昧定,內不可得者爲時慧,

亦不於外,亦不內外可得,時慧亦無

所見,內外悉空,除其因緣猶如外道,

所學所信,彼樂此已,御於篤信.是故

曰薩芸若.以恨諸法計一切法,都不

可得所從起者,作是信已,無有受法

者,不復想念有所者也.亦不能獲無

央數法,當所受者受與,不受亦復不

念,所可遊居,以能修習,於一切法無

所念者,是爲菩薩摩訶薩般若波羅

蜜,亦無去來.度無所度,而復周遊,所

由然者,用不受色,不受痛痒、思想、生

死識,於一切法,亦無所受,亦不受諸

摠持門,不受諸三昧門,於一切法無

所起受,亦無中閒而般涅槃,悉以具

足十種力、四無所畏、四分別辯、十八

不共諸佛之法、四意止、四意斷、四神

足念、五根、五、力七覺意、八由行.所以

者何?其四意止者,止無所止,四意、斷、

神足、根、力、覺、意、八由行,亦復如是.其

所斷者,斷無所斷,十種力、四無所畏、

四分別辯、十八不共諸佛之法,覺無

所覺法,計其法者,亦非法.是爲菩薩

摩訶薩般若波羅蜜,不受色,亦不受

痛痒、思想、生死識,至於摠持門、諸三

昧門,等無有異.復次,天中天,菩薩摩

訶薩行般若波羅蜜,當作是觀.何所

是般若波羅蜜?何以故?謂是爲般若

波羅蜜,誰爲此般若波羅蜜,何以有

是般若波羅蜜?用是般若波羅蜜,爲

亦無所得,亦無所見,亦無所不見.是

故菩薩摩訶薩般若波羅蜜.復次,天

中天,菩薩摩訶薩行般若波羅蜜,當

作是思惟,其無所有法,亦不可得,亦

無般若波羅蜜.」舍利弗謂須菩提:「仁

者何所法,謂無所有而不可得?」答曰:

「般若波羅蜜法,亦無所有,亦不可得;

檀波羅蜜、尸波羅蜜、羼波羅蜜、惟逮

波羅蜜、禪波羅蜜、般若波羅蜜,亦復

如是,則無所有,亦不可得.於內爲空,

於外亦空,內外亦空,彼空者得致大

空,至於眞空,無所有空.因其空者,至

無有空,無常亦空,惶恾亦空,所作事

空,本淨亦空,自然相空,一切法空,無

所有空,自然亦空,所有自然亦空.緣

是之故,色無所有,亦不可得,痛痒、思

想、生死識,亦無所有,亦不可得.其內

空者,則無所有,亦不可得,其所有空,

無所有空,自然之空,悉無所有,亦不

可得其四意止悉無所有亦不可得

四意斷、四神足、五根、五力、七覺意、八

由行,悉無所有,亦不可得.十種力、四

無所畏、四分別辯、十八不共諸佛之

法,悉無所有,亦不可得;其六神通,悉

無所有,亦不可得;其無有本者,悉無

所有,亦不可得.所謂法者,而住於法,

若寂然法及察本際,悉無所有亦不

可得.所謂佛者,悉無所有亦不可得;

薩芸若者,悉無所有亦不可得;一切

具慧,悉無所有亦不可得.其內亦空,

計外亦空,內外亦空,所有亦空,自然

亦空.唯.舍利弗,菩薩摩訶薩行般若

波羅蜜,作是思惟,如是觀察者,作是

思惟已,則不可見心,心無所著,無所

染污,不恐不懼,不畏不難心,不懷懅.

則當知是菩薩摩訶薩不離般若

波羅蜜.」舍利弗謂須菩提:「云何菩

薩摩訶薩知之不離般若波羅蜜?」須

菩提謂舍利弗:「所謂離色者,色之自

然故.所謂離痛痒、思想、生死識者,識

之自然故也.所謂離檀波羅、蜜檀波

羅蜜之自然故,所謂離尸波羅蜜、羼

波羅蜜、惟逮波羅蜜、禪波羅蜜、般若

波羅蜜、六波羅蜜自然故也,所謂離

意止、意斷、神足、根、力、覺意、八由行、三

十七品之自然故也,所謂離十種力、

四無所畏、四分別辯、十八不共諸佛

之法者、諸佛之法自然故也,謂離諸

摠持門、諸三昧門及離本際者本際

自然故也.」舍利弗謂須菩提:「何謂色

自然,何謂痛痒、思想、生死識自然,何

謂十二因緣、三十七品、十八不共諸

佛之法自然乎?」須菩提答曰:「已無所

有故,謂自然;色無所有故,曰色自然;痛

痒、思想、生死識無所有故,曰痛痒、思

想、生死識自然;無所有至於本際故,

曰自然.舍利弗,以是故,作此觀者,則

知離色,色之自然,則知離痛痒、思想、

生死識之自然,五陰、六衰、十八種、十

二因緣、三十七品、十種力、四無所畏、

四分別辯、十八不共諸佛之法,至所

本淨,悉無所有,故曰本淨自然.所謂

離色,色之本相,所謂離痛痒、思想、生

死識,痛痒、思想、生死識之本相,一切

諸法及諸佛法,離本際者,本際相故,

色自然相,自然相故,謂相自然,而得

遠離.」舍利弗謂須菩提:「其有菩薩摩

訶薩,學此法者,皆當歸趣薩芸若不?」

須菩提謂舍利弗:「如是,如是.賢者,其

學此者,歸趣薩芸若.所以者何?一切

諸法無所起無所滅.」舍利弗謂須菩

提:「何故須菩提,一切諸法不起不滅?」

答曰:「舍利弗,所謂色者,其色則空.以

是之故,不起不滅,亦不可得,痛痒、思

想、生死識,則爲空.以是之故,不起不

滅眼耳鼻舌身意色聲香味細滑法

十八種、十二因緣、三十七品、十種力、

四無所畏、四分別辯、十八不共諸佛

之法、諸摠持門、一切三昧至于本際,

不起不滅,亦不可得.菩薩摩訶薩行

般若波羅蜜,能如是者,則近薩芸若.

假使能近薩芸若者,其身、口、意,則自

然淨,諸相淸淨,自然具足,其身、口、意,

以能淸淨,具足諸相,致淸淨者,應時

菩薩卽不復起婬、怒、癡心.婬、怒、癡心

已淸淨者,則便無有憍慢、恚、貪,亦不

復起六十二見,諸所邪疑、貪、恚之心

已不復興,則能除於六十二見諸所

疑意諸所生處不造常見所生之處

諸佛國土,從一佛國,遊一佛國,教化

衆生嚴淨佛土,常懷專一不離諸佛

世尊,至于逮得阿耨多羅三耶三佛

成至阿惟三佛.如是菩薩摩訶薩爲

行般若波羅蜜.」

光讚經卷第三

戊戌歲高麗國大藏都監奉勅彫造

光讚經卷第四 鹹

西晉三藏竺法護譯

摩訶般若波羅蜜行品第九

於是,賢者須菩提白佛言?「唯.天中天,

假使菩薩摩訶薩無漚和拘舍羅,行

般若波羅蜜,若行色者,則爲行想,行

痛痒、思想、生死識者,則爲行想.若行

色常,則爲行想;若行痛痒、思想、生死

識常者,則爲行想;若行色無常,則爲

行想;若行痛痒、思想、生死識無常,則

爲行想;若行色苦,則爲行想;若行痛

痒、思想、生死識苦,則爲行想;若行色

樂,則爲行想;若行痛痒、思想、生死識

樂者,則爲行想;若行色我所者,則爲

行想;若行痛痒、思想、生死識我所者,

則爲行想;若行色非我所者,則爲行

想;若行痛痒、思想、生死識非我所者,

則爲行想;若行色虛無者,則爲行想;

若行痛痒、思想、生死識虛無者,則爲

行想.若使天中天,菩薩摩訶薩行般

若波羅蜜,行色寂寞,則爲行想;行痛

痒、思想、生死識寂寞者,則爲行想.假

使天中天,菩薩摩訶薩行般若波羅

蜜,無漚和拘舍羅,若行四意止,則爲

行想,四意斷、四神足、五根、五力、七覺

意、八由行,則爲行想.若行十種力、四

無所畏、四分別辯、十八不共諸佛之

法,則爲行想.唯,天中天,假使菩薩摩

訶薩行般若波羅蜜,而自念言:我行

般若波羅蜜.是爲菩薩摩訶薩而反

行想.假使菩薩摩訶薩心自念言:作

是行者,則爲行般若波羅蜜.亦爲行

想,是爲菩薩摩訶薩行般若波羅蜜,

無漚和拘舍羅.」舍利弗問須菩提:「菩

薩摩訶薩當云何行般若波羅蜜,得

般若波羅蜜?」須菩提謂舍利弗:「假使

賢者,菩薩摩訶薩行般若波羅蜜,立

色想則不信解,若立色者則不脫想,

爲行生死想.若行色想,則不得脫無

明、行、識、六入、所更痛、愛、受、有、生、老、病

死、憂慼惱會,彼菩薩摩訶薩爲不行

般若波羅蜜,則無漚和拘舍羅,立於

眼想,則不信脫.假使菩薩摩訶薩立

於耳、鼻、舌、身、意想,則不信脫;設立於

眼色識、耳聲識、鼻香識、舌味識、身細

滑識、意法識想,則不信脫;若習眼更,

耳、鼻、舌、身、意所習更,立是諸想,則不

信脫.假使立四意止、四意斷、四神足、

五根、五力、七覺意、八由行想,則不信

脫;設立於十種力、四無所畏、四分別

辯、十八不共諸佛之法想者,則不信

脫.而於佛法念行著想,念行想者,則

不信脫,十二因緣苦惱之患.彼菩薩

摩訶薩不應爲聲聞、辟支佛造證,何

況逮得阿耨多羅三耶三菩阿惟三

佛乎?所不能及也.如是舍利弗,菩薩

摩訶薩行般若波羅蜜,爲無漚和拘

舍羅.」舍利弗謂須菩提:「云何菩薩摩

訶薩行般若波羅蜜,而有漚和拘舍

羅耶?」須菩提謂舍利弗:設使菩薩摩

訶薩行般若波羅蜜,不行色,不行痛

痒、思想、生死識;不行色想,不行痛痒、

思想、生死識想;不行色常,不行痛痒、

思想、生死識常;不行色無常,不行痛

痒、思想、生死識無常;不行色苦,不行

痛痒、思想、生死識苦;不行色樂,不行

痛痒、思想、生死識樂;不行色我所;不

行痛痒、思想、生死識我所;不行色非

我所,不行痛痒、思想、生死識非我所;

不行色虛無,不行痛痒、思想、生死識

虛無;不行色空,不行痛痒、思想、生死

識空;不行色無想,不行痛痒、思想、生

死識無想;不行色無願,不行痛痒、思

想、生死識無願;不行色寂寞,不行痛

痒、思想、生死識寂寞;不行色無想,不

行痛痒、思想、生死識無想.所以者何?

色者則空,色無異空,色則爲空,空者

爲色,色自然空,痛痒、思想、生死識空,

則無有識,無有異空,識則爲空,空者

爲識,四意止、四意斷、四神足、五根、五

力、七覺意、八由行爲空,無有異空,三

十七品計則爲空,無別異空,三十

七品空空者,三十七品、十種力、四無

所畏、四分別辯、十八不共諸佛之法

則爲空,無有異空,佛法則空,無他別

異空,空者則法,法者則空.如是舍利

弗,菩薩摩訶薩行般若波羅蜜,爲成

漚和拘舍羅,菩薩摩訶薩行般若波

羅蜜.如是者逮得阿耨多羅三耶三

菩阿惟三佛,彼行般若波羅蜜已,無

所受無所行,不受不行,不行不受,不

有所行,亦非不行.是故無所受,亦不

有所受.」賢者舍利弗謂須菩提:「何故

菩薩摩訶薩行般若波羅蜜,已無所

受須菩提答曰所以菩薩摩訶薩行

般若波羅蜜,自然不可得.由是之故,

般若波羅蜜爲無所有,則爲自然.以

是故,舍利弗,菩薩摩訶薩行般若波

羅蜜,無所受無所行,不受不行,不行

不受,不有所行,亦不非不行.是故無

所受,亦不有所受.所以者何?一切諸

法爲無所有,則謂自然.是故無所至

無所犯負,是名曰一切不受三昧之

定.菩薩摩訶薩廣普玄遠,而無所量,

諸聲聞、辟支佛所不能及.菩薩摩訶

薩以是三昧,疾得阿耨多羅三耶三

菩阿惟三佛.」舍利弗謂須菩提:「菩薩

摩訶薩不離是三昧,疾得阿耨多羅

三耶三菩阿惟三佛者,復有餘三昧

乎?」須菩提答:「舍利弗,復有餘三昧,疾

得阿耨多羅三耶三菩阿惟三佛.」舍

利弗謂須菩提:「何所餘三昧行,菩薩

摩訶薩疾得阿耨多羅三耶三菩阿

惟三佛?」須菩提謂舍利弗:「菩薩摩訶

薩行首楞嚴三昧,疾得阿耨多羅三

耶三菩阿惟三佛.」須菩提謂舍利弗:

「復有三昧名曰寶印,復有三昧名曰

師子娛樂,復有三昧名曰月曜,復有

三昧名曰月幢英,復有三昧名曰一

切印,復有三昧名曰無能見頂,復有

三昧名曰了法界,復有三昧名曰分

別幢英,復有三昧名曰喩金剛,復有

三昧名曰入法印,復有三昧名曰立

定意王,復有三昧名曰印王,復有三

昧名曰勢力精進,復有三昧名曰超

等,復有三昧名曰入應順分別,復有

三昧名曰入辯於十方界,復有三昧

名曰摠持意,復有三昧名曰度無爲,

復有三昧名曰等御諸法海印,復有

三昧名曰普周虛空,復有三昧名金

剛道場,復有三昧名曰執英幢,復有

三昧名曰帝英如門閫,復有三昧名

曰起本,復有三昧名曰師子吼,復有

三昧名曰精進立,復有三昧名曰勝

寶,復有三昧名曰照明,復有三昧名曰

不眴,復有三昧名曰不住於下,復有

三昧名曰決了,復有三昧名曰燈明

廣普,復有三昧名曰無量行,復有三

昧名曰光造復有三昧名曰有所照

曜,復有三昧名曰莊嚴淨,復有三昧

名曰離垢光,復有三昧名曰有所造

樂,復有三昧名曰電燈明,復有三昧

名曰盡索,復有三昧名曰威神迹,復

有三昧名曰離盡索,復有三昧名曰

無能勝,復有三昧名曰開通,復有三

昧名曰燈明,復有三昧名曰離燈垢,

復有三昧名曰嚴淨辯才,復有三昧

名曰有所光燿,復有三昧名曰造事,

復有三昧名曰慧英,復有三昧名曰

住惟,復有三昧名曰普明,復有三昧

名曰善立,復有三昧名曰寶積,復有

三昧名曰超諸法印,復有三昧名曰

普法,復有三昧名曰勝娛樂,復有三

昧名曰度法頂,復有三昧名曰有所

毀壞,復有三昧名曰一切明句,復有

三昧名曰等字所作,復有三昧名曰趣

字,復有三昧名曰斷因緣,復有三昧

名曰無事,復有三昧名曰無牆,復有

三昧名曰決了入號,復有三昧名曰

無卑行,復有三昧名曰除冥,復有三

昧名曰修行迹,復有三昧名曰無動,

復有三昧名曰廣界,復有三昧名曰

決一切德,復有三昧名曰住無心,復

有三昧名曰淨於嚴整,復有三昧名

曰度覺意,復有三昧名曰無量燈明,

復有三昧名曰等不等,復有三昧名

曰度一切,復有三昧名曰斷諸事,復

有三昧名曰離意了除,復有三昧名

曰離建立,復有三昧名曰一勝,復有

三昧名曰行諸事,復有三昧名曰一

事,復有三昧名曰除怨事,復有三昧

名曰滅諸所有不當,復有三昧名曰

入隨因緣音,復有三昧名曰聲迹言

無盡度,復有三昧名曰威神迹,復有

三昧名曰光燿熾盛,復有三昧名曰

淸淨樹,復有三昧名曰淸證而閑,復

有三昧名曰一切勝,復有三昧名曰

不樂一切諸苦樂,復有三昧名曰無

盡事,復有三昧名曰摠持句,復有三

昧名曰等於正邪師子座,復有三昧

名曰入響離響,復有三昧名曰無響

得響,復有三昧名曰離垢明,復有三

昧名曰御迹,復有三昧名曰滿月離

垢光,復有三昧名曰電錠光,復有三

昧名曰大嚴淨,復有三昧名曰普照

世閒,復有三昧名曰普定意,復有三

昧名曰應無染離染,復有三昧名曰

御空一切等御,復有三昧名曰無靑

不靑寶,復有三昧名曰立無本念,復

有三昧名曰身時第一,復有三昧名

曰言時除空念,復有三昧名曰脫虛

空㝵滅護.舍利弗,菩薩摩訶薩行是

諸三昧,疾得阿耨多羅三耶三菩阿

惟三佛,及餘不可計會無有限量,諸

三昧門、諸摠持門,菩薩摩訶薩所當

學者,疾逮得阿耨多羅三耶三菩阿

惟三佛.「於是,須菩提承佛聖旨,而歎

頌曰:「舍利弗,欲知往古怛薩阿竭阿

羅訶三耶三佛,則爲授此等菩薩摩

訶薩決,及今現在十方世界諸現在

怛薩阿竭阿羅呵三耶三佛,悉已授

此諸菩薩摩訶薩決,其行是三昧者,

彼不見三昧,亦不念三昧,亦無所三

昧,亦不想我當三昧,吾當三昧乎,亦

不念我空三昧,是菩薩摩訶薩無想

念.」舍利弗謂須菩提:「菩薩摩訶薩住

是三昧,爲住古三耶三佛所授決乎?」

答曰:「不也.舍利弗,所以者何?唯.舍利

弗,般若波羅蜜三昧不爲異也.菩薩

摩訶薩,亦不爲異,菩薩摩訶薩則爲

三昧,三昧則爲菩薩摩訶薩.」舍利弗

謂須菩提:「如仁者所云,菩薩摩訶薩

般若波羅蜜及諸三昧,不爲各異,菩

薩則三昧,三昧則菩薩,一切法皆平

等,則不知三昧.以是故,舍利弗,於是

三昧,善男子亦不知亦不了.」舍利弗

又問:「何故不知不了?」「用無明故,而爲

三昧,以是故,菩薩不知不了.」爾時,世

尊讚賢者須菩提:「善哉,善哉!須菩提,

如吾讚仁,行空第一歎之最尊,菩薩

摩訶薩學般若波羅蜜,當如是檀波

羅蜜、尸波羅蜜、羼波羅蜜、惟逮波羅

蜜、禪波羅蜜、般若波羅蜜、四意止、四

意斷、四神足、五根、五力、七覺意、八由

行、十種力、四無所畏、四分別辯、十八

不共諸佛之法.」舍利弗白佛言:「菩薩

摩訶薩學如是,爲學般若波羅蜜乎?」

佛言:「如是.菩薩摩訶薩如是學,爲學

般若波羅蜜,所學者亦無所得;檀波

羅蜜、尸波羅蜜、羼波羅蜜、惟逮波羅

蜜、禪波羅蜜、般若波羅蜜,亦復如是.

四意止、四意斷、四神足、五根、五力、七

覺意、八由行、十種力、四無所畏、四分

別辯、十八不共諸佛之法,自然具足,

雖有所得,亦無所得.」舍利弗白佛言:

「菩薩摩訶薩學如是作是學,爲學般

若波羅蜜得般若波羅蜜乎?」佛言:「如

是學,爲學般若波羅蜜,得無所得.」舍

利弗白佛:「云何得無所得?」世尊答曰:

「不得吾我,亦不得人壽命,亦不得所

見,五陰究竟本末普悉淸淨亦不得

見也.陰種諸入本末究竟,如是悉淸

淨亦不得,無明之原本末究竟而悉

淸淨,行、識、六入、名色、所更痛、愛、受、有、

生、老、病死本末究竟,而悉淸淨.苦無

所得,本末究竟而悉淸淨,習盡之路.

亦不可得,本末究竟而悉淸淨,欲界

亦不可得,本末究竟而悉淸淨,色界、

無色界亦不可得,本末究竟而悉淸

淨.四意止、四意斷、四神足、五根、五力、

七覺意、八由行、十種力、四無所畏、四

分別辯、十八不共諸佛之法亦不可

得,本末究竟而悉淸淨;六波羅蜜亦

不可得,本末究竟而悉淸淨;須陁洹、

斯陁含、阿那含、阿羅漢、辟支佛亦不

可得,本末究竟而悉淸淨;菩薩亦不

可得,本末究竟而悉淸淨;佛亦不可得

本末究竟而悉淸淨.」舍利弗白佛言:

「何所淸淨?」世尊答曰:「無所起,無所生,

無所得,無所行,則爲淸淨.」舍利弗言:「

「唯然.世尊,菩薩摩訶薩如是學者,爲

學何法?」佛言:「菩薩摩訶薩學如是者,

爲學無所學法.所以者何?舍利弗,是

諸法者,計其所有,而愚凡夫之所倚

立.」舍利弗白佛言:「唯然.世尊,誰致是

法?」佛言:「如無所得.以是故,得如是逮

者,故曰無所逮.」又問:「世尊,誰無所得,

而有所得?」佛言:「色無所得,其內亦空,

外亦復空,內外亦空.所謂所有自然

無有,而悉爲空,色痛痒、思想、生死識,

亦無內無外,亦無內外.所有自然無

有悉空,四意止、四意斷、四神足、五根、

五力、七覺意、八由行、十種力、四無所

畏、四分別辯、十八不共諸佛之法,亦

無內亦無外,亦無內外.所有自然無有

悉空,彼愚凡夫從無明教,依倚著愛,

而有想念,以依無明明爲兩盲俱,則

爲不知而無所見,已不知不見.彼則

思想不可得,法倚於名色,又復依倚

著於佛法,已有所倚,而欲了知,無所

有法,故不知不見.何謂不知不見?色

痛痒、思想、生死識亦不知不見,十二

入、十八種、三十七品、十二因緣、十種

力、四無所畏、四分別辯、十八不共諸

佛之法亦復不知不見.由是之故,名

曰爲愚.彼不捨施,何所不捨?不捨欲

界,不捨色界,不捨無色界,不捨聲聞、

辟支佛地.則不篤信,何所不信?不信

色空,不信痛痒、思想、生死識空,不信

十二入、十八種、十二因緣、三十七品、

十種力、四無所畏、四分別辯、十八不

共諸佛之法爲空.不能建立,不建立

檀波羅蜜、尸波羅蜜、羼波羅蜜、惟逮

波羅蜜、禪波羅蜜、般若波羅蜜,不住

阿惟越致地,復不建立諸佛之法.以

是之故,名曰爲愚.有所倚著眼、耳、鼻、

舌、身、意,倚著諸種諸陰入,倚著依求

於婬、怒、癡,倚著依慕諸疑邪見,倚著

依慕於佛道也.」舍利弗白佛言:「菩薩

摩訶薩作是學,爲不學般若波羅蜜

乎?不生薩芸若耶?」佛言:「菩薩摩訶薩

作是學般若波羅蜜,不得薩芸若.」舍

利弗白佛言:「唯然.世尊,菩薩摩訶薩

作是學,不得薩芸若.」佛告舍利弗:「是

菩薩摩訶薩,作是學般若波羅蜜,無

漚和拘舍羅,有所思想,有所依倚檀

波羅蜜、尸波羅蜜、羼波羅蜜、惟逮波

羅蜜、禪波羅蜜、般若波羅蜜,而反想

求,依倚六波羅蜜、三十七品、十種力、

四無所畏、四分別辯、十八不共諸佛

之法,而復想求,薩芸若慧,已想求薩

芸若而依倚.是故舍利弗,菩薩摩訶

薩不學般若波羅蜜,不得薩芸若慧.」

舍利弗白佛言:「菩薩摩訶薩作是學

般若波羅蜜爲不學般若波羅蜜,爲

不行薩芸若慧乎?」佛言:「如是.舍利弗,

作是學般若波羅蜜,爲不得薩芸若.」

舍利弗問:「唯,天中天,菩薩摩訶薩當

云何學般若波羅蜜,而隨順學,得薩

芸若慧?」佛告舍利弗:「假使菩薩摩訶

薩行般若波羅蜜,不見般若波羅蜜.

如是菩薩摩訶薩爲行般若波羅蜜,

爲學般若波羅蜜,得薩芸若慧,得無

所得無所得無所得,亦復不得檀波

羅蜜、尸波羅蜜、羼波羅蜜、惟逮波羅

蜜、禪波羅蜜、般若波羅蜜,亦不得,須

陁洹、斯陁含、阿那含、阿羅漢、辟支佛、

菩薩、佛,亦不復得薩芸若.如是舍利,

弗菩薩摩訶薩作是行,爲行般若波

羅蜜,爲學般若波羅蜜,得薩芸若得

無所得.」舍利弗白佛言:「何謂無所得?」

世尊答曰:「於內亦空,於外亦空,內外

亦空,一切法空.」

摩訶般若波羅蜜幻品第十

於是,賢者須菩提白佛言:「唯然.世尊,

假使問者,此幻士學般若波羅蜜,欲

得薩芸若,問者如此以何報答?又斯

幻士學檀波羅蜜、尸波羅蜜、羼波羅

蜜、惟逮波羅蜜、禪波羅蜜,欲用逮得

薩芸若慧,學四意止、四意斷、四神足、

五根、五力、七覺意、八由行,欲用逮得

薩芸若慧,又學薩芸若慧,欲以逮得

薩芸若假使來問如此誼者以何報

答佛告須菩提我故問汝於須菩提

意云何?從其所知,而報答吾?於須菩提

意云何?色異乎,幻異乎,痛痒、思想、生

死識異乎,幻異耶?」須菩提答曰:「不也,

天中天.」「於須菩提意云何?幻爲異乎,

眼復異乎,耳、鼻、舌、身、意異乎,幻復異

乎,眼色識、耳聲識、鼻香識、舌味識、身

細滑識、意法識異乎,幻復異耶,所習

因緣痛痒之樂異乎,幻復異耶?」答曰:

「不也,天中天.」「於須菩提意云何?四意

止異乎,幻復異耶,四意斷、四神足、五

根、五力、七覺意、八由行異乎,幻復異

耶,空無想無願異乎,幻復異耶?」答曰:

「不也,天中天.」「於須菩提意云何?幻爲

異乎,十種力、四無所畏、四分別辯、十

八不共諸佛之法復爲異耶?」答曰:「不

也,天中天.」「於須菩提意云何?幻爲異

乎,道復異耶?」答曰:「不也.天中天,幻不

爲異,色亦不異,色則爲幻,幻則爲色.

唯.天中天,幻不爲異痛痒、思想、生死

識,亦不爲異,識則爲幻,幻則爲識.唯.

天中天,幻不爲異眼、耳、鼻、舌、身心,亦

不爲異,幻則爲眼,眼則爲幻,眼色識、

耳聲識、鼻香識、舌味識、身細滑識、意

法識,識則爲幻,幻則爲識,所習因緣

痛痒之樂,不爲異也.痛樂則幻,幻則

痛樂.唯.天中天,幻不爲異,四意止亦

不異,四意止則爲幻,幻則四意止,意

斷、神足、根、力、覺、意由行,則爲幻,幻則

由行.唯.天中天,十種力、四無所畏、四

分別辯、十八不共諸佛之法法,則爲

幻,幻則爲法.」「於須菩提意云何?所謂

幻者,爲有塵垢及瞋恨乎?」答曰:「不也,

天中天.」「於須菩提意云何?所謂幻者,有

所起有所滅乎?」答曰:「不也,天中天.」「於

須菩提意云何?其不起不滅者,彼學

般若波羅蜜已,逮得薩芸若慧,獲致

一切大哀乎?」答曰:「不也,天中天.」「於須

菩提意云何?於此興乎?所知思想從

習俗教,因五盛陰,爲菩薩乎?」答曰:「如

是.唯,天中天.」「於須菩提意云何?有知

思想,隨其習俗而發言教,以五盛陰,

而有所起而有所滅,寧可復得塵勞

瞋恨?」答曰:「不也,天中天.」「於須菩提意

云何?其無思想無習俗,無所言教,無

所興立,無有名號,無身無身事,無言

無言事,無意無意事,不起不滅,無有

塵勞無有瞋恨.又以此事學般若波

羅蜜,成薩芸若乎?」答曰:「不也,天中天.」

佛言:「如是須菩提,菩薩摩訶薩作是

學般若波羅蜜,成薩芸若者,則無所

有.」須菩提白佛言:「菩薩摩訶薩當作

是學般若波羅蜜及學阿耨多羅三

耶三菩,若欲學者,當如學幻,所以者

何?唯.天中天,當觀五陰亦如幻士.」「於

須菩提意云何?又此五陰學般若波

羅蜜成薩芸若慧乎?」答曰:「不也.天中

天,所以者何?其五陰者自然無所有,

其有自然無所有者,亦不可得.」又問:

「於須菩提意云何?自然之喩五陰如

夢,學般若波羅蜜成薩芸若乎?」答曰:

「不也.天中天,所以者何?計於夢者自

然無所有,其爲自然無所有者,則不

可得.」「於須菩提意云何?呼聲之響喩

於五陰,又復譬如水影野馬所化之

喩,譬如五陰學般若波羅蜜逮成薩芸

若耶?」答曰:「不也.天中天,所以者何?其

呼聲響水影野馬所化,自然無所有,

其爲自然無所有者,則不可得.所以

者何?唯.天中天,分別了色猶如幻也,

痛痒、思想、生死識及十八種、六根、五

陰及五盛陰,自然如夢.唯.天中天,色

痛痒、思想、生死識、十八種、六根、五盛

陰,猶如夢也,於內則空了不可得,而

無自然則爲空矣了不可得.」須菩提

白佛言:「今說於此般若波羅蜜,新學

大乘菩薩摩訶薩聞斯說者,得無恐

懼畏難懷懅.」佛告須菩提:「假使新學

大乘菩薩摩訶薩於般若波羅蜜,不

解漚和拘舍羅者,不親善師,或恐或

怖,或懷畏懅.」須菩提問佛言:「唯.天中

天,何謂菩薩摩訶薩善師行般若波

羅蜜,有漚和拘舍羅,菩薩摩訶薩不

恐不怖,而不懷懅?」佛言:「此菩薩摩訶

薩行般若波羅蜜,志在專精,於薩芸

若慧,不觀色無常,色亦不可得,不觀

痛痒、思想、生死識無常,識亦不可得,

志觀薩芸若,不察無常,亦不可得.是

菩薩摩訶薩行般若波羅蜜,有漚和

拘舍羅.復次,須菩提,菩薩摩訶薩志

在薩芸若慧,不觀色苦,亦不得色,不

觀痛痒、思想、生死識苦,亦不得識,不

觀色是我所,亦不得我所,不觀痛痒、

思想、生死識是我所,亦不得我所,不

觀色非我所,亦不得非我所,不觀痛

痒、思想、生死識非我所,亦不得非我

所.復次,須菩提,菩薩摩訶薩志學薩

芸若,觀於色空,亦不得空;觀痛痒、思

想、生死識空,亦不得空;不觀色有常,

亦不得常;不觀痛痒、思想、生死識有

常,亦不得常;不觀色非常,亦不得無

常;不觀痛痒、思想、生死識非常,亦不

得無常;觀色寂寞,亦不得色寂寞;觀

痛痒、思想、生死識寂寞,亦不得識寂

寞;觀色虛無,亦不得色虛無;觀痛痒、

思想、生死識虛無,亦不得識虛無.是

爲菩薩摩訶薩行般若波羅蜜,有漚

和拘舍羅.復次,須菩提,菩薩摩訶薩

不觀無常,亦無所得;苦、空、無我、非身,

亦無所得;不觀無常,亦無所得;空、無

想、無願、寂寞、虛無,亦無所得;痛痒、思

想、生死識不觀無常,亦無所得;眼、耳、

鼻、舌、身、意,色、聲、香、味、細滑、法不觀無

常,亦無所得;非常、苦、空、無我、非身,空、

無想、無願、寂然、虛無觀於斯事了,無所

得.彼爲衆生如此意,吾爲一切衆生

之類,說無常法,爲顚倒施令不迷惑.

又分別法,爲苦、無我、空、無想、無願、寂

寞、虛無,爲顚倒者令不迷惑,是菩薩

摩訶薩行般若波羅蜜,有漚和拘舍

羅.復次,須菩提,菩薩摩訶薩行般若

波羅蜜,學行薩芸若慧,思惟其誼,不

觀色無常,不墮顚倒,亦無所得,不

觀痛痒、思想、生死識無常,不墮顚倒,

亦無所得,無苦無我爲空,空、無想、無

願、寂寞、虛無,不令顚倒,亦無所得,色

痛痒、思想、生死識,離四非常,空、無想、

願、寂寞、虛無,觀此諸事,不令顚倒,亦

無所得.假使在於薩芸若慧,念此不

捨,此則菩薩摩訶薩惟逮波羅蜜,菩

薩摩訶薩行般若波羅蜜時,志不思

惟聲聞、辟支佛事,亦不聽志勸隨其

行.是爲菩薩摩訶薩行禪波羅蜜,不

恐不怖,亦不畏懅.復次,須菩提,菩薩

摩訶薩行般若波羅蜜,當造斯觀,不

用色空而爲空也.色則爲空,空者則

色痛痒、思想、生死識,不專爲空,色者

則空識自然識,空者爲識,眼不專空

眼自然空,眼者則空,空者則眼,不專

爲空,耳聲識、鼻香識、舌味識、身細滑

識、意法識,不專空識自然空,識者則

空,空者則識,所習因緣痛痒之樂則

爲空矣.所習因緣痛痒之樂,自然爲

空,所習因緣痛痒之樂,觀之則空,其

心自空,所習因緣痛痒之樂,則亦爲

空,其四意止不專爲空,四意止空故,

由是爲空,其四意止自然爲空,四意

斷、四神足、五根、五力、七覺意、八由行

不專爲空,三十七品則自然,空者則

三十七品,三十七品則空.十種力、四

無所畏、四分別辯、十八不共諸佛之

法不專爲空,則自然空,空者則爲佛,

法則空,空者則法,是爲菩薩摩訶薩

行般若波羅蜜,不恐不怖,亦不畏懅.」

須菩提白佛言:「何所菩薩摩訶薩善

師說般若波羅蜜,有所擁護,聞之不

恐不怖,不懅不畏?」「於是須菩提,菩薩

摩訶薩善師爲其說法,不論色不常,

色亦不可得,亦無所著.以是德本,不

以勸助令立聲聞、辟支佛地,唯學薩

芸若慧,是菩薩摩訶薩善師色痛痒、

思想、生死識,不說無常,亦不可得,亦

無所著.以是德本,不用勸助令立聲

聞、辟支佛地,常建立之薩芸若慧.復

次,須菩提,菩薩摩訶薩善師者,爲說

經法,不論色苦,色不可得,亦無所著.

痛痒、思想、生死識不可得,亦無所著.

色我所非我所,痛痒、思想、生死識,我

所非我所,不可得亦無所著.又爲說

法論,色空、無想、無願不可得,亦無所

著,痛痒、思想、生死識,空、無想、無願不

可得,亦無所著.眼、耳、鼻、舌、身、意不可

得,亦無所著,色、聲、香、味、細滑、法及十

八種,我所非我所不可得,亦無所著.

復次,須菩提,菩薩摩訶薩善師者.爲

其說法論,色寂寞虛無不可得,亦無

所著,痛痒、思想、生死識、寂寞、空無不

可得,亦無所著.以是德本,不用勸助

於聲聞、辟支佛地,常以勸助薩芸若

慧,是謂須菩提菩薩摩訶薩善師.又

復講說眼寂寞虛無不可得,亦無所

著;耳、鼻、舌、身、意寂寞虛無不可得,亦

無所著;色、聲、香、味、細滑、法寂寞虛無

不可得,亦無所著.眼之所習因緣痛

痒,說法無常,眼色識、耳聲識、鼻香識、

舌味識、身細滑識、意法識,所習因緣

痛痒之樂,說無常法,寂寞虛無不可

得,亦無所著.以此德本,不用勸助於

聲聞、辟支佛地,常以建立薩芸若慧,是

菩薩摩訶薩善師.復次,須菩提,菩薩

摩訶薩善師,爲人說法,不論無常,四

意止、四意斷、四神足、五根、五力、七覺

意、八由行,其所行者,無苦無我爲空,

空無想無願寂寞虛無,雖說此法,不

可得亦無所著.以此德本,不用勸助

於聲聞、辟支佛地,常以建立薩芸若

慧,是菩薩摩訶薩善師.復次,須菩提,

菩薩摩訶薩善師,爲人說法,十種力、

四無所畏、四分別辯、十八不共諸佛

之法,不論無常、苦、空、非身,空無想無

願寂寞虛無,而不可得亦無所著,是

菩薩摩訶薩善師.以此德本,不用勸

助於聲聞事、辟支佛地,常以建立薩

芸然慧,是菩薩摩訶薩善師.復次,須

菩提,菩薩摩訶薩善師者,爲人講法,

現說色無常、苦、空、非身、痛痒、思想、生

死識無常苦空非身,現說眼、耳、鼻、舌、

身意無常苦空非身色聲香味細滑

法無常苦空非身,眼色識、耳聲識、鼻

香識、舌味識、身細滑識、意法識無常

苦空非身,現說無明無常苦空非身,

行、識、名色、六入、所、更痛、愛、受、有、生、老

病死無常苦空非身,色我所非我所

寂寞虛無,痛痒、思想、生死識我所非

我所,空無想無願寂寞虛無,雖說

此法,以開化人,而無所得,亦無所著.

以此德本,不用勸助於聲聞事、辟支

佛地,常以建立薩芸然慧,是菩薩摩

訶薩善師.復次,須菩提,菩薩摩訶薩

爲人說經法現論四意止四意斷四神

足五根五力七覺意八由行無常

苦、空、非身、空無想無願,是我所非我

所寂寞虛無.以此德本,不用勸助於

聲聞事、辟支佛地,常以建立薩芸若

慧,是菩薩摩訶薩善師.復次,須菩提,

菩薩摩訶薩爲人說法,現論十種力、

四無所畏、四分別辯、十八不共諸佛

之法,色無常、苦、空、非身、痛痒、思想、生

死識,無常、苦、空、非身,我所非我所空、

無想、無願、寂寞虛無.以此功德本,不

用勸助於聲聞、辟支佛地,常以建立

薩芸若慧,是菩薩摩訶薩善師.」於是,

須菩提白佛言:「何謂菩薩摩訶薩於

般若波羅蜜,無漚和拘舍羅,親近惡

師而聞說此般若波羅蜜,或恐或怖,

而心畏懅?」世尊告須菩提曰:「是菩薩

摩訶薩離薩芸若行,而不親近般若

波羅蜜.假使遇此般若波羅蜜,而心

著念禪波羅蜜、惟逮波羅蜜、羼波羅

蜜尸波羅蜜,以檀波羅蜜,逮得所施,

而以念著檀波羅蜜,是菩薩摩訶薩

惡師.復次,須菩提,菩薩摩訶薩離薩

芸若而不思惟,念著內色而想爲空,

謂色無有自然,念之爲空,痛痒、思想、

生死識念著內空,而謂識無有自然,

想念於空.又得內色無有自然,想著

於空,已想著空,謂有所得,念眼內空,

自然無有自然爲空,又睹得空想念

逮致,是菩薩摩訶薩惡師.復次,須菩

提,菩薩摩訶薩離於薩芸若,亦不肯

於諸通慧,而反於內念色爲空,色無

所有,念著思惟色自然空,痛痒、思想、

生死識,念於內空志於識想,而無所

有念自然空,而於內空得內外空,至

無所有自然之空,有所獲致想念所

得,念眼內空,至無所有自然爲空,念

逮於空想有所得,耳、鼻、舌、身、意亦復

如是念於內空思惟著想於無所有

自然得空,是菩薩摩訶薩惡師.復次,

須菩提,菩薩摩訶薩行般若波羅蜜,

思四意止,而得四意止,卽自念著而

獲,於斯四意斷、四神足、五根、五力、七

覺意、八由行,得三十七品,卽自念著

而獲於斯,是菩薩摩訶薩惡師.復次,

須菩提,菩薩摩訶薩行十種力、四無

所畏、四分別辯、十八不共諸佛之法,

自謂逮得諸佛之法,已有望想,離薩

芸若心所當惟念,是菩薩摩訶薩行

般若波羅蜜,無漚和拘舍羅,聞說般

若波羅蜜,或恐或怖,而心懷懅.」於是,

須菩提白佛言:「唯.天中天,云何菩薩

摩訶薩而爲惡師之所攝錄,隨惡師

教,聞說般若波羅蜜,或恐或怖,而心

懷懅?」佛告須菩提:「於是須菩提,菩薩

摩訶薩惡師,制止行者,令不得學般

若波羅蜜、禪波羅蜜、惟逮波羅蜜、羼

波羅蜜、尸波羅蜜、檀波羅蜜,而反教

之,不當教此六波羅蜜,是非怛薩阿

竭阿羅訶三耶三佛所說,人所合禍

撗作此經不當聽,是不當受持諷誦

讀,已不當思惟爲他人說,是菩薩摩

訶薩惡師.復次,須菩提,菩薩摩訶薩

惡師者,而不肯爲分別覺事,不令觀

見魔之瑕穢.於是弊魔波旬化作佛

像,而卽往詣菩薩摩訶薩所,而抑制

之,令不修學六波羅蜜,言:善男子,用

爲學此般若波羅蜜,用爲學此禪波

羅蜜、惟逮波羅蜜、羼波羅蜜、尸波羅

蜜、檀波羅蜜,何爲奉行?當知是菩薩

摩訶薩惡師.復次,須菩提,於時弊魔

化作佛像,爲菩薩摩訶薩,說聲聞、辟

支佛經,而爲講論,當捐施與,爲分別

解誼理所趣,敷演美辭,令離菩薩摩

訶薩大乘之法,墮於聲聞、辟支佛地,

當知是菩薩摩訶薩惡師.復次,須菩

提,於是弊魔化作佛像,往詣菩薩摩

訶薩所,而謂之言:「唯.善男子,今仁所

學非爲道心,非阿惟越致,卿之所學,

終不逮阿耨多羅三耶三菩阿惟三

佛.」.如是色像魔之罪緣,不能觀察,亦

不覺了知,是菩薩摩訶薩惡師.復次,

須菩提,菩薩摩訶薩爲精進行\*於時

弊魔化作佛像,往詣菩薩摩訶薩所,

而謂之言:「善男子,知眼則爲空,便是

吾許,亦是我身耳、鼻、舌、身、意則亦爲

空,便是吾許,亦是我身爲說經法.色

則爲空,色是吾許,亦是我身痛痒、思

想、生死識,是吾許,亦是我身色、聲、香、

味、細滑、法是吾許,亦是我身眼所習

者因緣痛痒,計則爲空,謂是吾許.亦

是我身耳、鼻、舌、身、意所習因緣痛痒

之樂十八種,計則爲空,謂是吾身許,

亦是我身檀波羅蜜、尸波羅蜜、羼波

羅蜜、惟逮波羅蜜、禪波羅蜜、般若波

羅蜜,計則爲空,謂是吾許,亦是我身

四意止、四意斷、四神足、五根、五力、七

覺意、八由行,計則爲空,謂是吾許,亦

是我身十種力、四無所畏、四分別辯、

十八不共諸佛之法,計則爲空,謂是

吾許,亦是我身用此求慕阿耨多羅

三耶三菩阿惟三佛乎?」.其不分別如

是色像魔之所興,所分別說亦不覺

了,如是菩薩摩訶薩惡師.復次,須菩

提,弊魔復變化作佛像,往詣菩薩摩

訶薩所,言:「善男子,東方諸佛世尊及

諸菩薩、聲聞、辟支佛,亦無諸佛、聲聞、

辟支佛及與十方世界.」.其如是輩興

魔事者,不能分別,亦不識知,不能覺

了,當知是菩薩摩訶薩惡師.弊魔波

旬復化作聲聞像,往詣菩薩摩訶薩

所,而謂之言:「此輩往古,皆學精進薩

芸若慧,思惟空事,亦復修學聲聞、辟

支佛事,思惟分別而見教授.」,不爲分

別如是魔事,當知是菩薩摩訶薩爲

惡師.復次,須菩提,弊魔波旬化作和

上形體被服,往詣菩薩摩訶薩所,爲

菩薩行空寂,志於精進薩芸若慧,思

空寂寞,色痛痒、思想、生死識爲空寂

寞,眼、耳、鼻、舌、身、意亦空寂寞,十八種、

十二因緣、四意止、四意斷、四神足、五

根、五力、七覺意、八由行,亦復寂寞,十

種力、四無所畏、四分別辯、十八不共

諸佛之法,亦復寂寞,空、無想、無願而

爲教授.善男子,覺了是法在聲聞地,

何所造求,不如於是自求滅度,用阿

耨多羅三耶三菩阿惟三佛乎?當知

是菩薩摩訶薩惡師.復次,須菩提,菩

薩摩訶薩惡師者,弊魔波旬化作父

母形像,往詣菩薩摩訶薩所,而謂之

言:此善男子已得證須陁洹果、斯陁

含果、阿那含果、阿羅漢果,而精進行

阿耨多羅三藐三菩提阿惟三佛,乃

往古世不可計會無央數劫,周旋生

死布施手足,而修精進,不爲分別.如

是色像無所益誼,當知是菩薩摩訶薩

惡師.復次,須菩提,菩薩摩訶薩以是

比像觀其惡師,已逮見者,以得見者,

而遠離之,爲分別說苦、空、無常、非身、

無想、無願,則爲寂寞,爲其分別顚倒

之事,有所思惟,四意止、四意斷、神足、

根、力、覺意、由行,亦無所得,十種力、四

無所畏、四分別辯、十八不共諸佛之

法、不爲解說.如是之法魔所興事而

不分別,當知是菩薩摩訶薩惡師.是

菩薩摩訶薩所以惡師,有十二緣常

當棄之,何況其餘?」

光讚經卷第四

己亥歲高麗國大藏都監奉勅彫造

光讚經卷第五 鹹

西晉三藏竺法護譯

摩訶般若波羅蜜摩訶薩品第十一

於是,賢者須菩提白佛言:「唯然.天中

天,何故號菩薩之誼,何所趣乎?」佛告

須菩提:「無誼之句,爲菩薩號.所以者

何?其菩薩者,無有句迹,無有吾我,故

曰無句誼爲菩薩號.譬如須菩提,飛

鳥飛虛空中,無有足迹.如是須菩提,

欲求菩薩無有句誼.譬如夢中無足

迹.如是須菩提,欲求菩薩句誼而無

所取.譬如幻變野馬呼響現影,如來

之化無有足迹.如是須菩提,欲求菩

薩無有句誼.譬如須菩提,其無本者,

無有足迹,又察法界,則亦無本,其法

法者,亦復寂然無有足迹.如是菩薩

無有句誼,譬如本際無有句誼.須菩

提,菩薩者無有句誼,譬如幻師所化

作人,彼無足迹,化人無色痛痒、思想、

生死識.如是須菩提,菩薩行般若波

羅蜜,爲菩薩者無有句誼.譬如幻士

無有眼、耳、鼻、舌、身、意,亦復如是,心無

迹色、聲、香、味、細滑、法,亦復如是,無有

菩薩之句誼也.譬如須菩提,欲求內

空無有行迹,菩薩摩訶薩行般若波

羅蜜,察其菩薩無有句誼,我所非我

所,苦樂善惡,若有所有自然空,其所

行者無有行迹.菩薩摩訶薩行般若

波羅蜜,不能逮得菩薩句誼,譬如幻

士,化現四意止、四意斷、四神足、五根、

五力、七覺意、八由行、十種力、四無所

畏、四分別辯、十八不共諸佛之法,無

有足迹.如是須菩提,菩薩摩訶薩行

般若波羅蜜,無有菩薩之句誼也.譬

如怛薩阿竭阿羅訶三耶三佛所現

色像無有足迹.如是須菩提,菩薩摩

訶薩行般若波羅蜜,則無有菩薩句

誼.譬如須菩提,怛薩阿竭阿羅呵三耶

三佛無有內空之足迹也.如是須菩

提,無菩薩句誼也.譬如須菩提,我所

非我所,苦樂善惡及其所有自然空

者,無有足迹.如是須菩提,菩薩摩訶

薩無有菩薩之句誼也.譬如須菩提,

菩薩摩訶薩行般若波羅蜜,無菩薩

句誼.譬如須菩提,怛薩阿竭無四意

止、四意斷、四神足、五根、五力、七覺意、

八由行、十種力、四無所畏、四分別辯、

十八不共諸佛之法.如是須菩提,菩

薩摩訶薩行般若波羅蜜,如是無有

菩薩之句誼也.譬如須菩提,無爲之

界其無爲界無有足迹,有爲界,有爲

界無有足迹.如是須菩提,菩薩摩訶

薩行般若波羅蜜,亦復如是,無菩薩

之句誼也.譬如須菩提,無所生者無

有足迹.如是菩薩摩訶薩行般若波

羅蜜,亦復如是,無有菩薩之句誼也.

譬如所滅者無有足迹,菩薩摩訶薩

行般若波羅蜜,亦復如是,無有菩薩

之句誼也.亦無有行無所作者,無有

足迹,菩薩摩訶薩行般若波羅蜜,亦

復如是,無有菩薩之句誼也.譬如不可

得者,無有塵勞無有瞋恨無有足迹,

菩薩摩訶薩行般若波羅蜜,亦復如

是,無有菩薩之句誼也.譬如無所起

者,不有處所無有足迹.菩薩摩訶薩

行般若波羅蜜,亦復如是,無有菩薩

之句誼也.譬如無有諍訟不爲瞋恨

無有足迹,菩薩摩訶薩行般若波羅

蜜,亦復如是,無有菩薩之句誼也.」須

菩提白佛言:「何謂無有色而無所起,

無有足迹?」佛言:「色無所起,痛痒、思想、

生死識無所起,則無足迹,菩薩摩訶

薩行般若波羅蜜,亦復如是,無有菩

薩之句誼也.譬如色者,無有塵勞,亦

無瞋恨無有足迹,痛痒、思想、生死識

無有塵勞,亦無瞋恨無有足迹,菩薩

摩訶薩行般若波羅蜜,亦復如是,無

有菩薩之句誼也.譬如眼、耳、鼻、舌、身、

意,色、聲、香、味、細滑、法,諸種衰入,本無

所趣無有足迹,菩薩摩訶薩行般若

波羅蜜,亦復如是,無有菩薩之句誼

也.譬如四大六衰之入,無有塵勞瞋

恨亦無足迹,菩薩摩訶薩行般若波

羅蜜,亦復如是,無有菩薩之句誼也.

譬如四意止、四意斷、四神足、五根、五

力、七覺意、八由行無有足迹,菩薩摩

訶薩行般若波羅蜜,亦復如是,無有

菩薩之句誼也.譬如十種力、四無所

畏、四分別辯、十八不共諸佛之法無

有足迹,菩薩摩訶薩行般若波羅蜜,

亦復如是,無有菩薩之句誼也.譬如

四意止自然究竟無有能爲致淸淨

者,菩薩摩訶薩行般若波羅蜜,亦復

如是,無有菩薩之句誼也.譬如四意

止、四意斷、四神足、五根、五力、七覺意、

八由行自然究竟無有能爲致淸淨

者,菩薩行般若波羅蜜,亦復如是,無

有菩薩之句誼也.譬如十種力、四無

所畏、四分別辯、十八不共諸佛之法

自然究竟無有能爲致淸淨者,菩薩

摩訶薩行般若波羅蜜,亦復如是,無

有菩薩之句誼也.譬如身淸淨者,則

無所有,其吾我者,虛無有實,菩薩摩

訶薩行般若波羅蜜,亦復如是,無有

菩薩之句誼也.譬如無知無見,則爲

淸淨無有足迹,用無知無見,虛無無

有,菩薩摩訶薩行般若波羅蜜,亦復

如是,無有菩薩之句誼也.譬如日之

宮殿在於虛空,照于衆冥無有足迹,

菩薩摩訶薩行般若波羅蜜,亦復如

是,無有菩薩之句誼也.譬如火起劫

燒壞時,天地灰盡一切萬物,悉無遺

餘,不知足迹之所趣.菩薩摩訶薩行

般若波羅蜜,亦復如是,無有菩薩之

句誼也.譬如怛薩阿竭阿羅訶三耶

三佛遵于戒法,無有毀禁,菩薩摩訶

薩行般若波羅蜜,亦復如是,無有菩

薩之句誼也.譬如怛薩阿竭阿羅呵

三耶三佛有三昧定志無憒亂,菩薩

行般若波羅蜜,亦復如是,無有菩薩

之句誼也.譬如怛薩阿竭志妙智慧

無有邪知之足迹,菩薩摩訶薩行般

若波羅蜜,亦復如是,無有菩薩之句

誼也.譬如怛薩阿竭而得解脫無有

不脫之足迹,菩薩摩訶薩行般若波

羅蜜,亦復如是,無有菩薩之句誼也.

譬如怛薩阿竭度知見慧無有不度

知見慧之足迹,菩薩摩訶薩行般若

波羅蜜,亦復如是,無有菩薩之句誼

也.譬如怛薩阿竭之光明日月光明

俱無足迹,菩薩摩訶薩行般若波羅

蜜,亦復如是,無有菩薩之句誼也.譬

如四大天王、忉利天、焰天、兜率天所

有光明無有足迹,菩薩摩訶薩行般

若波羅蜜,亦復如是,無有菩薩之句

誼也.譬如尼摩羅天、波羅尼蜜天及

于魔界光明,與怛薩阿竭光明俱無

足迹,菩薩摩訶薩行般若波羅蜜.亦

復如是,無有菩薩之句誼也.譬如梵

天、梵迦夷天、梵具天、梵天、有光天、少

光天、無量光天、光陰天、淸淨天、少淨

天、無量淨天、難及淨天、善見天、所見

善天、於是見天、一善天所有光明如

來光明,復無足迹,菩薩摩訶薩行般

若波羅蜜,亦復如是,無有菩薩之句

誼也.所以者何?須菩提,其爲道心及

菩薩者,其爲菩薩之句誼號,於一切

法無順不順,無應不應,無有不有,無

色不見,亦無所取,則爲一相謂無有

相,菩薩摩訶薩於一切法,而無所著,

學當作是學,菩薩摩訶薩於一切法,

不當覺知一切法誼.」須菩提白佛言:

「唯.天中天,何謂一切法,何謂菩薩摩

訶薩於一切法,而無所著,而當學者,

云何菩薩摩訶薩不當覺了於諸法

義?」佛告須菩提:「所謂一切法者,謂諸

善事,若不善事,所可分別,世閒事度

世事所有諸漏無有諸漏,有爲無爲,

其有怨敵無有怨敵.是謂須菩提,爲

一切法.菩薩摩訶薩於是諸法,不當

有著,因當學矣.是爲菩薩摩訶薩解

一切法,而無覺知.」須菩提白佛言:「唯.

天中天,何所善法在世閒者乎?」佛告

須菩提:「其善法者,處於世閒,謂孝順

父母,奉事沙門梵志,尊敬長老,布施

功德遵修經戒,勸念功德,有所修治,

善權方便,世閒所行十善之本.所謂

定想腐敗之想,梨穢之想,爛壞之想,

噉食之想,憒亂之想,無住之想,燒炙

之想,而作此觀四禪、四等、四無色定,

念佛念法及聖衆,念於禁戒,念於布

施,念於天上,念於寂然安般守意,志

在於身念老病死.是謂須菩提,世間

善法.何謂世閒不善之法?殺生、盜竊、

邪婬、妄言、兩舌、惡口、綺語、貪、嫉、邪見

十惡之事,是謂世閒不善之法.何謂

不分別法?不能分別身之所行,不能

分別口之所言,不能分別心之所念,

不能分別四大之本,不能分別五根之

原所,不能分別六衰所在,不能分別

色陰之事諸種諸入,不能分別善惡

所歸,是謂不分別法,彼謂世閒之法.

五陰之事及十二入、十八諸種、十善

之事,四禪、四等心、四無色定,是謂世

閒善法之事.彼則何謂度世之法?四

意止、四意斷、四神足、五根、五力、七覺

意、八由行及三脫門空、無想、無願,無

他特異及差別者,謂根異根及諸別

根,所念所行三昧、無念所行志趣三

昧、無念無行三昧,以慧解脫其心安

詳,所念隨順八解脫門,何等爲?八見

諸色色,是爲第一脫門;內無色想,而

外見色,雖處於空,而不解脫,則不能

越一切諸想,是爲第二脫門:得於衆

想,在於根本,無有若干衆多之念,是

爲第三脫門;行於無量虛空,虛空成

就,是爲第四脫門;悉得越度一切虛

空,虛空之智在於無量識慧之行,而

爲成就,是爲第五脫門;皆得越度無

量慧智之天,而處無有不量無量之慧,

成就成行,是爲第六脫門;而悉越度

一切不用無量之慧,在於有想成就

之行,是爲第七脫門;而悉越度一切

有想無想,悉蠲諸想安寂然行,是爲

第八脫門.而不復禪,亦不學定,漸漸

進前入於三昧,何謂漸前入三昧乎?

寂然於欲蠲除衆惡不善之法,有想

有行寂寞得安,行第一禪;除於想念

無想無念,其內安詳寂然得安,行第

二禪;常行安隱無有瑕,所造立行不

違聖賢,而歡喜安,行第三禪;斷苦除

安前所曾更,意安意患諸可不可,悉

以滅盡,無苦無安其志寂然,志於淸

淨,行第四禪.應時悉度一切色想,除

所集衆想之念,無復若干諸想之思,

在於無量虛空之慧,具足之行,悉度

一切諸虛空之慧,在於無量識慧,具

足之行,悉度一切無量識慧之行,在

於無有無量不用慧,具足之行,悉度

一切無量不用慧已,在於有想無想

無量之處,具足之行,悉度一切有想

無想無量行已,已蠲諸想成寂滅行,

度於我所非我所,無苦無樂,一切所

更苦習盡道,四意止、四意斷、四神足、

五根、五力、七覺意、八由行,至無所有

自然之空怛薩阿竭十力、四無所畏、

四分別辯、十八不共諸佛之法.何謂

爲法諸漏未盡?五陰諸事十二諸入,

十八諸種、十二因緣、四禪、四等心、四

無色定,是謂諸漏不盡法.何謂無漏

之法?謂四意止、四意斷、四神足、五根、

五力、七覺意、八由行、十種力、四無所

畏、四分別辯、十八不共諸佛之法,是

謂無漏之法.何謂有爲之法?欲界、色

界、無色界及其餘事,不能分別,不盡

其原諸法之本,此復何謂四意止、四

意斷、四神足、五根、五力、七覺意、八由

行、十種力、四無所畏、四分別辯、十八

不共諸佛之法,是謂有爲之法.何謂

無爲之法?其法不起不滅,亦無所作,

亦無所住,無有異義,婬、怒、癡盡則爲

無本,其無本者則無異法,其於法界

於寂然,其審本際,是謂無爲之法.何

謂怨敵之法?四禪、四等心、四無色定,

是謂怨敵之法.何謂無怨敵法?四意

止、四意斷、四神足、五根、五力、七覺意、

八由行、十種力、四無所畏、四分別辯、

十八不共諸佛之法,是謂無怨敵法.」

彼時,菩薩於己身想空無所著之法,

了無所著而不可動,於一切法所向

法門,而無有二,悉不覺了一切諸法,

由不動搖.須菩提白佛言:「云何天中

天,何因名菩薩爲摩訶薩乎?何故正

號摩訶薩?」佛告須菩提:「摩訶薩者,除

諸積聚得至究竟,而爲最尊有所成

就,以故名曰摩訶薩.」須菩提白佛言:

「唯.天中天,所謂摩訶薩者,離於積聚

而得究竟,其於菩薩摩訶薩,而爲最

尊有所成就.」佛告須菩提:「摩訶薩者,

諸所積聚爲種姓者,八等之人,須陁

洹、斯陁含、阿那含、阿羅漢、辟支佛,初

發意菩薩至阿惟越致地住者,其摩

訶薩者.於是積聚究竟之中,爲菩薩

行,於中最尊有所成就,菩薩摩訶薩

遊處其中,心如金剛有所興發,其摩

訶薩於諸積聚究竟之中,而爲最尊

有所成就,是則名曰爲摩訶薩.」須菩

提白佛言:「唯.天中天,何謂心如金剛?」

世尊告須菩提:「菩薩摩訶薩發心如

是,在於生死無有限量,被僧那鎧,一

切所有捨而不捨,吾當等心於此一

切衆生之類發平等志,一切衆生,當

以三乘而般泥曰,滅度一切衆生類

已亦無有人般泥曰者,吾當覺了一

切諸法而無所起,而當親近薩芸若

慧心常存在六波羅蜜行,悉當普學

在所歸慧學當具足,當分別覺一乘

之法.又當曉了不可計從所入音聲,

學此諸法,是爲菩薩摩訶薩發金剛

心,菩薩摩訶薩所住之處,而得究竟,

而爲最尊有所成就,彼無顚倒,亦無

所得.復次,須菩提,菩薩發心如是,其

有衆生在於地獄、餓鬼、畜生勤苦毒

痛考掠之處,吾爲此類,忍勤苦患令

得安隱,彼菩薩摩訶薩當發此心,吾

身爲一一人故,在於地獄,受勤苦痛

考掠之毒,百千億姟諸劫之數不以

爲劇,當令彼人,至於無餘泥洹之界,

而得滅度.以是方便,一一人故衆生

之類,更若干苦終不休息,各令人人

至於無餘泥洹之界,而得滅度.然後

吾身能爲他故,殖衆德本,於億千劫,

逮得阿耨多羅三耶三菩阿惟三佛,

是爲須菩提菩薩摩訶薩發金剛心.

其摩訶薩所住之處,於諸積聚而得

究竟,而爲最尊有所成就.復次,須菩

提,菩薩摩訶薩常當修建微妙之心,

當以此心,令諸衆生,得至尊處,彼菩

薩摩訶薩所謂微妙心者,從初發意,

未曾起生婬欲之心,亦復不起瞋恚

之心,亦復不生愚癡之心,心無所起,

不發聲聞、辟支佛心.是爲須菩提菩

薩摩訶薩修建微妙之心,令諸衆生,

而爲最尊有所成就,亦無所念.復次,

須菩提,菩薩摩訶薩常當建心令不

動搖,彼菩薩摩訶薩心不動已,所思

惟薩芸若心亦不念,是爲菩薩摩訶

薩心不動搖.復次,須菩提,菩薩摩訶

薩志在一切衆生之類,欲令獲安,菩

薩摩訶薩於衆生建立安已,欲諸群

萌不捨三乘,亦無所念無所輕慢,是

爲須菩提菩薩摩訶薩建立安心於

諸衆生,是爲須菩提菩薩摩訶薩行

般若波羅蜜,令諸衆生,至於最尊有

所成就.復次,須菩提,菩薩摩訶薩當

愛於法喜法樂法,精進爲行,彼何謂

愛法?若於諸法,而無所畏,無所破壞,

是謂愛法.何謂喜法?志樂經典不離

所樂,是謂喜法.彼何謂樂法?思惟於

法多所分別,而令廣聞,是謂樂法.是

爲須菩提,菩薩摩訶薩行般若波羅

蜜,謂摩訶薩,於諸積聚,而爲究竟,而

爲最尊有所成就,無有顚倒,亦無所

得.復次,須菩提,菩薩摩訶薩行般若

波羅蜜,住於內空,住於外空,住內外

空,亦無內外,至無所有,自然之空.謂

摩訶薩,於諸積聚,而得究竟,而爲最

尊有所成就,無所顚倒,亦無所得.復

次,須菩提,菩薩摩訶薩行般若波羅

蜜,住四意止、四意斷、四神足、五根、五

力、七覺意、八由行、十種力、四無所畏、

四分別辯、十八不共諸佛之法,住於

此法,謂摩訶薩,於諸積聚,逮得究竟,

而爲最尊而所成就,不爲顚倒,亦無

所得.復次,須菩提,菩薩摩訶薩建立

住金剛三昧,越度過於無量空慧,無

量識慧、無量不用慧、無量有想無想,

至於虛空無爲無色,戒定慧解脫知

見品三昧之定,住度三昧,謂摩訶薩,

於諸積聚,逮得究竟,而爲最尊,有所

成就,不在顚倒.」佛言:「須菩提,菩薩摩

訶薩住於法已,在於積聚,逮得究竟,

而爲最尊,所成就故,謂摩訶薩,爲摩

訶薩.」

摩訶般若波羅蜜等無等品第十二

爾時,賢者舍利弗白佛:「唯.天中天,我

爲堪任講摩訶薩義乎?所因謂何爲

摩訶薩者?」世尊告言:「應講之耳.」舍利

弗言:「棄損一切所見,吾我見人壽命

見,凡夫之事有志含血,有作無作,常見

無見,陰見種見,諸衰入見,虛見實見,

十二因緣見,四意止、四意斷、四神足、

五根、五力、七覺意、八由行見,十種力、

四無所畏、四分別辯、十八不共諸佛

之法,若復睹見教化衆生,睹見佛土

淸淨莊嚴,見於佛道,觀睹於覺,見轉

法輪,皆悉蠲除,如此諸見,而爲說法,

以故名曰爲摩訶薩摩訶薩義也.」須

菩提謂舍利弗:「何故賢者,菩薩摩訶

薩而見於色痛痒、思想、生死識,眼、耳、

鼻、舌、身、意,色、聲、香、味、細滑、法,吾我人

壽命四種衰入十八種四意止意斷神足

五根五力七覺意八由行十種力

四無所畏、四分別辯、十八不共諸佛

之法?」舍利弗答曰:「賢者,且聽.此菩薩

摩訶薩行般若波羅蜜,無漚和拘舍

羅,已遭遇色,而興發見,謂可致得痛

痒、思想、生死識而興發見,謂可致得

眼耳鼻舌身意,色、聲、香、味、細滑、法,吾

我人壽命四種衰入十八種、三十七

品、十種力、四無所畏、四分別辯、十八

不共諸佛之法,已遭遇此以興發諸

見,謂有可得菩薩摩訶薩遊於其中,

行般若波羅蜜,以漚和拘舍羅,除是

諸見,而爲說法,令離顚倒,不求所獲.」

須菩提白佛言:「唯.天中天,我應堪任

說摩訶薩,號摩訶薩義之所趣乎?」世

尊告曰:「應說之耳.如我心解承世尊

旨,菩薩心者,等無所等無怨敵心,諸

聲聞、辟支佛心所不能及.所以者何?

則薩芸若心,無有諸漏亦無因緣.假

使如是薩芸若心,無有諸漏亦無因緣,

則於彼心,而無所著,故曰摩訶薩摩

訶薩假號也.」舍利弗謂須菩提:「何所

菩薩摩訶薩者?所謂心者,等無所等

無怨敵心,諸聲聞、辟支佛心所不能

及.」須菩提謂舍利弗:「仁舍利弗,是菩

薩摩訶薩從初發意,未曾見法起者

滅者,無所懷來,不增不減,無有塵垢,

亦無結恨.假使賢者,不起不滅,無所

懷來,不增不減,無有塵垢,亦無結恨,

彼無聲聞、辟支佛心,無菩薩心,亦無

佛心.舍利弗,是爲菩薩摩訶薩心,等

無所等心無怨敵,聲聞、辟支佛心所

不能及.」舍利弗謂須菩提:「唯.須菩提,

仁莫但講聲聞、辟支佛心所不能及,

心不著聲聞、辟支佛,當復不著於色

所求,痛痒、思想、生死識所求.」答曰:「如

是.舍利弗,實不著色痛痒、思想、生死

識,亦不著眼、耳、鼻、舌、身、意,色、聲、香、味、

細滑、法,不著十八種、諸衰入十二因

緣,不著四意止、四意斷、四神足、五根、

五力、七覺意、八由行,不著十種力、四

無所畏、四分別辯、十八不共諸佛之

法.」舍利弗謂須菩提:「如向者須菩提

之所講論,其薩芸若心者,無有諸漏,

亦無因緣,云何賢者,愚凡夫心不亦

無漏無因緣乎?本淨爲空,至于聲聞、

辟支佛世尊心,無有諸漏,無有因緣

耶?」答曰:「如是,舍利弗.」又問:「須菩提,色

亦不爲無漏乎,無因緣乎,本淨空乎,

痛痒思想生死識亦不爲無漏乎,無

因緣乎,本淨空乎?」答曰:「如是,舍利弗.」

又問:「須菩提,眼、耳、鼻、舌、身、意,色、聲、香、

味、細滑、法,十八種、四大衰入十二因

緣,不爲無漏無因緣,本淨空乎?四意

止、四意斷、四神足、五根、五力、七覺意、

八由行不爲無漏無因緣,本淨空乎?

十種力、四無所畏、四分別辯、十八不

共諸佛之法無爲無漏無因緣,本淨

空乎?」答曰:「如是.舍利弗,誠如所云愚

凡夫心聲聞、辟支佛心,亦無有漏,亦

無因緣,本淨爲空,陰種入四大、十二

因緣、三十七品、十種力、四無所畏、四

分別辯、十八不共諸佛之法,亦無有

漏,亦無因緣,本淨爲空.」舍利弗謂須

菩提:「於此諸心當無所著,又復不當

不著無色色乎,不當不著無痛痒、

思想、生死識識乎?又須菩提,不當不

著無意止意止乎,無意斷意斷乎,無神

足神足乎,無五根五根乎,無五力五力

乎,無七覺意七覺意乎,無八由行由

行乎,無十種力種力乎,無四無所畏

所畏乎,無四分別辯分別辯乎,無十

八不共不共乎?」須菩提答曰:「如是.舍

利弗,不當著無色色也,不當著無痛

痒、思想、生死識識也,不當著無眼、耳、鼻、

舌、身、意意也,不當著無色、聲、香、味、細滑、

法法也,不當著無四大衰入入也,不

當著無十二因緣緣也,不當著無三

十七品品也,不當著無十種力力也,

不當著無四無所畏畏也,不當著無四

分別辯辯也,不當著無十八不共諸

佛之法法也.如是舍利佛,行般若波

羅蜜,以是之故,其道之心無怨敵心,

諸聲聞、辟支佛心所不及也,亦不想

念聲聞、辟支佛,無所依猗,不隨顚倒,

亦無所得.是故逮成一切諸法.」

摩訶般若波羅蜜大乘品第十三

於是,賢者分耨文陁尼弗白佛言:「唯.

天中天,我應堪任講論摩訶薩號義

之所趣乎?」世尊曰:「應所論也.」分耨文

陁尼弗言:「摩訶僧那僧涅被大德鎧

菩薩摩訶薩,爲摩訶衍志大乘乎?彼

其人者爲乘大乘.是故天中天,摩訶

薩號摩訶薩也.」舍利弗謂分耨文陁

尼弗:「以何因緣,謂菩薩摩訶薩爲摩

訶僧那僧涅摩訶衍三拔致乎?」分褥

答曰:「於是賢者,菩薩摩訶薩不爲學

者,獨人衆生之類住檀波羅蜜,有所

施與也,則爲一切群萌之故,住檀波

羅蜜有所施與耳.不爲學者,衆生獨

人住尸波羅蜜所獲禁戒,則爲一切

群萌之故,住尸波羅蜜,而獲禁戒耳.

不爲學者,衆生獨人住羼提波羅蜜

能有所忍,則爲一切群萌之故,住羼

提波羅蜜,而行忍辱耳.不爲學者,衆

生獨人住惟逮波羅蜜而爲精進,則

爲一切群萌之故,住惟逮波羅蜜精

進耳.不爲學者,衆生獨人住禪波羅

蜜而不亂意,則爲一切群萌之故,住

禪波羅蜜,爲一心耳.不爲學者,衆生

獨人住般若波羅蜜而行智慧,則爲

一切群萌之故,住般若波羅蜜,而遵

智慧耳.菩薩摩訶薩行般若波羅蜜,

不爲斷絕群萌之類限量衆生被僧

那鎧也.我當滅度若干衆生,不滅度

若干衆生,立若干人於佛道,不立若

干人於佛道.又菩薩摩訶薩,則爲一

切群萌之類,被僧那鎧而自惟行,吾

身自當具足成滿檀波羅蜜,勸助衆

生,令入一切業檀波羅蜜、尸波羅蜜、羼

波羅蜜、惟逮波羅蜜、禪波羅蜜、般若

波羅蜜,吾身自當具足成行般若波

羅蜜,勸助衆生,一切令入智度無極.

復次,舍利弗,菩薩摩訶薩假使行檀

波羅蜜,所可施與,一切皆爲薩芸若

遵修其心,以諸衆生而爲伴侶,是我

子也.猶以勸助阿耨多羅三耶三菩,

是爲舍利弗,菩薩摩訶薩行般若波

羅蜜,僧那之鎧.

復次,舍利弗,菩薩摩訶薩行檀波羅

蜜,所可施與,爲薩芸若遵修其心,所

發心者,不爲勸助聲聞、辟支佛地,是

爲舍利弗,菩薩摩訶薩行檀波羅蜜,

被僧那鎧.復次,舍利弗,菩薩摩訶薩

行檀波羅蜜,所可施與,爲薩芸若遵

修其心,而常思念,護於禁戒,無所犯

負,不以勸助聲聞、辟支佛地,逮得阿

耨多羅三耶三菩,是爲菩薩摩訶薩

行尸波羅蜜,被僧那鎧.復次,舍利

弗,菩薩摩訶薩行檀波羅蜜,所可施

與,爲薩芸若遵修其心,而常思念,忍

於諸法而以忍辱,勸勉衆生,而爲伴

侶,是我子也,而以忍辱勸助,不爲聲

聞、辟支佛,逮得阿耨多羅三耶三菩,

是爲菩薩摩訶薩行羼波羅蜜,被僧那

鎧.復次,舍利弗,菩薩摩訶薩行檀波

羅蜜,所可施與,爲薩芸若遵修其心,

常奉精進,不捨慇懃,所行精進無有

諸漏,不以勸助聲聞、辟支佛,逮得阿

耨多羅三耶三菩,是爲菩薩摩訶薩

行惟逮波羅蜜,被僧那鎧.復次,舍利

弗,菩薩摩訶薩行檀波羅蜜,所可施

與,薩芸若遵修其心,若布施者,常一

其心,無若干念,唯業思惟薩芸若慧,

思惟不捨,不聽聲聞、辟支佛行,逮得

阿耨多羅三耶三菩,是爲菩薩摩訶

薩行禪波羅蜜,被僧那鎧.復次,舍利

弗,菩薩摩訶薩行檀波羅蜜,有所施

與,爲薩芸若遵修其心,常奉智慧,離

於邪黠,所業智慧開發一切,無有諸

漏,不以勸助聲聞、辟支佛地,逮得阿

耨多羅三耶三菩,是爲菩薩摩訶薩

行般若波羅蜜,被僧那鎧.復次,舍利

弗,菩薩摩訶薩行檀波羅蜜,所可施

與,爲薩芸若遵修其心,若施與者,建

幻化心,無所施與,亦無施者,亦無受

者,菩薩摩訶薩如是施者,不爲勸助

聲聞、辟支佛,逮得阿耨多羅三耶三

菩,是爲菩薩摩訶薩行般若波羅蜜,

被僧那鎧.」分耨文陁尼弗謂舍利弗:

「設使菩薩摩訶薩其心遵崇薩芸若,

於諸波羅蜜,無有想求,亦無所得,是

爲菩薩摩訶薩僧那僧涅之謂也.復

次,舍利弗,菩薩摩訶薩行尸波羅蜜,

其心遵崇在薩芸若,而以布施,遵崇

薩芸若心,攝護衆生,則以勸助阿耨

多羅三耶三菩心,是爲菩薩摩訶薩

行尸波羅蜜,爲檀波羅蜜.復次,舍利

弗,菩薩摩訶薩行尸波羅蜜,於此諸

法,無所忍者,不能忍者,無所不忍,是

爲菩薩摩訶薩行尸波羅蜜,爲羼波

羅蜜.復次,舍利弗,菩薩摩訶薩行尸

波羅蜜,則自然發精進之事,無有懈

廢,是爲菩薩摩訶薩行尸波羅蜜,爲

惟逮波羅蜜.復次,舍利弗,菩薩摩訶

薩行尸波羅蜜,其心遵崇於薩芸若,

思惟所行,不信聲聞、辟支佛心,常一

其心,專思禪定,無有衆亂,是爲菩薩

摩訶薩行尸波羅蜜,爲禪波羅蜜.復

次,舍利弗,菩薩摩訶薩行尸波羅蜜,

建行一切諸所有法,觀念如幻,亦不

念戒,亦無所得,不信聲聞、辟支佛心,

分別微妙智慧,是爲菩薩摩訶薩行

尸波羅蜜,爲般若波羅蜜.如是舍利

弗,菩薩摩訶薩行尸波羅蜜,則爲攝

取,皆爲具足諸波羅蜜,是爲摩訶僧

那僧涅之謂也.復次,舍利弗,菩薩摩

訶薩行羼波羅蜜,有所施與,專崇發

起薩芸若心,不信聲聞、辟支佛心,普

能忍辱,而無結恨,皆以勸助阿惟三

佛.復次,舍利弗,菩薩摩訶薩行惟逮

波羅蜜,有所施與,遵崇發起薩芸若

心,不信聲聞、辟支佛心,常行精進,不

進不退,逮得阿惟三佛.復次,舍利弗,

菩薩摩訶薩行禪波羅蜜,有所施與,

遵崇發起薩芸若心,不信聲聞、辟支

佛心,其心常定,不處於諸亂,無亂不

亂,亦不見亂,不見定意.復次,舍利弗,

菩薩摩訶薩行般若波羅蜜,遵崇發

起薩芸若心,不信聲聞、辟支佛心,其

心恢大,無所不通,不在生死,不在滅

度.復次,舍利弗,菩薩摩訶薩以無色

定,而行三昧,不隨禪教,而有所生,是

爲菩薩摩訶薩漚和拘舍羅般若波

羅蜜.復次,舍利弗,假使菩薩摩訶薩

或行禪定,若四等心,其無色定,而以

三昧,不失禪定及四等心,無色三昧,

是爲菩薩摩訶薩漚和拘舍羅般若

波羅蜜.復次,舍利弗,菩薩摩訶薩又

修禪思,行四等心,無色三昧,而在寂

然,有所觀見空、無相、無願,見斯然後,

是爲菩薩摩訶薩摩訶僧那僧涅般

若波羅蜜.如是舍利弗,菩薩摩訶薩

爲摩訶僧那僧涅之謂也.如是舍利

弗,菩薩摩訶薩設使被如此僧那,八

方上下諸佛世界佛天中天,所可宣

揚微妙之教,讚頌功德,申暢其音,於

某世界,有菩薩摩訶薩,被大德鎧,教

化衆生,嚴淨佛土.」舍利弗問分耨文

陁尼弗:「何謂菩薩摩訶薩三拔致等

乘大乘?」分耨答曰:「於是賢者,菩薩摩

訶薩行六波羅蜜,寂除衆欲,滅去諸

惡不善之法,順想有行,而處寂然,存

在安隱,便能具足,行第一禪,已離於

欲,無有衆惡,蠲除衆想所可念者,寂

然安隱,則能具足行第二禪,除去衆

想,無念,無想,而心自修,如聖賢教,不

違,明達得欣悅安,則便具足得第三

禪,除安去苦,前所更歷善惡可不可

意,無苦無樂,而在寂然,得欣悅安,則

便具足第四之禪,行四等心,心常慈

俱,無怨無結,亦無顚倒,廣大無邊,遵

善無量,普諸世閒心之所行,而不捨

此,悲喜護心,亦復如是.護心常俱,無

怨無結,亦無顚倒,廣大無邊,遵善無

量,普諸世閒心之所行而不捨此,是

爲菩薩摩訶薩禪思.菩薩摩訶薩以

此禪思,行四等心,以此瑞應,行三昧

定,行斯已後,皆以勸助薩芸若慧,是

爲菩薩摩訶薩六波羅蜜,檀波羅蜜

之本,尸波羅蜜、羼波羅蜜、惟逮波羅

蜜、禪波羅蜜、般若波羅蜜,皆各各如

是,是爲菩薩摩訶薩僧那僧涅之謂

也.復次,舍利弗,菩薩摩訶薩與慈心

俱,廣遠弘普,而無有二,無有邊崖,無

有結,而無有斯,在於一處,信第一、第

二、第三、第四,亦復如是.至下無際上

去無限,八方上下無不周遍,具足四

禪,是爲菩薩摩訶薩三昧.假使菩薩

摩訶薩遵崇其心在薩芸若,行第一

禪,而以救攝一切衆生,悉勸助之於

諸通慧,其菩薩摩訶薩具足薩芸若,

而發慧心,然以方便暢發誼意,爲人

說經,是爲菩薩摩訶薩檀波羅蜜.又

菩薩摩訶薩其心至于薩芸若慧,思

惟遵修度第一禪.假使能住第一禪

者,不復信樂發異心者,不隨聲聞、辟

支佛心,是爲菩薩摩訶薩不犯於他,

爲尸波羅蜜.假使菩薩摩訶薩其心

志在薩芸若慧,遵修思惟,卽自發念,

令一切人衆生之類,勤苦滅盡,爲說

經法,隨其心念所憙樂者,觀其根原,

而開化之,是爲菩薩摩訶薩行羼波

羅蜜.假使菩薩摩訶薩其心遵修薩

芸若慧,勸助一切功德之本,於諸通

慧,不見精進之所歸趣,是爲菩薩摩

訶薩行惟逮波羅蜜.假使菩薩摩訶

薩其心遵修薩芸若慧,從第一禪,至

于四禪,而復觀察無常、苦、空、非身,空、

無相、無願,是爲菩薩摩訶薩行禪波

羅蜜假使菩薩摩訶薩其心遵崇薩

芸若慧,觀一切法,譬如幻化,無有三

界,爲人說經,是爲菩薩摩訶薩行般

若波羅蜜.賢者舍利弗,是爲菩薩摩

訶薩摩訶衍事.復次,舍利弗,菩薩摩

訶薩摩訶衍者,建立一切四意止、四

意斷、四神足、五根、五力、七覺意、八由

行,又復建立一切具足於空三昧、無

相無願三昧、十種力、四無所畏、四分

別辯、十八不共諸佛之法,是爲菩薩

摩訶薩摩訶衍.復次,舍利弗,菩薩摩

訶薩不告無求此二地,聲聞地、辟支

佛地,其心唯樂薩婆若慧,是菩薩摩

訶薩行無放逸,爲四等心,成羼波羅

蜜.假使菩薩摩訶薩其心遵修,而自

興發一切哀慧,所行無限,無所破壞,

是爲菩薩摩訶薩行惟逮波羅蜜.假

使菩薩摩訶薩於四等心,而行禪定,

不從禪定及四等心,有所忘失,是爲

菩薩行無放逸四等之心漚和拘舍

羅.復次,舍利弗,菩薩摩訶薩慈心三

昧,我當救護一切衆生,則以遵崇行

哀三昧,愍傷行悲,而順趣此,行憙三

昧,我當度脫衆生之類,轉漸進前至

護三昧,加於衆生至諸漏盡,是爲菩

薩摩訶薩無有放逸行四等心檀波

羅蜜.假使禪思無有放逸行四等心,

因緣瑞應,不以勸助聲聞、辟支佛地,則

順專於一切哀慧,是爲菩薩摩訶薩

四等心行無所犯負尸波羅蜜.復次,

舍利弗,菩薩摩訶薩摩訶衍者,曉了

內空不墮顚倒,亦無所求,不有所得,

苦樂善惡,有所有所自然空,於諸通

慧,亦無所得,無有內外,不得中閒,是

爲菩薩摩訶薩摩訶衍.復次,舍利弗,

菩薩摩訶薩摩訶衍者,於一切法,亦

無有亂,無三昧慧,是爲菩薩摩訶薩

摩訶衍.

復次,舍利弗,菩薩摩訶薩摩訶衍者,

常志大乘,其慧自由,其慧不在有常,

不在無常,不計苦、不苦、樂、不樂,其不

由慧,在於我所及非我所,是爲菩薩

摩訶薩摩訶衍,爲無所得不墮顚倒.

復次,舍利弗,菩薩摩訶薩摩訶衍者,

其慧自由,不在於過去,不在於當來,

不在於現在,不在三世無慧之處,是

爲菩薩摩訶薩摩訶衍常無所得,不

墮顚倒.復次,舍利弗,菩薩摩訶薩摩

訶衍者,其慧不由,著於欲界,不在色

界,不在無色界,而慧自在,悉知欲界、

色界、無色界,而得自在,亦無所得,不

墮顚倒,是爲菩薩摩訶薩大乘.復次,

舍利弗,菩薩摩訶薩摩訶衍者,而慧

自在,不與世慧同,亦不在沒世慧,不

在有爲,不在無爲,不在有漏,不在無

漏,於此法慧,而得自由,悉知世俗慧、

度世慧,不爲不及,悉知有爲無爲法,

不爲不及,亦無所得,不墮顚倒,是爲

菩薩摩訶薩大乘.」

光讚經卷第五

己亥歲高麗國大藏都監奉勅彫造

光讚經卷第六 醎

西晉三藏竺法護譯

摩訶般若波羅蜜乘大乘品第十四

賢者舍利弗問分耨文陁尼弗:「云何

菩薩摩訶薩乘于摩訶衍?」分耨謂舍

利弗:「唯.賢者,菩薩摩訶薩於是行般

若波羅蜜,乘檀波羅蜜,亦復不得檀

波羅蜜,亦無菩薩,不見受者,有所得

也,亦無所獲也.乘檀波羅蜜,則謂菩

薩摩訶薩,尸波羅蜜、羼提波羅蜜、惟

逮波羅蜜、禪波羅蜜、般若波羅蜜,乘

般若波羅蜜,則亦不得般若波羅蜜,

亦不得菩薩,亦無所獲,是爲菩薩摩

訶薩乘般若波羅蜜,亦無所得.

復次,舍利弗,菩薩摩訶薩亦不毀失

薩芸若遵修之心,則尋奉行於四意

止,所念無念所行無行,於此衆誼,亦

無所得,是爲菩薩摩訶薩乘摩訶衍.

復次,舍利弗,菩薩摩訶薩亦不毀失

薩芸若慧遵修之心,於四意斷、四神

足、五根、五力、七覺意、八由行,於此之

誼,亦無所得,是爲菩薩摩訶薩乘摩

訶衍.復次,舍利弗,菩薩摩訶薩亦不

毀失薩芸若遵修之心,十種力、四無

所畏、四分別辯、十八不共諸佛之法,

於此之誼,皆無所得,是爲菩薩摩訶

薩乘摩訶衍.復次,舍利弗,菩薩摩訶

薩分別了此,所謂菩薩者,隨俗假號,

欲求人亦不可得,亦無有起.所謂色

者,但假號耳,所謂痛痒、思想、生死識

者,但假號耳,亦不可得,亦無所起,所

謂眼、耳、鼻、舌、身、意,但假號,耳,亦不可

得,亦無所起.所謂色、聲、香、味、細滑、法,

但假號耳,亦無可得,亦無所起.所謂

四意止、四意斷、四神足、五根、五力、七

覺意、八由行,但假號耳,亦不可得,亦

無所起.所謂十種力、四無所畏、四分

別辯、十八不共諸佛之法,但假號耳,

亦不可得,亦無所起.所謂內空、外空

及於空空,但假號耳,亦不可得,亦無

所起.謂所有空、自然空、所有自然空,

但假號耳.所謂怛薩阿竭法、無本之

法,諸法之界,其法寂然及於本際,其

本際者,亦不可得,亦無所起.所謂佛

道有所覺者,又其佛道,亦不可得,亦

無所起.是爲菩薩摩訶薩乘摩訶衍.

復次,舍利弗,菩薩摩訶薩從初發意,

則具足此菩薩神通,開化衆生,從一

佛國,遊一佛國,供養奉事諸佛世尊,

慇懃親近諸佛世尊,而聽經法,求菩

薩乘,其人於彼乘菩薩行,從一佛國,

遊一佛國,嚴淨佛土,教化衆生,亦不

相著諸佛國土,亦無人相,處無二地,

而其身力,常爲衆生之故,導利群黎.

彼何謂爲自身故?有所攝取?心未曾離

如此之乘,逮得至于薩芸若慧,已能

逮得薩芸若慧,便轉法輪,已轉法輪,

則爲一切聲聞、辟支佛、天、龍、鬼神、世

閒人民,有所加益.於是八方上下、諸

怛薩阿竭阿羅訶三耶三佛,悉共讚

歎,宣揚其音,某菩薩摩訶薩在某世

界,乘摩訶衍,得薩芸若慧,已得薩芸

若慧,則轉法輪,是爲舍利弗,菩薩摩

訶薩乘摩訶衍也.」

摩訶般若波羅蜜無縛品第十五

須菩提白佛言:「所謂摩訶僧那僧涅

菩薩摩訶薩被大德鎧,何謂菩薩摩

訶薩僧那僧涅者?」佛告須菩提:「於是

菩薩摩訶薩被戒德鎧,行檀波羅蜜、

尸波羅蜜、羼波羅蜜、禪波羅蜜、般若

波羅蜜,爲摩訶僧那僧涅四意、四斷、

四神足、五根、五力、七覺意、八由行、十

種力、四無所畏、四分別辯、十八不共

諸佛之法,內空僧那僧涅、外空僧那

僧涅、其諸所有自然之空僧那僧涅、

薩芸若慧僧那僧涅,被佛形像僧那

僧涅已,則以光明照三千大千世界,

八方上下,亦復如是.其大光明靡不

周遍,又復能動三千大千世界,至于

東方江河沙等佛土,八方上下,各亦

如是,莫不涌震,其菩薩摩訶薩以是

光明,住檀波羅蜜,被摩訶衍大僧那

鎧,變現三千大千世界,悉爲紺琉璃,

這變三千大千世界,爲紺琉璃已,則

復變爲轉輪聖王,已變現爲轉輪聖

王莊嚴之像,則能廣施,飢者與食,渴

者給漿,無衣與衣,無香與香,華飾雜

香、擣香、車乘、象馬、僮僕、侍使恣人所

求,屋宅居止所當得者,生活之業及

餘衆人所欲得者,悉令得所飮食,衣

服、香華、象馬、屋宅,所當得者皆施衆

人,令各得所已,則爲衆生分別說法,

宣義具足,遵修六波羅蜜,斯諸萌類

聞所說法,則便尋迹行波羅蜜,至使

逮得阿耨多羅三耶三菩阿惟三佛,

是爲菩薩摩訶薩摩訶衍僧那僧涅.

譬如須菩提,明慧幻士及慧弟子,於

四大衢,化作衆人生活之業.所以者

何?諸幻師法自應當然,以此爲術,施

於無數衆生人之所乏,飮食、衣服、香

華、諸飾、象馬、屋宅.於須菩提意云何?

其幻師者,寧有所施給衆乏乎?」答曰:

「不也,天中天.」佛言:「如是須菩提,菩薩

摩訶薩行六波羅蜜、三十七品、內空、

外空及內外空及諸所有自然之空

所被僧那鎧,十種力、四無所畏、四分

別辯、十八不共諸佛之法僧那之鎧,

及薩芸若僧那僧涅,化爲佛像,被大

德鎧,其光普照三千大千世界及於

東方八方上下、江河沙等諸佛國土,

靡不周遍,十方各如江河沙等諸佛

世界,六反震動,以大光住檀波羅蜜,

隨人所求,飮食、衣服、香華、諸飾、象馬、

舍宅,生活之業,雖化所施,竟無所與,

衆人各來有所受,取生活之具,亦無

施者,亦無受者.所以者何?須菩提,是

諸法者,亦復如幻,幻不離法,是爲菩

薩摩訶薩摩訶僧那僧涅.復次,須菩

提,菩薩摩訶薩住尸波羅蜜,欲以救

護諸受生者,故復現生轉輪王種,彼

這立于轉輪王位,便以十善建發衆

生,四禪、四等心、四無色定、四意止、四

意斷、四神足、五根、五力、七覺意、八由

行、十種力、四無所畏、四分別辯、十八

不共諸佛之法,爲諸衆生,廣說經典,

未曾令其離斯道誼,能使安隱,至得

佛道,是爲僧那.譬如須菩提,明達幻

師若慧弟子,於大四衢,化無數衆不

可稱計,爲諸化人,講說經法,建立十

善、三十七品、十種力、四無所畏、四分

別辯、十八不共諸佛之法.於須菩提

意云何?寧有衆人住十善乎及三十

七品、十種力、四無所畏、四分別辯、十

八不共諸佛之法乎?」答曰:「不也,天中

天.」「如是須菩提,菩薩摩訶薩開化衆

生,令住十善、三十七品、十八不共諸佛

之法,亦無所勸立於衆生也.所以者

何?須菩提,是謂諸法者,亦復如幻,幻

不離法.如是須菩提,是爲菩薩摩訶

薩摩訶衍僧那僧涅也.復次,須菩提,

菩薩摩訶薩住羼波羅蜜,勸化衆生,

立忍度無極,何謂菩薩住羼波羅蜜,

開化一切衆生之類,立於忍辱無極

之法?於是須菩提,菩薩摩訶薩從初

發意,等被德鎧,而自誓願,假使一切

群萌之類刀杖加我,使菩薩摩訶薩,

不當興發瞋恨之意,須臾間也,亦復

教化一切衆生,使立此忍.譬如須菩

提,明達幻師及慧弟子,於大四衢,化

作無數不可計人,尋而捶撾,以刀斫

害,寧有所撾所斫害乎?」答曰:「不也,天

中天佛言如是須菩提菩薩摩訶薩

行羼波羅蜜,若有刀杖加其身者,皆

而忍之.又化衆生,令立此忍,亦無撾

者,亦無忍者,是爲須菩提,菩薩摩訶

薩羼波羅蜜摩訶衍僧那僧涅也.復

次,須菩提,菩薩摩訶薩住惟逮波羅

蜜,勸化一切衆生之類,皆令建立惟

逮波羅蜜.」佛言:「云何菩薩摩訶薩建

立衆生於精進度無極?於是須菩提,

菩薩摩訶薩其心遵修薩芸若慧而

發道意,亦無相念,亦無精進,勸發衆

生,令履其行.譬如須菩提,明達幻師

若慧弟子,於大四衢,化作無數不可

計人,令行精進,護身、口、意,亦無是人,

亦無身、口、意,亦無所行.如是須菩提,

菩薩摩訶薩立於惟逮波羅蜜,勸化

衆人,令行精進,無精進相,亦無所行,

亦不開化衆生之類,立於精進,是爲

菩薩摩訶薩惟逮波羅蜜摩訶衍僧

那僧涅.復次,須菩提,菩薩摩訶薩住

禪波羅蜜,勸化一切群萌之類,以禪

波羅蜜.云何須菩提,菩薩摩訶薩住

禪波羅蜜,等住諸法,諸法無亂,亦不

睹見諸法煩憒?菩薩摩訶薩以能住

此,於禪波羅蜜等在無本,勸助衆生

於平等法,彼所教化,未曾違遠於諸

佛教,至得阿耨多羅三耶三菩阿惟

三佛,亦無至於阿惟三佛者.譬如明

達幻師若慧弟子,於大四衢,化作無

數不可計人,皆令坐禪,心定意,而無

所定,亦無亂.如是須菩提,菩薩摩訶

薩勸化衆生,令作等法,不見諸法,有

一心者,若亂意者,是爲菩薩摩訶薩

禪波羅蜜摩訶衍僧那僧涅也.復次,

須菩提,菩薩摩訶薩住般若波羅蜜,

開發衆人群萌之類,悉令住於智度

無極\*云何自住般若波羅蜜,勸化衆

生智度無極?如是須菩提,菩薩摩訶

薩亦無有法,而所行者,亦無所護,是

菩薩摩訶薩住般若波羅蜜已,亦以

此法,開化一切,使得度去無所拘㝵.

譬如明達幻師若慧弟子,化作無數

不可計人,智慧辯才多所分別,無有

智慧,亦無所說.於須菩提意云何?寧

有所說,有所聽乎?」答曰:「不也,天中天.」

佛言:「是爲菩薩摩訶薩摩訶衍僧那

僧涅也.復次,須菩提,菩薩摩訶衍僧

那僧涅,自住於自然之法,開化東方

江河沙等一切衆生,皆使履行檀波

羅蜜、尸波羅蜜、羼波羅蜜、惟逮波羅

蜜、禪波羅蜜、般若波羅蜜,爲講說法.

假使衆生得聞於此六波羅蜜,終不

復離六度無極阿耨多羅三耶三菩

阿惟三佛,十方一切皆悉如是.猶如

東方諸佛國土,十方一切皆悉如是,

等無差特.譬如須菩提,明達幻師若

慧弟子,於四大衢化作無數不可計

人,布施、持戒、忍辱、精進、一心、智慧,亦

無施與,亦無持戒,亦無忍辱,亦無精

進,亦無一心,亦無智慧.如是須菩提,

菩薩摩訶薩摩訶衍僧那僧涅也.復

次,須菩提,菩薩摩訶薩三拔致遵崇

其心,於薩芸若未曾起發於他異心,

亦無所信,無所聽受,或開化人立檀

波羅蜜,或開化人立尸波羅蜜,或開

化人立羼波羅蜜,或開化人立惟逮

波羅蜜,或開化人立禪波羅蜜,或開

化人立般若波羅蜜,於開化人至無

所立,於無所化,化若干人,立四意止,

化若干人立四意斷化若干人立四神

足化若干人立五根五力七覺意

八由行,化若干人,立十種力、四無所

畏、四分別辯、十八不共諸佛之法,或

不開化,或開化人,立須陁洹果,或開

化人,立斯陁含果,或開化人,立阿那

含果,或開化人,立阿羅漢果,或開化

人,立辟支佛果,或若干人不可開化,

立若干人,於薩芸若慧,若干人不當

開化,有所不可計會,不可限量群萌

之類.當化立之於檀波羅蜜、尸、羼、惟

逮、禪那、般若波羅蜜,四意止、四意斷、

四神足、五根、五力、七覺意、八由行,十

種力、四無所畏、四分別辯、十八不共

諸佛之法,開化衆生,不可計會,不可

限量於薩芸若慧,於須菩提意云何?

開化若干不可計人,各有所趣,各有

所起,各使得度,寧有所起有度者不?」

答曰:「不也,天中天.」佛言:「如是.菩薩摩

訶薩以六波羅蜜,有所開化三十七

品及諸佛法,四道緣覺,亦無所趣,亦

無所度,是爲須菩提菩薩摩訶薩摩

訶衍僧那僧涅.」須菩提白佛言:「唯.天

中天,若我聞法,察其中誼,當觀菩薩

摩訶薩,則不復爲僧那僧涅.所以者

何?因從空興諸自然相.以是故,天中

天,諸色色空,諸痛痒、思想、生死識空,

察眼眼空,耳、鼻、舌、身、意意空,察眼色

識、耳聲識、鼻香識、舌味識、身細滑識、

意法識、十八之種,皆亦復空,眼之所

習,耳、鼻、舌、身、意所習,如是六情所習,

亦復如是,皆爲空習,一切悉空所習

法空.唯.天中天,檀波羅蜜亦空,尸波

羅蜜、羼波羅蜜、惟逮波羅蜜、禪波羅

蜜、般若波羅蜜皆亦悉空,察內亦空,

內空亦空,其無所有自然亦空,其空

亦空,四意止亦空,四意斷、四神足、五

根、五力、七覺意、八由行亦空,十種力、

四無所畏、四分別辯、十八不共諸佛

之法亦空,所謂菩薩亦空,僧那僧涅

亦空.唯.天中天,以是之故,當觀菩薩

摩訶薩爲無僧那僧涅.」佛告須菩提:

「如是,如是.須菩提,誠如所云.」佛告須

菩提:「薩芸若有爲無所作,亦非不作,

亦無所有,一切衆生,亦無作,亦無所

有,菩薩摩訶薩爲衆生故,被大僧那

鎧,亦無所作,亦非不作,亦無所有.」須

菩提白佛言:「唯,天中天.何以故?薩芸

若慧亦無所作,亦非不作,亦無所有,

此衆生類,亦無有作,亦非不作,亦無

所有,及諸菩薩摩訶薩僧那僧涅亦

如是也.」世尊答曰:「有所作,有所得,則

有所興,而薩芸若亦無所作,亦非不

作,亦無所有,是諸衆生亦無有作,亦

非不作,亦無所有.所以者何?色無造

者,亦無不造,亦無所行,亦無所作;痛

痒、思想、生死識無有造者,亦無不造,

亦無所行,亦無所作;眼者亦無所造,

亦無不造,亦無所行,亦無所作;耳、鼻、

舌、身、意亦無有造,亦無不造,亦無所

行,亦無所作;色、聲、香、味、細滑、法亦無

所造,亦無不造,亦無所行,亦無所作;

十八種、六情所習因致痛痒亦無有

造,亦無不造,亦無所行,亦無所作.吾我須

菩提亦無有造,亦無不造,亦無所行,亦無

所作;及有所知有所見,亦無有造,亦

無不造,亦無所行,亦無所作.以是之

故,究竟本末無有根原,而不可得.衆

生及夢亦無有造,亦無不造,亦無所

行,亦無所作.所以者何?究竟本末無

有根原,亦不可得.如呼聲響、水中之

月、幻化、野馬,亦無有造,亦無不造,亦

無所作,亦無所行.所以者何?究竟本

末無有根原,亦不可得.其內空者,須

菩提,亦無有造,亦無不造,亦無所行,

亦無所作.外空亦然,其有所有及自

然空,亦無有造,亦無不造,亦無有行,

亦無所作;三十七品、十種力、四無所

畏、四分別辯、十八不共諸佛之法,亦

無有造,亦無不造,亦無所行,亦無所

作.所以者何?究竟本末無有根原,亦

不可得.其無本者,須菩提,亦無有造,

亦無不造,亦無所行,亦無所作.無本

亦復如是,亦無有異法,其法種者,住

於法界,諸法寂然,其本際者,亦無有

造,亦無不造,亦無所行,亦無所作.所

以者何?究竟本末無有根原,亦不可

得.其菩薩者亦無有造,亦非不造,亦

無所行,亦無所作;薩芸若慧一切哀

慧亦非有造,亦非不造,亦無所行,亦

無所作.所以者何?究竟本末無有根

原,亦不可得.其菩薩者亦無有造,亦

非不造,亦無所行,亦無所作;薩芸若

慧一切哀慧亦無有造,亦非不造,亦

無所行,亦無所作.所以者何?究竟本

末無有根原,亦不可得.以是故,須菩

提,無所作薩芸若亦無所作.亦非不

作;衆生如是,亦無所作,亦非不作.菩

薩摩訶薩所因摩訶衍僧那僧涅.以

是故,須菩提,當察菩薩摩訶薩,亦無

摩訶衍僧那僧涅也.」須菩提白佛言:

「如是.世尊教分別其誼,我分別誼,色無

著無縛無脫,痛痒、思想、生死識無著

無縛無脫,」分耨文陁尼弗問須菩提:

「色爲無著無縛無脫,痛痒、思想、生死

識爲無著無縛無脫?」須菩提謂分耨

文陁尼弗:「如是.賢者,色無著無縛無

脫,痛痒、思想、生死識無著無縛無脫.」

分耨又問:「須菩提,何所色無著無縛

無脫,何所痛痒、思想、生死識無著無

縛無脫?」須菩提答曰:「色自然無著無

縛無脫,痛痒、思想、生死識自然無著

無縛無脫.色如呼響,無著無縛無脫;

痛痒、思想、生死識如呼響,無著無縛

無脫.色如野馬,無著無縛無脫;痛痒、

思想、生死識,如野馬無著無縛無脫;

色如幻,無著無縛無脫;痛痒、思想、生

死識如幻,無著無縛無脫.色如化,無著

無縛無脫;痛痒、思想、生死識如化,無

著無縛無脫.過去色,無著無縛無脫;

過去痛痒、思想、生死識,無著無縛無

脫;當來色,無著無縛無脫;當來痛痒、

思想、生死識,無著無縛無脫;現在色,

無著無縛無脫;現在痛痒、思想、生死

識,無著無縛無脫.色無實,無著無縛

無脫;痛痒、思想、生死識,無實無著無

縛無脫.色憺怕,無著無縛無脫;痛痒、

思想、生死識,憺怕無著無縛無脫.色

無所生,無著無縛無脫;痛痒、思想、生

死識,無所生無著無縛無脫.分耨,色

善,無著無縛無脫;痛痒、思想、生死識

善,無著無縛無脫.色不善,無著無縛

無脫;痛痒、思想、生死識不善,無著無

縛無脫.色無記,無著無縛無脫;痛痒、

思想、生死識無記,無著無縛無脫.色

不分別,無著無縛無脫;痛痒、思想、生

死識不分別,無著無縛無脫.分耨,世

俗色,無著無縛無脫;世俗痛痒、思想、生

死識,無著無縛無脫.度世色,無著無

縛無脫;度世痛痒、思想、生死識,無著無

縛無脫.有漏、無漏色,無著無縛無脫;有

漏無漏痛痒、思想、生死識,無著無縛無

脫.虛無,無著無縛無脫;慌忽,無著無

縛無脫.一切諸法,無著無縛無脫;無

所有,無著無縛無脫;寂然,無著無縛

無脫.檀波羅蜜,無著無縛無脫;尸波

羅蜜、羼波羅蜜、惟逮波羅蜜、禪波羅

蜜、般若波羅蜜,無著無縛無脫.發至

實,無著無縛無脫;發至寂寞,無著無

縛無脫.內空,無著無縛無脫;外空,無

著無縛無脫.其所有自然空,無著無

縛無脫.四意止,無著無縛無脫;四意

斷、四神足、五根、五力、七覺意、八由行,無

著無縛無脫.十種力、四無所畏、四分

別辯、十八不共諸佛之法,無著無縛

無脫.從虛無起,無著無縛無脫;佛道,

無著無縛無脫;薩芸若,無著無縛無

脫;學菩薩道,無著無縛無脫;從虛無

生,無著無縛無脫;寂然無所生,無著

無縛無脫;其無本者,無著無縛無脫;

又無本者,等無有異.順法住,無著無

縛無脫;其寂定法,無著無縛無脫.其

本際者及於無爲,無著無縛無脫;無

實所興,無著無縛無脫.空寂不起所

興,無著無縛無脫.是爲賢者分耨菩

薩摩訶薩,無著無縛無脫,波羅蜜也.

檀波羅蜜、尸波羅蜜、羼波羅蜜、惟逮

波羅蜜、禪波羅蜜、般若波羅蜜,無著

無縛無脫;薩芸若無本慧、一切哀慧

轉上所作,皆亦無著無縛無脫;轉進

上昇,布施、持戒、忍辱、精進、一心智慧;

轉進上昇,無著無縛無脫;轉昇上至,

住薩芸若慧、一切哀慧,無著無縛無

脫;教化衆生,無著無縛無脫;嚴淨佛

土,無著無縛無脫;奉事諸佛世尊,無

著無縛無脫;聽省經典,無著無縛無

脫;未曾離諸佛,無著無縛無脫;未曾

亡失神通,無著無縛無脫;不離五根,

無著無縛無脫;不釋摠持,無著無縛

無脫.不捨三昧,無著無縛無脫;於道

發哀,無著無縛無脫;薩芸若慧,無著

無縛無脫;所轉法輪,無著無縛無脫;

開化衆生存於三乘,無著無縛無脫.」

須菩提謂分耨文陁尼弗:「是爲菩薩

摩訶薩六波羅蜜,無著無縛無脫,覺

了一切諸正覺法,從虛無起,寂寞恬

怕與無從生,是爲分耨菩薩摩訶薩

無著無縛無脫摩訶僧那僧涅也.」

摩訶般若波羅蜜三昧品第十六

賢者須菩提白佛言:「唯.天中天,何謂菩

薩摩訶薩摩訶衍僧那,何謂菩薩摩

訶薩摩訶衍,學大乘者何所誓志於

衍,衍何所住從何生,衍中誰爲成衍

者?」佛告須菩提:「如須菩提之所問也,

何所菩薩摩訶薩衍者?六波羅蜜則

爲菩薩摩訶薩摩訶衍也,何等六?檀

波羅蜜、尸波羅蜜、羼波羅蜜、惟逮波

羅蜜、禪波羅蜜、般若波羅蜜.彼何謂

檀波羅蜜?於是須菩提,菩薩摩訶薩

遵崇發心存薩芸若,而行布施,內外

所有一切不惜,以給衆生,以爲堅固,

不備怨敵則以勸助阿耨多羅三耶

三菩,是爲菩薩摩訶薩檀波羅蜜.何

等菩薩摩訶薩尸波羅蜜?於是菩薩

摩訶薩遵崇發心存薩芸若,身自奉

行十善之事,復以十善,勸助人不墮

顚倒,亦無所得,是爲菩薩摩訶薩於

尸波羅蜜,無所亡失,不墮顚倒,亦無

所得.」須菩提白佛言:「唯.天中天,何謂

菩薩摩訶薩羼波羅蜜?」佛告須菩提:

「於是菩薩摩訶薩己身能具足忍辱

教化他人,立於忍辱,不墮顚倒,亦無

所得,是爲菩薩摩訶薩羼波羅蜜.」須

菩提白佛言:「唯.天中天,何謂菩薩摩

訶薩惟逮波羅蜜?」佛告須菩提:「菩薩

摩訶薩其心遵崇薩芸若慧,於五波

羅蜜,不以疏遠,以五波羅蜜,教化衆

生,不墮顚倒,亦無所得,是爲菩薩摩

訶薩惟逮波羅蜜.」須菩提又問:「世尊,

唯.天中天,何謂菩薩摩訶薩禪波羅

蜜?」佛告須菩提:「菩薩摩訶薩遵崇發

心存薩芸若慧,己身常以漚和拘舍

羅行禪三昧,不隨順從三昧而生也,

亦教人令學禪定,不墮顚倒,亦無所

得,是爲菩薩摩訶薩禪波羅蜜.」須菩

提白佛言:「唯.天中天,何等爲菩薩摩

訶薩般若波羅蜜?」佛告須菩提:「菩薩

摩訶薩遵崇發心薩芸若慧,於一切

法無依倚,觀於諸法一切本淨,不墮

顚倒,亦無所得,於一切法,以無所著,

以觀諸法一切本淨,則以斯法,教化

衆生,不墮顚倒,亦無所得,是爲菩薩

摩訶薩般若波羅蜜,是爲菩薩摩訶

薩摩訶衍也.復次,須菩提,菩薩摩訶

薩摩訶衍者,諸內爲空,外亦爲空,內

外悉空,空亦復空,至號大空、眞妙之

空、淸淨、之空、有爲空、無爲空、自然相

空、一切法空、無所得空、無有空,而自

爲空,而有所見無所有空,彼何謂爲

內空?謂內法者,眼、耳、鼻、舌、身、意,彼所

謂眼眼所見者,則亦爲空,不可毀傷,

不可壞起.所以者何?本淨故也.其耳

耳所聽者,則亦爲空,不可毀傷,不可壞

起.所以者何?本淨故也.其鼻鼻所嗅

者,則亦爲空,不可毀傷,不可壞起.所

以者何?本淨故也.其舌舌所嘗味者,

則亦爲空,不可毀傷,不可壞起.所以者

何?本淨故也.其身身所受者,亦復爲

空,不可毀傷,不可壞起.所以者何?本

淨故也.其心心所念者,亦復爲空,不

可毀傷,不可壞起.所以者何?本淨故

也.是謂內空.彼何謂外空?外所云法

色、聲、香、味、細滑、念也.其色色者,亦復

爲空,不可毀傷,不可壞起.所以者何?

本淨故也是色聲香味細滑法空不

可毀傷,不可壞起.所以者何?本淨故

也.彼何謂內外法空?內六入外六入,

是爲內外法空.彼何謂外法空?不可

毀傷,不可壞起.所以者何?本淨故也.

是內法外法,則悉空故,故不可毀傷,

不可壞起.所以者何?本淨故也.是爲

內外法空.彼何謂空亦空?謂一切法

空諸法空,亦此空空,是謂空空.彼何

謂爲大空?所謂東方亦空,南方、西方、

北方,東南、西南,西北、東北方,上方、下

方,皆亦悉空,不可毀傷,不可壞起.所

以者何?本淨故也.何謂眞妙空者?曰

無爲者也,其無爲者,無爲亦空,不可

毀傷,不可壞起.所以者何?本淨故也.

是謂眞妙空.彼何謂所有空?所有空

者.謂欲界、色界、無色界空,不可毀傷,

不可壞起.所以者何?本淨故也.彼何

謂無爲空?所謂無爲空者,不起不滅,

亦不自在,亦無所住,存在眞諦,是爲

無爲空.彼所謂無爲空,其無爲空者,

不可毀傷,不可壞起.所以者何?本淨

故也.彼何謂究竟空?究竟空者,謂不

可得崖際.所以者何?本淨故也.是謂

究竟空.彼何謂廣遠空?謂不見來,亦

無所得.所以者何?本淨故也.是謂廣

遠空.彼何謂不分別空?彼無能捨法,

亦無所住.所以者何?本淨故也.是爲不

分別空.彼何謂本淨空?悉能解了一

切諸法,悉爲本淨,有爲無爲,非聲聞

所作,非辟支佛所作,是謂本淨空.彼

何謂一切法空?一切法者,謂色痛痒、

思想生死識眼耳鼻舌身意色聲香

味、細滑之法,眼色識、耳聲識、鼻香識、

舌味識、身細滑識、意法識,眼所更,耳、

鼻、舌、身、意所更,痛痒之事,有爲法無

爲法,是謂爲一切法空,諸法法空,無

所毀傷,不可壞起.所以者何?用本淨

故.是謂一切法空.彼何謂自然相空?

爲色相故,色無所有相,受痛痒、思相,造

生死相,知生死識相,痛痒、思想、生死

識,亦復如是,眼、耳、鼻、舌、身、意,色、聲、香、

味、細滑、法及十八種一切所更,有爲

法相無爲法相,是一切法自然相空.

彼何謂不可得無所有空?一切諸法

亦不可得,無所毀害,不可壞起.所以

者何?本淨故也.是謂不可得無所有

空.彼何謂無所有空?索所有形貌而

不可得,是謂無所有空.彼何謂自然

空?無有合會爲自然,是爲自然空.彼

何謂其無所有自然空者?其自然者

無有合會,是謂其無所有自然空也.

復次,須菩提,其所有者所有空,無所

有者無所有空,自然者自然空,爲他

故者他故亦空.彼何謂所有所有空?

謂五陰也,彼五陰者,所有所有空,是

謂所有所有空.何謂無所有無所有

空?謂無爲也,彼無爲者,無爲故空,是

謂無所有無所有空.何謂自然自然

空?其爲空者,則無有相,亦無所作,亦

無所見,是謂自然空.彼何謂爲他故

空?假使怛薩阿竭興出現者,若怛薩

阿竭不興出現,其法常住其法界,亦

寂滅故無本,無本斯則本際,其於此

者爲他空,是謂爲他故空.是謂須菩

提,菩薩摩訶薩摩訶衍也.復次,須菩

提,菩薩摩訶薩摩訶衍者.謂首楞嚴

三昧,復有三昧名曰實印.復有三昧

名師子娛樂.有三昧名善月,有三昧

名月幢英,有三昧名一切法超上,有

三昧名觀頂,有三昧名分別一切法,

有三昧名了幢英,有三昧名金剛喩,有

三昧名入法印<丹本云有三昧名善住王>有三昧名放光無

所奪,有三昧名定意王,有三昧名善

住,有三昧名放光,有三昧名力精進,

有三昧名等超,有三昧名分別隨順,

有三昧名入諸語.有三昧名照諸方面,

有三昧名摠持印,有三昧名無所奪,

有三昧名等御諸法海印,有三昧名

普遍虛空,有三昧名金剛道場,有三

昧名勝諸寶,有三昧名照明,有三

昧名不眴,有三昧名住不究竟,有三

昧名決了,有三昧名離垢燈明,有三

昧名無量光,有三昧名光造,有三昧

名普照,有三昧名淨御定,有三昧名

離垢明,有三昧名爲娛樂故,有三昧

名慧燈,有三昧名無盡,有三昧名威

神具,有三昧名除盡,有三昧名無特

有三昧名開通,有三昧名日燈明,有

三昧名月離垢,有三昧名淨照明,有

三昧名有所照曜,有三昧名作當所

作,有三昧名慧英,有三昧名譬金剛,

有三昧名善建志,有三昧名寶積,有

三昧名超法印,有三昧名法普,有三,

昧名勝娛樂,有三昧名度法頂,有三

昧名有所破壞,有三昧名分別諸句,

有三昧名等造字,有三昧名離文字,

有三昧名除斷緣,有三昧名離所作,

有三昧名無所作,有三昧名行不使

了,有三昧名除冥,有三昧名行迹,有

三昧名無動,有三昧名度境界,有三

昧名決一切德,有三昧名決所住,有

三昧名淸淨嚴華,有三昧名覺意句,

有三昧名無量燈明,有三昧名等無

等,有三昧名度一切法,有三昧名斷

絕故,有三昧名離所作,有三昧名離

所住,有三昧名一嚴淨,有三昧名御

行事,有三昧名一事故,有三昧名制

諸事,有三昧名除厭一切所作,有三

昧名入緣合像音,有三昧名脫音教

文字言,有三昧名光㷿熾盛,有三昧

名相嚴淨,有三昧名無相,有三昧名

造一切諸具,有三昧名不悅一切苦

樂,有三昧名無盡故,有三昧名摠持

句,有三昧名愛護一切正邪,有三昧

名入一切諸色無色,有三昧名無音

斷音,有三昧名離垢曜,有三昧名御

固要,有三昧名離垢滿月,有三昧名

大嚴淨,有三昧名一切光世明故,有

三昧名普明,有三昧名御空,有三昧

名等御,有三昧名無靑究竟無所

娛樂,有三昧名究竟無本住,有三昧

名身時安詳,有三昧名口言時蠲除

虛空念,有三昧名脫虛無色無所著

百一十定.彼何謂名曰首楞嚴三昧?

其定意者,皆入一切諸三昧行,是謂

首楞嚴三昧.彼何謂實印三昧?時以

斯定意印一切三昧,是謂實印三昧.

彼何謂師子娛樂三昧?住此定意時,

皆娛樂一切定意,是謂師子娛樂三

昧.彼何謂善月三昧?住是定意時,一

切平等而無所有,是謂善月三昧.彼

何謂月幢英三昧?住是定意三昧,以

此定意,普執一切諸三昧幢,是謂月

幢英三昧.彼何謂超一切法上三昧?

住是定意時,一切悉至於平等事,是

謂一切法超上三昧.彼何謂觀頂三

昧?住是定意時,則便觀睹一切三昧

諸定意頂,是謂觀頂三昧.彼何謂分

別法界三昧?住是定意時,則能分別

諸有法界,是謂分別法界三昧.彼何

謂決了幢英三昧?住是定意時,一切

定意究竟執幢,是謂決了幢英三昧.

彼何謂金剛三昧?住是定意時,一切

平等無能破壞,是謂金剛三昧.彼何

謂入法印三昧?住是定意時,尋則得

入一切法印,是謂法印三昧.彼何謂

善住王三昧?住是定意時,一切諸法

王三昧之所建立,是謂善住王三昧.

彼何謂放光明三昧?住是定意時,一

切三昧皆演光明,是謂放光明三昧.

彼何謂精進力三昧?住是定意時,一

切三昧精進力所發起,是謂精進力

三昧.彼何謂等度三昧?住是定意時,

一切三昧皆至平等,是謂等度三昧.

彼何謂順入言教三昧?住是定意時,

皆得普入順應意聲,是謂順言教三

昧.彼何謂入諸言教三昧?住是定意

時,一切皆從三昧言教,是謂入言教

三昧.彼何謂照諸方面三昧?住是定

意時,皆照一切諸方面定意,是謂照

諸方面三昧.彼何謂摠持印三昧?住是

定意時,摠持一切諸三昧印,是謂摠

持印三昧.彼何謂無所奪三昧?住是

定意時,尋卽不忘一切定意,是謂無

所奪三昧.彼何謂等御諸法海印三

昧?住是定意時,行平等事思攝等御,

是謂等御海印三昧.彼何謂普遍虛

空三昧?住是定意時,一切三昧普遍

虛空無所不周,是謂普遍虛空三昧.

彼何謂金剛道場三昧?住是定意三

昧時,摠持一切定意道場,是謂金剛

道場三昧.彼何謂勝諸寶三昧?住是

定意時,蠲除一切塵垢諸欲不可瑕

疵,是謂勝諸寶三昧.彼何謂照明三

昧?住是定意三昧時,致一切等則無

所照曜諸道,是謂照明三昧.彼何謂

不眴三昧?住是定意時,於諸三昧不

求諸法,是謂不眴三昧.彼何謂不究

竟住三昧?住是定意時,不見諸法三

界所住,是謂不究竟住三昧.彼何謂

決了三昧?住是定意時,無心無念法

所趣,是謂決了三昧.彼何謂離垢明

三昧?住是定意時,一切三昧轉相照

曜,是謂離垢明三昧.彼何謂無量光

三昧?住是定意時,其光明者無所不

照,是謂無量光三昧.彼何謂造所爲

光三昧?住是定意時,若得三昧一切

定意,皆放光明,是謂造所爲光三昧.

彼何謂普照三昧?這獲此定一切諸

三昧門,自然演光,是謂普照三昧.彼

何謂御諸淨三昧?住是定意時,則便

逮得一切三昧淸淨普等,是謂御諸

淨三昧.彼何謂離垢光三昧?住是定意

時,於諸三昧除一切垢,悉令灰盡,是

謂離垢光三昧.彼何謂所娛樂三昧?

住是定意時,則便娛樂一切三昧,是

謂所娛樂三昧.彼何謂慧燈明三昧?

住是定意時,照明一切諸所三昧,是

謂慧燈明三昧.彼何謂無盡三昧?住

是定意時,於一切三昧,亦無有盡,亦

無不盡,亦復不見,盡與不盡,是謂無

盡三昧.彼何謂威神句三昧?住是定

意時,一切平等威神巍巍光曜遠照,

是謂威神句三昧.彼何謂除諸盡三

昧?住是定意時,見諸三昧一切無盡,

見而無本,而無所見,是謂除諸盡三

昧.彼何謂無特異三昧,住是定意時,

一切平等不著不念,無所患苦,亦無

因緣,是謂無特異三昧.彼何謂開通

三昧?住是定意時,不見諸法有所通

達,亦無顚倒,是謂開通三昧.彼何謂

日燈明三昧?住是定意時,開發一切

諸三昧門,而奮光明,是謂日燈明三

昧.彼何謂離月垢三昧?住是定意時,

於諸三昧以光除冥,是謂離月垢三

昧.彼何謂淸淨燈明三昧?住是定意

時,於諸三昧普護一切四分別辯,是

謂淸淨燈明三昧.彼何謂有所照曜

三昧?住是定意時,則皆照明諸三昧

門,是謂有所照曜三昧.彼何謂所造

作三昧?住是定意時,趣一切三昧成

辦所當,又復所造作三昧,所立定時,

普見一切諸三昧慧英.是謂所造作

三昧.彼何謂金剛喩三昧?住是定意

時,滅除一切所作諸法,不復睹見諸

苦惱患,是謂金剛喩三昧.彼何謂心

住三昧?住是定意時,心不動搖,亦不

開閉,亦不照明,亦不見所起,亦不念

言有此心也,是謂心住三昧.彼何謂

普世三昧?住是定意時,普見一切諸

三昧定靡所不照,是謂普世三昧.彼

何謂善志住三昧?住是定意時,一切

普安立諸三昧.彼何謂寶積三昧?住

是定意時,普見一切諸三昧者,悉爲

積寶,是謂寶積三昧.彼何謂勝法印

三昧?住是定意時,等印諸法未遭印

者,皆見印印,悉能究竟,是謂勝法印

三昧彼何謂法平等三昧住是定意

時,不見諸法平等若嶮岨,是謂法平

等三昧.彼何謂勝娛樂三昧?住是定

意時,降伏一切諸所樂法,是謂勝娛

樂三昧.彼何謂度諸法頂三昧?住是

定意時,調定一切諸法之上,皆復越

度諸所三昧,是謂度諸法頂三昧.彼

何謂壞除三昧?住是定意時,除諸三

昧壞一切法,是謂壞除三昧.彼何謂

分別諸法三昧?住是定意時,皆能分

別於諸三昧,曉了一切諸法之句,是

謂分別諸法三昧,彼何謂等造文字

三昧?住是定意時,分別曉了三昧致

等文字,是謂等造文字三昧.彼何謂

除諸文字三昧?住是定意時,於諸三

昧無一文字,亦無所得,是謂除諸文

字三昧.彼何謂除斷因緣三昧?住是

定意時,斷諸三昧緣,無有衆亂,是謂

除斷因緣三昧.彼何謂無所作三昧?

住是定意時,不得諸法有所作爲,亦

無所造,是謂無所作三昧.彼何謂離

所作三昧?住是定意時,不得諸法因

緣所造,是謂離所作三昧.彼何謂不

究竟行三昧?住是定意時,不得一切

諸三昧行究竟邊際,是謂不究竟行

三昧.彼何謂除諸冥三昧?住是定意

時,一切三昧除諸闇冥,滅盡諸亂,令

致淸淨,是謂除諸冥三昧.彼何謂行

諸句三昧?住是定意時,普見一切諸

三昧行,是謂行諸句三昧.彼何謂無

動三昧?住是定意時,不見一切諸三

昧,有震動者,是謂不動三昧.彼何謂

度諸界三昧?住是定意時,一切三昧

度諸邪反,亦無差錯,順其正誼,是謂

度諸界三昧.彼何謂分別諸德三昧?

住是定意時,決一切諸法了衆生三

昧,是謂分別諸德三昧.彼何謂所住

究竟三昧?住是定意時,於一切定求

於心本,而不可得,是謂所住究竟三

昧.彼何謂淨華嚴飾三昧?住是定意

時,得諸三昧一切淸淨,普嚴諸華,是

謂淨華嚴飾三昧.彼何謂覺意句三

昧?住是定意時,一切三昧疾逮覺意,

是謂覺意句三昧.彼何謂無量辯三

昧?住是定意時,尋卽逮得無量辯才,

隨行分別,是謂無量辯三昧.彼何謂

等無等三昧?住是定意時,一切定逮

得等無等三昧,能令諸邪,皆至平等,

是謂等無等三昧.彼何謂度一切諸

法三昧?住是定意時,皆能越度一切

三界,是謂度一切諸法三昧.彼何謂

斷諸作三昧?住是定意時,見一切法

諸三昧定,悉爲斷絕之,是謂斷諸所

作三昧.彼何謂無意無毀三昧?住是

定意時,已逮諸定得致諸法,皆歸壞

敗,是謂無意無毀三昧.彼何謂無所

住三昧?住是定意時,不見諸法有所

住處,是謂無所住三昧.彼何謂一淸

淨三昧?住是定意時,不見諸法而有

二事,是謂一淸淨三昧.彼何謂御諸

事行三昧?住是定意時,不見諸法有

因緣趣,是謂御諸事行三昧.彼何謂

勝諸事三昧?住是定意時,一切三昧

不睹二事,亦無所見,是謂勝諸事三昧.

彼何謂除滅一切所有斷諸根三昧?

住是定意時,於一切三昧滅除諸事,

而逮得慧,所入之處無所遭遇,是謂

除滅一切所有斷諸根三昧.彼何謂

入合隨音三昧?住是定意時,不隨三

昧諸音聲,是謂入合隨音三昧.彼何

謂度諸言字音聲三昧?住是定意時,

則悉度脫一切諸行文字之事,亦無

所見,是謂度諸言字音聲三昧.彼何

謂熾盛光曜三昧?住是定意時,普照

降伏,光明惟曜,是謂熾盛光曜三昧.

彼何謂諸相嚴淨三昧?住是定意時,

莊嚴一切諸相功德,是謂諸相嚴淨

三昧.彼何謂無相三昧?住是定意時,

一切三昧永不睹一切相,是謂無相

三昧.彼何謂一切具足三昧?住是定

意時,一切所求普悉具足,是謂一切

具足三昧.彼何謂不悅苦安三昧?住

是定意時,不睹三昧一切苦安,是謂

不悅苦安三昧.彼何謂無盡故三昧?

住是定意時,於一切三昧,亦無有盡,

亦無所見,是謂無盡故三昧.彼何謂

摠持句三昧?住是定意時,摠持一切

諸三昧事,是謂摠持句三昧.彼何謂

護諸正邪三昧?住是定意時,於諸三

昧永不睹見正等與邪.是謂護諸正

邪三昧.彼何謂滅除諸聲色無聲色

三昧?住是定意時,於諸三昧,一切不

見有聲色永無聲色,是謂滅除諸聲

色無聲色三昧.彼何謂無音斷音三

昧?住是定意時,見一切法無聲無音,

是謂無音三昧.彼何謂離垢明三昧?

住是定意時,不得一切三昧光明諸

垢,是謂離垢明三昧.彼何謂要御三

昧?住是定意時,不見諸三昧有要無

要,有御無御,是謂要御三昧.彼何謂

滿月離垢明三昧住是定意時一切

平等具足成滿功德之福,譬如月盛

滿十五日時,是謂滿月離垢明三昧.

彼何謂大嚴淨三昧?住是定意時,皆

悉平等無極淸淨莊嚴普備,是謂大

嚴淨三昧.彼何謂普照世間三昧?住

是定意時一切平等皆能光照一切

諸法,是謂普照世間三昧.彼何謂普

定意三昧?住是定意時,一切定亦無

所亂,不得一心,是謂普定意三昧.彼

何謂御空三昧?住是定意時,等御一

切不樂法者,而令得樂,是謂御空三

昧.彼何謂御薩芸若空等御三昧?住

是定意時,於一切御平等之事,亦無

所御,是謂御薩芸若空等御三昧.彼

何謂無靑究竟無樂三昧?住是定意

時,不得名號,亦無所獲,是謂無靑究

竟無樂三昧.彼何謂住於無本無心

三昧?住是定意時,住於諸三昧普入

無本,無所轉求,是謂住於無本無心

三昧.彼何謂身時安詳三昧?住是定

意時,於諸三昧,永無所得,亦無見身,

是謂身時安詳三昧.彼何謂口言時

壞除虛空念三昧?住是定意時,一切

三昧不得口言之所歸趣,是謂口言

時壞除虛空念三昧.彼何謂脫虛無

無色三昧?住是定意時,逮得虛空無

爲無數,一切法寂,是謂脫虛無無色

三昧.是爲須菩提菩薩摩訶薩般若

波羅蜜摩訶衍也.」

光讚經卷第六

己亥歲高麗國大藏都監奉勅彫造

光讚經卷第七 鹹

西晉三藏竺法護譯

摩訶般若波羅蜜觀品第十七

佛告須菩提:「菩薩摩訶薩摩訶衍者,

謂四意止,何謂四意止?內自觀身,不

與身俱,亦不想念,亦不得身;觀于外

身,不與身俱,亦不想念,亦不得身.於

是安詳調御其意,觀於世間無明愁

慼,內觀痛痒彼心法者.於是安詳調

御其意,睹於世間無明愁慼,觀外痛

痒,不與痛痒俱,亦不想念,亦不得身,

觀內思想,不與想俱,亦無想念,不得

思想.觀外思想,不與想俱,亦無想念,

不得思想.觀於內法,不與法俱,亦無

法想,亦不得法.觀于外法,不與法俱,

亦無法念,亦不得法,於是寂然調御

其意,於世無明愁慼之事.何謂須菩

提菩薩摩訶薩內觀身於此菩薩摩

訶薩,知心所行,若住已住,亦知已坐

當坐,亦知行臥已當行臥.如身應住

所志所趣皆悉知之,是爲菩薩摩訶

薩觀內身也.於是安詳調御其意,於

世無明愁慼之事.復次,須菩提,菩薩

摩訶薩往反安詳觀察視瞻,而不卒

暴,進止屈申著衣持鉢,飮食臥寐懈

息所從,律行去來坐起臥覺,有所說

者,常懷徐詳,憙在閑居,心不馳騁.是

爲須菩提,菩薩摩訶薩行般若波羅

蜜,自觀內身,而不可得.復次,須菩提,

菩薩摩訶薩其心專一睹出入息,息

長息短,亦悉知之,意息若近,若遠,亦

悉知之,意息若遲若疾,亦悉知之,意

息卒暴柔和,亦悉知之.譬如轉輪聖

王知土地長短廣狹,譬如瓦師作器

知大小深淺.如是須菩提,菩薩摩訶

薩知息出入長短遲疾剛柔,菩薩如

是觀其內身,知其安詳調御其心,令

順法教.是爲須菩提,菩薩摩訶薩內

自觀身,調御其意,於世無明愁慼之

事.復次,須菩提,菩薩摩訶薩自觀其

身四分諸種,今身有是地種、水種、火

種、風種,譬如屠兒,以持利刀,殺害牛

畜,解爲四段,爲四段已,坐起省察,則

無牛因緣合成.如是須菩提,菩薩摩

訶薩行般若波羅蜜,自觀是身,而身

有此地種、水種、火種、風種,菩薩摩訶

薩行般若波羅蜜,自觀內身,亦不見

身,亦無所得.復次,須菩提,菩薩摩訶

薩自察其身,從頭至足,有身髮髓腦

惡穢不淨具足充滿,有此身者,有髮

毛、爪齒、皮革、筋脈、骨節、腸胃、腹肝、肺

心、腎、五藏、血肉、脂髓、涕唾,垢濁不淨大

便小便.譬如佃家,以囊器盛若干種

穀麻、米、粟、豆、大麥、小麥、稻穬,明目之

人,寫之置地,分別知之.是爲麻油,是

爲粳米,是爲豆粟,是爲稻穬.如是須

菩提,菩薩摩訶薩今此身者,從足至

頭髮毛、爪齒、皮革、筋脈、骨節、腸胃、腹

肝、肺心、腎、五藏、血肉、脂髓、㖒唾,垢濁

不淨大便小便.如是須菩提,菩薩摩

訶薩內自觀身,調御其意,於世無明

愁慼之事,亦無所得.復次,須菩提,菩

薩摩訶薩如今觀身,遭諸寒熱,若其

壽終,一日若三日、四日、五日,其身胮

脹,其色變靑,臭爛膿血流出,計如此身,

則不能離無常之法.如是須菩提,菩

薩摩訶薩自觀內身,知其安詳調御

其意,於世無明愁慼之事,亦無所得,

亦無所見.復次,須菩提,菩薩摩訶薩

觀人壽終,遭是寒熱,日炙風飄,死至

一日若至二日、三日、四日、五日、六日、

七日,爲鳥烏所食,狐狼、熊羆、虎犳、鴟

梟、狗犬所食,無央數虫從其身出,還

食其體,其人自察身所遊處,法無有

常分散離別,無脫此者,內自觀身,調

御其意,於世無明愁慼之事,亦無所

見.復次,須菩提,菩薩摩訶薩假使見

身非常之後,寒熱所遭,日炙風飄胮

腫靑脹,鳥獸所噉臭處不淨,還自觀

身,亦當如是,調御其意,於世無明愁

慼之事,亦無所得,亦無所見.復次,須

菩提,菩薩摩訶薩假使觀身終亡之

後,遭於寒熱,日灸風飄,骨節相連,譬

如交瑣,肉塗血澆筋纏革裹皮覆,自

觀身調定其意,於世無明愁慼之事,

亦無所得,亦無所見.復次,須菩提,菩

薩摩訶薩假使見人終亡之後,但白

骨鉤瑣相連,有血脈皮肉筋髓,則而

察之,今此軀體其法如是,分散別離

此非常法,無有脫者.如是須菩提,菩

薩摩訶薩觀身調定其意,於世無明

愁慼之事,亦無所得,亦無所見.復次,

須菩提,菩薩摩訶薩假使見骨髓筋

纏碎壞分散,還與土合,觀察如是,今

此軀體其法如是,內自觀身調御其

意,於世無明愁慼之事,亦無所得,亦

無所見.復次,須菩提,假使睹見骨散

在地東、西、南、北腳骨異處,膝臏、項頸、

胸脅、頭顱,各自異處,則而察之,今此

軀體其法如是,手足分散別離此非

常法,無脫此者,內觀其身調定其意,

於世無明愁慼之事,亦無所得,亦無

所見.復次,須菩提,菩薩摩訶薩便觀

身死來久遠骨散在地,積有年歲,不

可稱數難量之載,靑骨碎壞與灰土合,

今此軀體其法如是,分散別離此非

常法,無有脫者.如是須菩提,菩薩摩

訶薩內自觀身調定其意,於世無明

愁慼之事,亦無所得,亦無所見,痛痒、

思想觀法,亦復如是,以持誘進初發

意者,爲無常觀,稍稍入空,乃知無本,

以爲發意達者,觀內外身,亦無有身,

觀內外想,亦無有想,觀內外法,亦無

有法,亦無所觀,亦無所見,道不離俗,

俗不離道,二者俱空,亦無所獲.復次,

須菩提,菩薩摩訶薩行摩訶衍者,四

意斷,何等爲四意斷?於是菩薩摩訶

薩諸惡未起不善之法,設來興者,制

令不生,慇懃精進,攝其心本,令斷諸

瑕,諸惡不善非法之事,適興尋斷,慇

懃精進,自攝其心,使平等斷,諸善德

本設來興者,假欲斷者慇懃精進,救

攝其心,平等解脫,懷善法生堅住不

失,思惟具足,廣普令備益加歡樂,慇

懃精進,救攝其心,平等解脫,有所得

亦無所得,亦無所見.是爲須菩提菩

薩摩訶薩摩訶衍也.復次,須菩提,菩

薩摩訶薩行摩訶衍,謂五根:信根、精

進根、意根、定根、慧根.是爲菩薩摩訶

薩摩訶衍,有所得亦無所得,亦無所

獲.復次,須菩提,菩薩摩訶薩摩訶衍

者,謂五力也,何謂五力?信力、精進力、

意力、定力、慧力,是爲菩薩摩訶薩摩

訶衍五力也,有所得亦無所得,亦無

所獲也.復次,須菩提,菩薩摩訶薩摩

訶衍,謂七覺意,何謂七覺意?於是須

菩提,菩薩摩訶薩專修思覺意,依於

寂然,無有貪欲,亦無所依,除於諍訟

捨諸法,是謂思覺意.有行精進覺意,

依於寂然,無有貪欲,亦無所依,除諍

訟捨諸法,是謂精進覺意.又行悅豫

覺意,行信覺意,行安覺意,定覺意,行

觀覺意,依於寂然,無有貪欲,亦無所

依,除諍訟捨諸法,是謂菩薩摩訶薩

摩訶衍行七覺也,有所得亦無所得,

亦無所獲.復次,須菩提,菩薩摩訶薩

摩訶衍,謂八由行賢聖之路,何謂八?

正見、正念、正語、正治、正業、正方便、正

意、正定,是爲八由行賢聖之法,有所

得亦無所得,亦無所獲,是爲菩薩摩

訶薩摩訶衍也.復次,須菩提,菩薩摩

訶薩摩訶衍者,謂三品三昧,何謂爲

三?空三昧、無相、無願三昧.彼何謂空

三昧?已相法空,空者脫門,則爲無相,

其無相者便爲脫門,其所行者無所

行也,是爲無願脫門也,是爲須菩提

菩薩摩訶薩摩訶衍也,逮得此已,亦

無所得,亦無所獲.復次,須菩提,菩薩

摩訶薩摩訶衍,當分別若曉了所習,

決斷滅盡,覺知由路知所盡者,知無

所起曉了諸法,分別無我,曉了柔和

終沒之事,自知其心了他人心,是謂

爲慧,彼何謂分別?於苦知苦,無所從

生,亦無所起,是謂分別苦.何謂爲曉

了所習?謂蠲除所習,令不復生.何等

爲決斷滅盡?謂苦已盡,令無根本.何

等覺知由路?謂賢聖之法八由路也.

何謂知所盡者?謂婬、怒、癡滅.何謂知

無所起?謂無所從生,不起之慧.何謂

曉了法慧?謂於五陰所造罪福,斷絕

爲慧.何謂分別無我?謂色非常,痛痒、

思想、生死識,非常,眼、耳、鼻、舌、身、心,非

我所有,色、聲、香、味、細滑、法,非我所有,

眼色識、耳聲識、鼻香識、舌味識、身細

滑識、意法識,亦非我所有.何謂曉了

柔和終沒之事?有所咨嗟多所發起.

何謂自知其心?自知古來根原.何謂

知人心?能別他人衆生心之所念.

彼何謂如所慧心?謂怛薩阿竭薩芸

若慧,是謂如所慧心已得,是以亦無

所得,亦無所獲.復次,須菩提,菩薩摩

訶薩摩訶衍,謂有三根,異人根、異根、

別根.彼何謂異人根?謂有諸學士未

得平等信根、精進根、意根、定根、慧根.

何謂異根?其學士者無有異信,信根、

精進根、意根、定根、慧根,是謂異根.彼

何謂別根?謂未學士,而發大意,辟支

佛、菩薩怛薩阿竭阿羅訶三耶三佛,

信根、精進根、意根、定根、慧根,是謂菩

薩摩訶薩別根摩訶衍也,有所得者

亦無所得,亦無所獲也.復次,須菩提,

菩薩摩訶薩摩訶衍者,謂平等定也,

有三事:有想有行三昧、無想有行三

昧、無想無行三昧.彼何謂有想有行

三昧?脫諸欲寂,除諸惡不善之法,有

想有行行第一寂,是謂有想有行三

昧.彼何謂無想有行三昧?謂其心之

內,無想有行,亦無所著,至第二寂,亦

無內外,是謂無想有行三昧.彼何謂

無想無行三昧?過第二第三寂,度於

無量有慧之定,越於無量識慧之宜,

過於無量不用慧定,越於無量有想

無想之定,是謂無想無行,是謂須菩

提菩薩摩訶薩摩訶衍也.復次,須菩

提,菩薩摩訶薩摩訶衍者,當行十念,

何謂十念?念佛、念法、念聖衆、念戒、念

布施、念天、念恬怕、念無所起、念觀身、

念當終亡,是爲十念,是爲菩薩摩訶

薩摩訶衍,有所得亦無所得,亦無所

獲.復次,須菩提,菩薩摩訶薩摩訶衍,

謂四禪、四無色定、四等心、八脫門,未

曾所獲味之定,是謂須菩提,菩薩摩

訶薩摩訶衍也,有所得者,亦無所得,

亦無所獲.復次,須菩提,菩薩摩訶薩

摩訶衍,謂怛薩阿竭十種力也,何謂

十種力?謂知他人衆生之類,處處非

處處,有限無限,如審悉知.過去、當來、

今現在因緣罪福所行之處,有所報

應,如審悉知.世閒之人有若干種,其

體不同,如審悉知.他人衆生若干種,

心所憙各異,如審悉知.他人衆生根

原所趣,本末各異,如審悉知.一切五

道,終始所歸,如審悉知.知於衆人行

者之心,根力覺意一心脫門三昧正

受,結縛瞋恨鬪訟之事,能慧分別,如

審悉知.無數寂然,悉識過去無數億

劫之事,識過去無數億劫之所,遊居

衆生察其終沒之所歸趣,道眼徹視

於十方一切佛界,五道生死善惡禍

福起滅終始,如審悉知.諸漏已盡,無

有塵垢,度於想念,以知慧脫現在造

行,自以神通證知諸行,生死已斷,稱

擧梵行,所作已辦知未度者,是爲須

菩提,菩薩摩訶薩摩訶衍,有所得亦

無所得,亦無所獲.復次,須菩提,菩薩

摩訶薩摩訶衍,謂四無所畏,何謂四

無所畏?今吾已逮成平等覺,若有沙

門、梵志、諸天人民,若復異天異覺之

人,來欲訟理求佛之短,謂爲不成平

等之覺,不見瑞應,敢有發意當如來

者,無敢發念,故佛安隱所行,無難亦

無畏,勇猛行達無所著,而爲他人師

子之吼.講說分別淸淨法輪,沙門、梵

志、諸天宮魔及諸梵天、天上世閒,無

有能及道法之誼,諸漏已盡,無有終

始,沙門、梵志、諸天魔、梵天、上世閒,欲

求佛短謂不然者,諸漏未盡,都了不

見發心求短者,故佛安隱無有恐懼,

則爲衆人而師子吼.悉知內法,無有

內外不見吾我,沙門、梵志、諸天魔、梵

天、上世閒,欲求佛短謂不然者,不知

內法計有吾我,都了不見發心求短

者,故佛安隱無有恐懼,則爲衆人,而

師子吼.講說賢聖,不解者解,不達者

達,無乘者乘,而以平等普除苦惱,終

不能求得佛短也,以奉法故,不違道

誼勇猛,無恐無懼,而爲他人講說淸

淨法輪,爲師子吼,是爲須菩提,菩薩

摩訶薩摩訶衍也,有所得亦無所得,

亦無所獲.復次,須菩提,菩薩摩訶薩

摩訶衍謂四分別辯,何謂爲四?一曰

分別誼,二曰分別法,三曰所歸順分

別,四曰分別辯.是謂須菩提菩薩摩

訶薩摩訶衍,有所得亦無所得,亦無

所獲.復次,須菩提,菩薩摩訶薩摩訶

衍者,謂十八不共諸佛之法,何謂十

八?一者如來無有瑕短,所說應時無

有短乏心,無忘失,無有若干想,無有

不定心,無有不辯,分別所觀無有所

樂,斷精進無失,終無失意,智慧無損,

解脫不闕,度知見不減,一切諸身之

事無所不達,一切口所言說無所不

通,各令得所,一切心所念,以智慧心,

悉知其原,又知過去不可計會無央

數劫事智慧悉見,又知當來不可計

會無央數劫事智慧悉見,又知現在

不可計會無央數劫事智慧悉見,是

爲須菩提,菩薩摩訶薩摩訶衍,有所

得亦無所得,亦無所獲.復次,須菩提

菩薩摩訶薩摩訶衍者,謂摠持門,彼

何謂摠持門?諸文字等所說平等,文字

之門,文字所入,何謂文字門文字所

入因緣之門?一切諸法以過去者,亦

無所起.其門所作,是羅之門;法離諸

垢,是波之門;分別諸誼,是遮之門;逮

得一切諸法之行,亦無所得,亦無所

沒者,亦無所生者,是那之門;一切法

離諸號字,計其本淨,而不可得,是羅

之門;皆悉超度一切世法恩愛,報應

因緣,是陁之門;一切諸法悉爲本無

有,無斷絕,是爲波之門;皆悉解結諸

法所縛,是咤之門;燒盡諸法逮至淸

淨,是沙之門;一切諸法無有罣㝵,不

得諸事,是和之門;斷除一切諸法音

聲句迹所趣,是多之門;一切諸法而

無有本,不可動搖,是計之門;一切諸

法而無所起,是咤之門;一切諸法得

至究竟,是阿之門;一切諸法所當作

爲皆悉逮得,是娑之門;一切諸法皆

已時得通不悉節,是摩之門;解知諸

法從吾我起,是迦之門;一切諸法逮

得擁護,是癉之門;一切諸法逮得諸

法之處,是闍之門;一切諸法而無所

起,是波之門;一切諸法而無所起,是

陁呵之門;一切諸法諸種無所起會,

是奢之門;一切諸法寂然不起,是呿

之門;一切諸法猶如虛空,而無所生,

是叉之門;一切諸法皆悉滅盡,而不

可得,是尸癉之門;一切諸法堅住於

處,而不可動,亦不可得,是惹之門;一

切諸法慧不可得,是咤呵之門;一切

諸法逮得所持,是披何之門;一切諸

法已得閑靜,是車之門;一切諸法皆

已焚燒,是那之門;一切諸法而無所

作,是沙波之門;一切諸法而得至信,

是嗟之門;一切諸法皆得盡滅,是迦

何之門;一切諸法得輪數所在,是咤

徐之門;一切諸法有所住處,得無所

住,是那之門;一切諸法不來不去,不

立不坐,不臥不寐,無應不應,無想不

想,是頗之門;一切諸法不可所奏,是

尸迦之門;一切諸法不得五陰,是磋

之門;一切諸法不得他念,是伊陁之

門;捨一切法而無所得,伊陁之門;一

切諸法不得所在,是咤之門.一切諸

法究竟邊際盡其處,所無生無死無

有無作,拔去文字音聲之說.所以者

何?厭諸罣㝵,無彼無名,無處所言,亦

不可得,亦不可說,亦不可盡,亦不可

見.譬如須菩提,虛空虛無.一切諸法亦

悉如是,是爲須菩提,摠持所入因緣文

字分別所入,其有菩薩摩訶薩知是

一切因緣文字方便分別,則不復著

音聲言說,則能次第曉了諸法之所

歸趣也.」

摩訶般若波羅蜜十住品第十八

佛告須菩提:「如汝所言,何謂菩薩摩

訶薩爲摩訶衍三拔致?如是須菩提,

菩薩摩訶薩行六波羅蜜,入於道地,

云何菩薩入於道地?入一切諸法,無

來亦無所去,無去亦無所壞,一切諸

法不可知處,亦無想念,行十道地不

見道地.何謂菩薩行十道地者?是菩

薩摩訶薩行第一住者,當行十事.何

謂爲十?修治志性不爲顚倒,修治愍

哀除去衆想,等心衆生,不得衆生,行

布施事受者無異,敬善知識,無有輕

慢,求法爲業,而無所得,慇懃出學,無

所貪慕,求於佛身,不想相好,開闡法

事,悉於衆生無所希望,棄除貢高,則

於諸法而無所著,口之所言至誠爲

業,是爲十事.須菩提,菩薩摩訶薩行

第一道地也.復次,須菩提,菩薩摩訶

薩行第二住者,當行八法,何謂爲八?

其戒淸淨,而有反復能知報恩,住於

忍力,常行歡喜,不捨衆生,勤於大哀,

受尊長教,其出家者視如世尊,行波

羅蜜,慕求善權.是爲八事.復次,須菩

提,菩薩摩訶薩行第三住者,行五法,

何謂爲五?博問無厭,不著文字,開化

法施,無衣食想淨,於佛土勸衆德本,

亦無所望.是爲五事.復次,須菩提,菩

薩摩訶薩行第四住者,當行十法終

不爲捨,何謂爲十?不捨閑居,志在少

求,而知止足,不離宴坐,不毀禁戒,不

厭受欲,不止滅度,一切所有施而不

惜,而不怯弱,於諸所有而無所慕.是

爲十事.復次,須菩提,菩薩摩訶薩行

第五住者,當棄八事,何謂爲八?棄捐

家居,離比丘尼,捨棄動性,不貪功德,

捨於睡臥,離於瞋爭,不自稱譽,不毀

他人.是爲八事.復次,須菩提,菩薩摩

訶薩行第六住者,以具六法,何謂爲

六?謂六波羅蜜不爲六法,不求聲聞,

無緣覺想,不念於小,見貧乞者心色

和悅,有所施與不以憂慼心不懷恨.

是爲六事.復次,須菩提,菩薩摩訶薩

行第七住者,爲以離二十法,何謂二

十?無所受,無吾我,不計人,不有命,不

念壽,不念常,不著斷滅,無諸想著,離

因緣見,不倚諸陰,不慕諸種,捨於諸

種,捨於諸入,無三界想,不著於佛,不

著於法,不著聖衆,護禁捨見,不猗念

空,捨諸邪見無所染污.是爲二十事.

當復具足二十法事,何謂二十?曉了

於空,不證無相,惠無所願,淨於三場,

愍哀衆生,不見衆生,無所輕慢,等觀

諸法,體解法義,無所分別,曉了眞正,

亦無所著,無從生忍,講說一品,滅除

衆想,棄捐塵勞,寂然離邪,其心調定,

不離智慧,無有卒暴.是爲二十.復次,

須菩提,菩薩摩訶薩行第八住者,以

爲具足四法,何謂爲四?入衆生心神

通自樂,現諸佛土隨所觀察,具成己

土稽首諸佛,以眞諦觀諸佛之身.是

爲四法.復次,須菩提,菩薩摩訶薩行

第九住者,當復具足四法,何謂爲四?

曉了諸根成諸佛土,慇懃奉修於幻

三昧,順化衆生令其造德本處於淳

淑,爲衆示現具足之身爲說道義.是

爲四事.復次,須菩提,菩薩摩訶薩行

第十住者,於十二事,悉具足,何謂十

二?爲無量處而設擁護,隨衆所願各

令得所,口所演說諸天、龍神、犍沓和、

阿須倫、迦樓羅、眞陁羅、摩烋勒,聞其

音各各解了,辯才如是,胞胎衆事,種

姓尊貴,所生之處,眷屬國土,棄國捐

家,詣於佛樹,淸淨具足一切名德皆

爲備悉.是爲十二,復次,須菩提,第十

菩薩摩訶薩者,卽謂是佛.須菩提白

佛言:「何謂菩薩遵修志性?」佛言:「所作

德本心,皆勸助薩芸若慧故,何謂菩

薩等心?一切志薩芸若,行四等心慈

悲喜護故.何謂菩薩爲布施業?施於

一切無所想念故.何謂菩薩結善知

識?勸化一切令立正道,稽首問信恭

敬尊長故.何謂菩薩具足求法?諸所

求法心常在於薩芸若慧,而不墮落

聲聞、辟支佛地故.何謂菩薩慇懃出

家?所生之處世世捨業,無所毀壞,隨

怛薩阿竭教,其出家者修無上行故.

何謂菩薩遵求佛身?若見佛形其心

未曾離佛,爾乃至於薩芸若慧故.何

謂菩薩開闡諸法?假使菩薩現在見

佛若般泥洹,而爲衆生講說經法,初

語亦善,中語亦善,竟語亦善,其義備

悉微妙具足淸淨之行,及十二部經、

聞經、德經、聽經、分別經、示現經、譬喩

經、所說經、所生經、方等經、未曾有經、

章句經、所行經,是爲菩薩十二部經

開闡諸法.何謂菩薩棄捐憍慢心?未

曾懷自大,終不生小姓家故.何謂菩

薩所言至誠?若有所說言行相副故.」

佛語須菩提:「是爲菩薩摩訶薩行第

一住奉行十事.」須菩提白佛言:「何謂

菩薩戒品淸淨?」佛言:「心不念求聲聞、

辟支佛乘,亦不毀訾於諸菩薩,若犯

戒者,而以勸喩令不墮塹故.何謂菩

薩而有反復知報恩者?設使菩薩行

菩薩道時,若施少者不以廢忘,何況

於多?何謂菩薩住於忍力?常於衆生

無有亂心,志不懷害故.何謂菩薩心

色和悅?念化衆生,不違正行故.何謂

菩薩不捨衆生?能救濟護一切人故.

何謂菩薩近於大悲?假使菩薩行道

之時,心自念言:「因一切人故,恒河沙

劫在於地獄,若見考署,終不懈怠,當

令彼人,成於佛乘,以得滅度.」.如是比

類一切衆生,其心自勸微妙如是.何

謂菩薩受尊長教?其有出家,若見師、

父視之如佛.何謂菩薩求波羅蜜?若

使菩薩,不志餘業,不念他法,無所輕

慢,求無極故.何謂菩薩博聞無厭?諸

佛天中天所可言說於此所講,及十

方佛口所演說,悉奉受持故.何謂菩

薩所說法施無衣食想?以此法施,心

念如是不想佛道故.何謂菩薩淨於

佛土,所殖德本,皆以勸助嚴淨佛土

故.何謂菩薩不厭生死?常欲具足一

切功德,成就善本開化衆生,淨於佛

土未曾懈惓,至令具足薩芸若慧故.

何謂菩薩而知慚愧?常無聲聞、辟支

佛心故.何謂菩薩不捨閑居?不入聲

聞、辟支佛地故.何謂菩薩志在少求?

行菩薩道無所貪慕,志在佛道故.何

謂菩薩而知止足?用成薩芸若故.何

謂菩薩不捨節限?謂能分別曉深

法故.何謂菩薩不捨學戒?所持禁戒

而不放逸故.何謂菩薩不厭受欲?其

心未曾起貪欲故.何謂菩薩心不滅

度,於一切法而無所行故.何謂菩薩

一切所有?能以布施,而悉將護,內外

諸法無所貪故.何謂菩薩志不怯弱?

心未曾發而爲二識故.何謂菩薩觀

諸所有而無所貪?於諸萬物無所念

故.何謂菩薩棄國捐家?從一佛國復

遊一國,所生之處除其鬚髮,而被袈

裟,現作沙門故.何謂菩薩捨比丘尼?

彈指之頃不與從事,於彼因緣心無

所起故.何謂菩薩捨棄種姓?菩薩當

念:令衆生處在安隱,以自然安.若便

見者終不起嫉心故.何謂菩薩棄捐

衆貪及與睡臥?假使菩薩所在衆會,

若有興發聲聞、辟支佛心者,不當於

彼與從事故.何謂菩薩離瞋恚?不從

恨怒危害之心,無鬪訟意無所爭故.

何謂菩薩不自稱譽?不見內法無所

觀故.何謂菩薩不毀他人?於外一切

無所見故.何謂菩薩棄於十惡?習賢

聖道爲上行淨身、口、意故.何謂菩薩

棄捐憍慢?如是所行不見諸法,而有

慢故.何謂菩薩捨於自大?所行不見

形貌及與所有故.何謂菩薩離於顚

倒?察諸所有而不可得故.何謂菩薩

棄婬怒癡永不睹見婬怒癡垢之所

在故.何謂菩薩具足六法?第六住者,

當具六法,何謂爲六?謂六波羅蜜當

具足之.云何具足六波羅蜜?住六波

羅蜜,則能超越聲聞、辟支佛故.何謂

菩薩不起聲聞辟支佛心?此等所行

不應爲道,行小乘者,不順佛道,若見

乞求者,則懷怯弱,行菩薩者當捨離

之,心無憂慼.所以者何?斯等所行爲

不入道,從初發意常行布施,心不忘

捨故.何謂菩薩不自貪身?所以爾者,

推求本末,無有吾我,計人壽命,亦復

如是.所以者何?諦觀察之心無所有

故.何謂菩薩不墮滅見?所以爾者,一

切諸法心無所斷,本末不起,一切諸

法,亦無所生故.何謂菩薩不計有常?

所以爾者,假使諸法悉無所起,則無

有常故.何謂菩薩不爲想著?所以爾

者,如是計之無有塵勞,無因緣見,所

以爾者,彼所見者,不見諸見故.何謂

菩薩不猗名色?所以爾者,一切有所

爲無所有故.何謂菩薩不著諸陰?不

猗諸種,不慕諸入,所以爾者,如是行

者悉爲自怨,而無所有.以是故,不當

猗著陰種諸入故.何謂菩薩不猗三

界?其三界者自然無形,雖在三界,而

無所猗故.何謂菩薩不處所有?不以

剋期而爲虛空,一切所有悉無所有

故.何謂菩薩見佛不著?不以猗見爲

見諸佛故.何謂菩薩不爭於空?一切

諸法悉爲空無空不亂空,無所爭故.

何謂菩薩具足於空?身相虛空,則爲

菩薩具足於空故.何謂菩薩不證無

相?於一切相,而無所念故.何謂菩薩

志無願慧?而於三界,皆無所行故.何

謂菩薩淨於三場?便能具足十善德

故.何謂菩薩愍哀一切衆生之類?便

能行德無極大哀故.何謂菩薩不慢

衆生?而欲具足佛土故.何謂菩薩等

觀諸法?察於諸法,無高無下故.何謂

菩薩諦觀道地?於一切法,而無所習,

無所動轉故.何謂菩薩無從生忍?一

切諸法悉無所起,亦無所滅忍無所

有故.何謂菩薩無所生慧?其於名色

慧無所起故.何謂菩薩說於一品?不

行二事故.何謂菩薩不念諸念?於一

切法.而無所念故何謂菩薩棄捐諸

見?能捨離聲聞、辟支佛地故.何謂菩

薩滅除塵勞?一切諸漏所習止處欲

垢悉斷故.何謂菩薩寂離見地?謂能

逮成薩芸若慧故.何謂心調?於三界

無所患難故.何謂心寂?能御六根故.

何謂菩薩不捨智慧?謂能逮得明眼

故.何謂菩薩無有卒暴?觀於六入無

染著故.何謂菩薩心有所入?則以一

心普見一切衆生之念故何謂菩薩神

通自娛則以神通而自娛樂從一

佛國,復至一國,所遊之處無佛土想

故.何謂菩薩見諸佛國?住此佛國,則

見十方無量佛國,於諸佛國,亦無所

著故.何謂菩薩如所觀察?見諸佛國

具足嚴淨,三千世界所遊之處,輒爲

轉輪聖王故.何謂菩薩稽首諸佛供

事歸念?一切經法分別義趣故.何謂

菩薩而常審諦觀諸佛身?以眞正見

諸佛,則爲法身故.何謂菩薩曉了諸

根?若能住於怛薩阿竭十種力者,則

能曉了一切衆生諸根本故.何謂菩

薩佛土淸淨?人民淸淨,是則名曰佛

土淸淨故.何謂菩薩如幻三昧?住此

三昧,菩薩則能變現一切,無所不入,

心無所處故.何謂菩薩而等三昧,菩

薩於諸三昧,無所希望故.何謂菩薩

能教衆生?所造德本各隨其行而開

化,菩薩摩訶薩則以至誠,而護己身,

隨其衆生,而開度之.何謂菩薩至誠?

自然有所勸發,欲以度脫一切衆生

故.何謂菩薩如其志願必能得之?菩

薩常具足六波羅蜜故.何謂菩薩所

演出音諸天、龍、神及犍沓和,聞其音

者,各得解了而順化之,用有大哀普

等音故.何謂菩薩入於胞胎?菩薩摩

訶薩世世所生,而無所生故.何謂菩

薩在於尊貴?菩薩所生在諸種姓,則

能化之故.何謂菩薩所生具足?假使

菩薩在君子種,在梵志種,在居士種,

則能勸化故.何謂菩薩在於尊姓?諸

以過去衆菩薩性等,無差別故.何謂

菩薩眷屬具足?菩薩所從諸眷屬侍

使無所乏故.何謂菩薩土地嚴淨,始

生之時,光明照曜?無數世界其蒙光

者,皆得安隱故.何謂菩薩棄國捐家?

菩薩摩訶薩捨家學道時,化無央數

億百千人而與從俱,能令衆生立於

三乘故.何謂菩薩詣諸佛樹?其樹則

爲根莖枝葉華實,皆爲七寶,紫磨金

色照於十方無數佛土,悉爲大明,是

爲菩薩詣佛樹嚴淨.何謂菩薩一切

名德而悉具足?設使菩薩人淸淨者,

則佛國淨,是爲菩薩名德具足.何謂

菩薩住十道地,成爲如來?菩薩摩訶

薩具足六波羅蜜、十力、無畏、十八不

共諸佛之法,得薩芸若慧,斷除塵勞

無所罣㝵,是爲菩薩住十道地,成爲

如來.如是須菩提,菩薩摩訶薩漚和

拘舍羅行六波羅蜜意止、意斷神足、

根力、七覺、八道、三十七品、十力、無畏、

四分別辯、十八不共諸佛之法,寂然

離見,現入種性八等之地.若有所處

離欲之地,所作辦地,離於聲聞、辟支

佛地,菩薩之地,是爲菩薩摩訶薩入

第九住於佛地,是爲菩薩摩訶薩第

十行住,是爲菩薩摩訶薩三拔致.

光讚經卷第七

戊戌歲高麗國大藏都監奉勅彫造

光讚經卷第八 河

西晉月支國三藏竺法護譯

摩訶般若波羅蜜所因出衍品第十九

佛告須菩提:「如汝所問,何從出衍中,

何從住衍中,誰爲成衍者?從三界生,

住薩芸若,有本無生,無甫當生.所以

者何?其摩訶衍薩芸若慧於此二事,

法無所合,亦無所散,無色無見,無所

取捨,則爲一相,則無有相.所以者何?

其無相法,無所出生法,有生者則爲

欲令法界出生,其無相法有所生者,

則爲欲令本無出生其無相法,則無

所生欲令生者,則爲欲令眞本際生.

其有欲令無相生者,則爲欲令不可

思議法界出生;其有欲令無相法生,

則爲欲令專精修行而出生;其有欲

令無相法生,則便欲令斷界出生取

要言之.須菩提,則爲欲令離欲界生,

其有欲令無相法生者,則爲欲令滅

度界生.須菩提,彼爲欲令寂然空無

而出生矣,其有欲令色、痛痒、思想、生

死識無相法生者,則爲欲令有相法

生.所以者何?色則爲空,從三界生,住

薩芸若,痛痒、思想、生死識,亦無有空,

從三界,生薩芸若者,則無所住.所以

者何?若解色者,色則爲空,解痛痒、思

想、生死識者,識則爲空,眼、耳、鼻、舌、身

心亦空欲令生者則爲欲令虛空出

生,眼色識、耳聲識、鼻香識、舌味識、身

更識、意欲識,此十八種因緣所見,則

爲空無,欲令生者,則爲欲令無相法

生.所以者何?須菩提,眼之所視,悉皆

爲空,耳、鼻、舌、身、意亦如是,習皆空.須

菩提,三界爲空,眼所視空,從三界,生

薩芸若者,則無所住,六情亦空,因三

界,生薩芸若者,則無所住,六情所受

所習皆空無有相,欲令生者,則爲欲

令生者,則爲欲令夢幻出生.所以者

何?夢幻、水月、芭蕉、野馬、深山之響,皆

悉自然.自然之事,如來之化,三界自

然,則無所生薩芸若者,則無所住.所

以者何?須菩提,如夢自然.夢自然者,

悉無所有,幻化之事亦復如是.須菩

提,其欲令檀波羅蜜、有尸波羅蜜、羼

波羅蜜、惟逮波羅蜜、禪波羅蜜、般若

波羅蜜生者,則爲欲令無相法生.所

以者何?須菩提,六波羅蜜者悉皆自

然,從三界,生薩芸若者,亦無所住.所

以者何?須菩提,六波羅蜜者,則爲自

然.其自然者,故曰爲空,其有欲令無

相法生者,則爲欲令內空、外空、有空、

無空、近空、遠空、眞空出生.所以者何?

須菩提,其七空者,則爲自然.以自然

故,因三界,生薩芸若者,則無所住.所

以者何?須菩提,用七空自然故,名曰

爲空.故空爲空.須菩提,其有欲令無

相法生者,則爲欲令四意止,四意斷

四神足,念五根、五力、七覺、八道行生.

所以者何?皆自然空,因三界,生薩芸

若者,則無所住.須菩提,其有欲令三

十七品出生者,則爲欲令無相法生.

所以者何?須菩提,三十七品則爲自

然,不生三界薩芸若者,則無所住所

以者何?三十七品自然空.空故曰空.

須菩提,其有欲令十力、無畏、十八不共

諸佛之法、四分別辯,悉自然空.空故

曰空.須陁洹、斯陁含、阿那含、阿羅漢、

辟支佛、上至怛薩阿竭阿羅訶三耶三

佛生者,則爲欲令無相法生.所以者

何?須菩提,其三乘者亦復自然,不出三

界薩芸若者,則無所住.所以者何?須

菩提,阿羅漢者,則爲自然,自然故空,

故曰爲空.辟支佛者,則爲自然,自然故

空,故曰爲空.怛薩阿竭則爲自然,自

然故空,故曰爲空.須菩提,其有欲令

名號生者,則爲欲令無相法生,空、無

相、無願亦復如是,其欲令因緣言辭

生者,則爲欲令無相法生.所以者何?

須菩提,其名號空,不生三界薩芸若

者,則無所住.所以者何?名號則空,用

名號空,故曰爲空.因緣言辭諸可處

所悉皆爲空,諸法處空,故曰爲空.其

有欲令無所生,生則爲欲令無相法

生.所以者何?無相法空悉無處所,處

所空故,故曰爲空.其有欲令無滅無

想,無塵無瞋,無所有生者,則爲欲令

無相法生.所以者何?此諸事空,空故

曰空,名號因緣言辭所處,三十七品、

十種力、四無畏、十八不共諸佛之法、

四分別辯,亦復如是.是故須菩提,摩

訶衍者從三界生,爲無所生,生薩芸

若生,亦無所生,無有動處.又須菩提,

所問在何所住者,心無所住,衍無有

處.所以者何?無所住故,一切諸法亦

無所住.又須菩提,衍所住者,住無所

住,其法界者,亦無所住.住無所住衍,

亦如是,住無所住.如上虛空,無所由

轉衍,亦如是,住無所住.又譬如無生

住,無所住衍亦如是,住無所住.譬如

無滅,無塵,無瞋及無所有,住無所住

衍,亦如是,住無所住.所以者何?法界

自然,住無所住.所以者何?法界自然,

用自然故,自然爲空,及與七空悉無

所有.自然爲空,空無所有故,曰爲空.

是故須菩提,衍無所住,住無所住故,

無動轉.須菩提,所問從何所住,而成

衍者,衍無所生.所以者何?無有從中

生者無有甫,當生者一切諸法,悉無

所有,以此無故,一切諸法亦復如是.

何所有法,當有生者.所以者何?我人

壽命亦復如是,亦無有如,亦無所見

亦無所得,本末淸淨.是故我人壽命

如是法界,悉不可得,本末悉空.是故

怛薩阿竭悉不可得,其本際者,亦不

可得,本末悉淨.是故諸界不可思議,

悉不可得,本末淸淨.是故陰種諸入

悉不可得,本末淸淨.陰種諸入不可

得故,本末淸淨.六波羅蜜者,悉不可

得,本末淸淨.是故七空亦不可得,本

末淸淨.意止、意斷神足、根、力、七覺、八

道、三十七品、十種力、四無所畏、十八

不共諸佛之法、四分別辯,亦不可得,

本末淸淨.須陁洹、斯陁含、阿那含、阿

羅漢、辟支佛、上至怛薩阿竭、阿羅訶

三耶三佛悉不可得,本末淸淨.三乘

之法薩芸若慧不可得故,本末淸淨.

其無所有生,悉不可得,本末淸淨,無

滅無塵,無瞋無爭,諸無所有.及諸所

有悉不可得,本末淸淨,其過去、當來、

今現在事,往來所住,住止所生,悉不

可得,本末淸淨.所益所損.悉不可得,

本末淸淨.誰當逮得不可得者?其法

界者亦不可逮,無有得者.所以者何?

欲逮法界,則不可得.若求阿羅漢、辟

支佛、怛薩阿竭,欲得此者,悉不可得.

若有欲得三十七品、十力、無畏、十八

不共諸佛之法、四分別辯者,亦不可

得,無能逮者.若有欲逮得阿耨多羅

三耶三菩,悉不可得,本際悉空,而不

可得,六波羅蜜及與七空,亦復如是,

悉不可得.其無所生亦無所滅,無塵

無瞋,無所有者,悉不可得.所以者何?

正眞觀之,悉無所有,悉不可得.其欲

逮得第一住者,亦不可得,至于十住,

亦不可得,本末淸淨.何所有第一住

者?其淸淨觀者及種性八等所示現

地,是所有地,離欲之地、所作辦地、辟

支佛地、菩薩道地、三耶三佛地及第

一地,悉不可得.其七空者,悉不可得,

計於內空,上至十住,悉不可得.七空

十住悉無所有,悉不可得.所以者何?

須菩提,其第一住但名字耳,爲不可

得,上至十住,亦復如是.假有所得,爲

不可得,本末淸淨,而爲衆生,講說內

空,悉不可得.一切衆生,亦不可得.而

爲衆生,說七品空事所可說者,悉不

可得,本末淸淨.以內空故,佛土淸淨,

悉無所得,七空自然.自然空故,佛土

淸淨,悉不可得,本末淸淨.是故內空

及與五眼悉不可得,皆無所有自然.

自然空,爲其五眼,悉無處所,本末淸

淨.是故須菩提,菩薩摩訶薩於一切,

悉無所得,則爲逮得,成摩訶衍三拔

致薩芸若慧.」

摩訶般若波羅蜜無去來品第二十

爾時,賢者須菩提白佛言:「所言摩訶

衍者,其摩訶衍義之所趣,唯天中天

於天上、人中、世間,而最爲尊,莫不歸

者,衍與空等.譬如虛空,容覆無量阿

僧祇,人莫不戴仰.唯天中天,摩訶衍

者,亦復如是.菩薩摩訶薩覆不可計

阿僧祇人,悉因得度,摩訶衍者,不見

來時,不見去時,不見住處.如是天中

天,摩訶衍者,不得過去、當來、現在,亦

無中閒見,亦無所得,其名等,於三世

故,曰爲衍.是故爲摩訶衍.」於是世尊

告須菩提:「如是如是.所謂摩訶衍者,

是爲菩薩摩訶薩六波羅蜜,檀波羅

蜜、尸波羅蜜、羼波羅蜜、惟逮波羅蜜、

禪波羅蜜、般若波羅蜜,是爲須菩提,

菩薩摩訶薩摩訶衍.復次,須菩提,菩

薩摩訶薩摩訶衍者,謂一切諸陁羅

尼門、諸三昧門、首楞嚴三昧,取要言

之,空等三昧、解脫三昧、無著三昧、寂

滅三昧.是謂菩薩摩訶薩摩訶衍.復

次,須菩提,菩薩摩訶薩摩訶衍者,曉

了七空、三十七品、十力、無畏、十八不

共諸佛之法、四分別辯,是爲菩薩摩

訶薩摩訶衍也.又須菩提,所言摩訶

衍者,天上、天下、世間最上,莫不歸仰

者.譬如須菩提,欲界本無而無本,無

等無有異,不可分別,無有顚倒,誠諦

自然,久長堅固,無有別離法,無合無

散,未曾所有,是爲摩訶衍,天上、天下、

人中最尊,莫不歸仰者.假使須菩提,

劫盡燒時,悉爲現之,教化一切,令知

無常,無有長久,無堅固者,悉無所有.

是故摩訶衍天上、天下、世閒最尊,莫

不歸仰者.又須菩提,欲界如是等無

有異,無有顚倒,誠諦自然,無本堅固,

無別離法,無有因緣,其無所有,終不

所有,是爲摩訶衍,天上、天下最尊.設

使須菩提,欲界有想無常顚倒,而現

破壞一切無常,無有長久,不可堅固,

別離之法,悉無所有.是故須菩提,摩

訶衍天上、天下於無色界,亦復如是.

設使須菩提,諸色本無,悉無所有,亦

復如是.等亦無差別無有若干,誠諦

自然,本無堅固,無別離法.其無有者,

不可令有,是爲摩訶衍,天上、天下最

尊.假使須菩提,色有所念,而應淸淨,

而爲顚倒,悉令飽滿,皆當無常,無有

久存,不得堅固別離之法,悉無所有.

是故摩訶衍.色、痛痒、思想、生死識,亦

復如是,眼、耳、鼻、舌、身、心等,無有異眼

色識、耳聲識、鼻香識、舌味識、身更識、

意欲識,等無有異,悉無所有所可分

別,至誠眞諦,計有常者,久長堅固,是

非摩訶衍.用習六事,心有想念,因緣

所習,迷惑多求,以自飽滿,是一切法

皆悉無常,無有長存,不可久固.是故

摩訶衍天上、天下最尊.設使須菩提,

法界所有悉無所有,是爲摩訶衍,天

上天、下最尊,堅固無所有生.如須菩提

法界所有悉無所有,行無所有.是故

摩訶衍,天上天下最尊.設使須菩提,

怛薩阿竭現有所有悉無所有,其眞

本際不可思議,其界所有悉無所有,

是爲摩訶衍,天上天下最尊.正使須

菩提,諸界者不可思議,其所有者悉,

無所有.是故摩訶衍天上、天下最尊.

設使須菩提,六波羅蜜所有悉無所

有,亦復不無,是爲摩訶衍.正使須菩

提,其內空者不有不無,自然爲空,不

有不無是爲摩訶衍所以.須菩提,其

內空者自然無有,有了空者不有不

無故,曰摩訶衍.設使須菩提,三十七

品、十力、無畏、十八不共諸佛之法、四

分別辯不有不無,亦不不無,是爲摩

訶衍.正使須菩提,其種性法不有不

無,亦不不無,用種性法不有不無,亦

不不無,是故摩訶衍.正使須菩提,其

八等法不有不無,須陁洹法、斯陁含

法、阿那含法、阿羅漢法、辟支佛法、諸

佛之法不有不無,用不有不無,亦不

無無,是故摩訶衍.正使須菩提,其八

等法及與佛法不有不無,亦不無無,

是故摩訶衍用.須菩提,其諸種性不

有不無,亦不無無,用諸八等不有不

無,亦不無無,須陁洹、斯陁含、阿那含、

阿羅漢、辟支佛、上至怛薩阿竭、阿羅

訶三耶三佛不有不無,亦不無無,是

故摩訶衍.須菩提,欲知以諸八等怛

薩阿竭、阿羅訶三耶三佛不有不無,

亦不無無,是故摩訶衍.設使須菩提,

諸天、人民、阿須倫及與世閒不有不

無,亦不無無,以諸天、人民及阿須倫

世閒所有不有不無,亦不無無,是故

摩訶衍.假使須菩提,菩薩從初發意

乃至道場坐於佛樹,於中發心不有

不無,亦不無無,如須菩提,菩薩摩訶

薩從初發意乃至道場,於中發心一

切不有不無,亦不無無,是故摩訶衍.

假使須菩提,菩薩摩訶薩其智慧尊,

猶如金剛,不有不無,亦不無無,是爲

菩薩摩訶薩曉了達見一切諸㝵及

衆塵勞,得薩芸若.以須菩提菩薩摩

訶薩了諸罣㝵,一切塵勞,悉無所有,

逮薩芸若,是故摩訶衍.正使須菩提,

怛薩阿竭、阿羅訶三耶三佛其三十

二大人之相不有不無,亦不無無,是

故怛薩阿竭阿羅訶三耶三佛天上、

天下最尊,威神聖德光明微妙,靡所

不照,無有疇疋,是故怛薩阿竭阿羅

呵三耶三佛威神巍巍,聖德光明,照

於十方恒沙諸佛世界,及諸天上、天

下,諸天、人民、諸阿須倫光明,普遍用

不有不無,亦不無無.是故怛薩阿竭

阿羅訶三耶三佛光明照於十方恒

沙世界.又須菩提,怛薩阿竭有八部

之音,不有不無,亦不無無,是故怛薩

阿竭阿羅訶三耶三佛聲告十方於

阿僧祇無量世界,用怛薩阿竭其八

部聲,不有不無,亦不無無.是故有八

種音聲,告於十方,不可思議,無量世

界.又須菩提,怛薩阿竭所轉法輪不

有不無,亦不無無,是爲怛薩阿竭轉

於法輪沙門、婆羅門、諸梵天衆,天上

天下莫能當者,皆令如法,各得其所,

是故怛薩阿竭爲轉法輪、沙門、婆羅

門、天上、天下及諸人民,莫能當者.又

須菩提,一切衆生不有不無,亦不無

無.是故怛薩阿竭數轉法輪,令諸衆

生,不至無餘於泥洹界.又須菩提,此

諸衆生不有不無,亦不無無,悉了是

已,故怛薩阿竭轉於法輪,是故衆生

至無餘界於泥洹界,而般泥洹.」

摩訶般若波羅蜜衍與空等品第二十一

佛告須菩提:「如汝所言,衍與空等者,

所說至誠,如是如是,衍與空等.譬如

虛空,不可計知東方里數,南方、西方、

北方、四隅上下,亦不可知,無遠無近,

無有邊際.怛薩阿竭慧亦如是,不可

盡極,八方上下無有邊際,無有遠近,

慧不可盡.譬如虛空,無長無短,無有

方面,無增無減.怛薩阿竭慧亦如是,

無長無短,不圓不方,無增無減.又須

菩提,譬如虛空,無有五色靑、黃、赤、白,

衍亦如是.又須菩提,譬如虛空,無有

過去、當來、現在,衍亦如是,無去、來、今.

又須菩提,譬如虛空,無能增者,無能

減者,衍亦如是,不增不減,故言衍與

空等,又須菩提,譬如虛空,無有塵勞,

無瞋恨,無有生者,亦無所滅,亦無所

住,亦無不住,亦無所念,衍亦如是.是

故言衍與空等.又須菩提,譬如虛空,

無有善惡,無有言辭,亦無不言.譬如

虛空無見無聞,無念無知,衍亦如是.

是故言衍與空等.又須菩提,譬如虛

空,亦無有異,亦無不異,亦無所斷,亦

無所造證,亦無所除,衍亦如是.又須

菩提,譬如虛空,無有欲法,不離欲法;

無瞋恚法,不離瞋恚;無愚癡法,不離

愚癡.衍亦如是.又須菩提,譬如虛空,

不與欲界合同,不與色界及無色界

合同,亦不離三界,衍亦如是.又須菩

提,譬如虛空,無初發意,從第一住,衍

亦如是,無有十住.又須菩提,譬如虛

空,無有淸濁,無所觀見,無有處所,無

種性地,八人等地,無示現地,無我所

地,無所欲地,無所作不作地,衍亦如

是.又須菩提,譬如虛空,無須陁洹果,

無斯陁含果,無阿那含果,無阿羅漢

果.又須菩提,譬如虛空,無聲聞地,無

辟支佛地,無三耶三佛地,衍亦如是.

又須菩提,譬如虛空,無有形像,亦無

不像,亦無有見,亦不無見,無受無捨,

無合無散,衍亦如是.又須菩提,譬如

虛空,則無有常,亦無不常,無苦無樂,

無我不我,衍亦如是.又須菩提,譬如

虛空亦無有空,亦無不空,無有異空,

無有異想,亦無無想,亦無有願,亦無

不願,衍亦如是,故言衍與空等.又須

菩提,譬如虛空,無有寂然,無不寂然,

無有惔怕,亦無不怕.又須菩提,譬如

虛空,無有光明,亦無闇冥,衍亦如是.

又須菩提,譬如虛空,無所逮得,亦無

不得,衍亦如是.是故言衍與空等.又

須菩提,譬如虛空,無言無說,亦無不

言,衍亦如是.是故言衍與空等.是故

須菩提,虛空平等,衍亦平等.如須菩

提所言,譬如虛空,無有邊際,覆不可

計阿僧祇人,衍亦如是,安不可計阿

僧祇人.如是須菩提,譬如虛空,覆不

可計阿僧祇人,衍亦如是,護不可計

阿僧祇人,計人無人.譬如虛空,不可

得,有空以無有,摩訶衍者,亦復如是.

是故須菩提,摩訶衍者安護無數阿

僧祇人.所以者何?人與虛空及摩訶

衍,此一切法,都不可得故.復次,須菩

提,人不可計,空亦不可計,虛空亦不

可計,摩訶衍亦不可計.是故摩訶衍

覆不可計阿僧祇人.所以者何?須菩

提,人與虛空及摩訶衍,悉不可計,悉

不可得.復次,須菩提,不可計,是故摩

訶衍覆護不可計阿僧祇人.復次,須

菩提,人無所有,法界亦無所有,一切

諸法亦無所有故,曰虛空.亦無所有

人與虛空及摩訶衍,悉無所有,阿僧

祇無所有,無有量無所有,無有底無

所有,是故摩訶衍覆護不可計阿僧

祇人.所以者何?衆生法界及摩訶衍

又阿僧祇不可限量,無有崖底,悉不

可得故.復次,須菩提,人無所有,怛薩

阿竭亦無所有,虛空亦無所有,摩訶

衍亦無所有,阿僧祇亦無所有,不可

計亦無所有,無底亦無所有,一切諸

法亦無所有.是故須菩提,摩訶衍者

爲不可計阿僧祇崖底人,而設擁護.

所以者何?怛薩阿竭虛空.衆生及摩

訶衍其阿僧祇不可計議,無有崖底,

悉不可得故.復次,須菩提,吾我無所

有,所知所見亦無所有,本際無所有,

當作是了本際,以無至不可計,及阿

僧祇無央數者,亦無所有,以無所有,

一切諸法,亦無所有,是故摩訶衍名

曰不可計阿僧祇覆護無央數人.所

以者何?須菩提,一切衆生所知所見

及與本際至阿僧祇無央數不可計,

皆不可得.復次,須菩提,吾我及人悉

無所有,所知所見亦無所有,不可思

議境界亦無所有,色、痛痒、思想、生死

識亦無所有,虛空亦無所有,摩訶衍

亦無所有,阿僧祇亦無所有,不可計

亦無所有,無央數亦無所有,一切諸

法亦無所有.是故摩訶衍爲不可計

阿僧祇人之覆護.所以者何?如須菩

提,吾我諸法悉不可逮.復次,須菩提,

吾我及人悉爲虛空,所知所見亦復

虛,無眼亦虛,無耳、鼻、舌、身、意亦復虛,

無以虛無,虛空亦虛無,空以虛,無摩

訶衍者,亦復虛無,以無二虛,阿僧祇

無央數不可計亦復虛無,不可計以

虛無,一切諸法亦復虛無.是故摩訶

衍覆無央數不可計阿僧祇人.所以

者何?須菩提,吾我及人一切諸法,悉

不可得.復次,須菩提,吾我無所有,所

知所見,亦無所有,所知所見,以無所

有,檀波羅蜜亦無所有,尸波羅蜜、羼

波羅蜜、惟逮波羅蜜、禪波羅蜜、般若

波羅蜜亦無所有,般若波羅蜜以無

所有,虛空亦無所有,摩訶衍亦無所有.

是故摩訶衍覆護無央數不可計阿

僧祇人.所以者何?須菩提,吾我及壽

一切諸法悉不可得故.復次,須菩提,

吾我及人,則無所有,世閒所知內空、

外空、近空、遠空、眞空、所有空、無所有

空亦無所有,七空以無有,虛空亦無

所有,摩訶衍亦無所有,無央數不可

計阿僧祇亦無所有,一切諸法亦無

所有.是故摩訶衍覆護不可計無央

數阿僧祇人.所以者何?須菩提,我人

及壽一切諸法悉不可得故.復次,須

菩提,我人知見悉無所有,意止意斷

神足、根、力、七覺、八道、三十七品亦無

所有,十力、無畏、十八不共諸佛之法

亦無所有,虛空摩訶衍亦無所有.是

故摩訶衍覆護不可計無央數阿僧

祇人.所以者何?吾我及人一切諸法

悉不可得故.復次,須菩提,我人知見

悉無所有,種性諸法亦無所有,所作

之地以無所有,虛空亦無所有,摩訶

衍亦無所有,不可計阿僧祇人一切

諸法亦無所有.是故摩訶衍覆護不

可計無央數阿僧祇人.復次,須菩提,

我人知見亦無所有,須陁洹、斯陁含、

阿那含、阿羅漢、辟支佛亦無所有,一

切諸法亦無所有.是故摩訶衍覆護

不可計無央數阿僧祇人.所以者何?

吾我及人一切諸法悉不可得.復次,

須菩提,聲聞、辟支佛、上至怛薩阿竭

亦無所有,薩芸若亦無所有,一切諸

法亦無所有.是故摩訶衍覆護不可

計無央數阿僧祇人.所以者何?須菩

提,我人諸法悉不可得故.又須菩提,

泥洹之界覆護不可計阿僧祇人,衍

亦如是.是故衍與空等覆護不可計

阿僧祇人.如須菩提所問,摩訶衍者

亦不見來時,亦不見去時,亦不見住

處,衍亦如是.所以者何?一切諸法不

可轉動.是故無有住者,無有來者,亦

無所住.所以者何?須菩提,色、痛痒、思

想、生死識,亦無所從來,亦無所從去,

亦無所住.須菩提,色、痛痒、思想、生死

識亦淸淨,無所從來,無所從去,亦無

所住.色、痛痒、思想、生死識者,無本無

所從來,無所從去,亦無所住.色、痛痒、

思想、生死識自然,無所從來,無所從

去,亦無所住.色痛痒、思想、生死識自

然相,無所從來無所從去,亦無所住.

眼、耳、鼻、舌、身、意自然相者,無所從來,

無所從去,亦無所住.其地水、火、風、空

是諸種者無有淸淨,亦無無本,其自

然者亦無地種,自然相者無所從來,

無所從去,亦無所住.水、火、風種虛空

識種亦復如是.怛薩阿竭本無自然

及自然相,無所從來,無所從去,亦無

所住.須菩提,本際淸淨,本際無本,本

原自然,本自然相.不可計議及淸淨

界者,無所從來,無所從去,亦無所住,

不可思議及與無本、無所念界及與

自然無思議界、自然之相,無所從來,

無所從去,亦無所住.須菩提,六波羅

蜜亦淸淨,般若波羅蜜亦無無本,亦

無自然,自然之相,無所從來,無所從

去,亦無所住.三十七品、十力、無畏、十

八不共諸佛之法道德淸淨,佛與正

覺無所從來,無所從去,亦無所住.其

無所有及與無本,其無爲者不爲自

然,其無爲者無自然相,無所從來,無

所從去,亦無所住.如須菩提所言,摩

訶衍者不得過去,不得當來,不得中

閒,三世平等摩訶衍者但有字耳.如

是須菩提所言,摩訶衍者無去、來、今,

三世平等摩訶衍者但有字耳.所以

者何?須菩提,過去亦空,當來亦空,現

在亦空,三世平等、三世空等摩訶衍

者亦復空等,菩薩亦空,其以空者無

一無二,無三無四,不多不少.是故名

曰三世平等,爲摩訶衍.菩薩功德巍

巍,無有等侶,無正無邪,亦不於欲,亦

不離欲,亦不瞋恚,不離瞋恚,亦不愚

癡,不離愚癡,不得憍慢,不離憍慢,不

得貪慳妒嫉,亦無所離,不得善法、惡

法,不得有常、無常,不得苦、樂,不得我

不我,欲界、色界、無色界亦不可得,不

度欲界,不度色界,不度無色界.所以

者何?不得自然過去色空,當來色空,

現在色空,痛痒、思想、生死識亦復如

是.色不可得,用過去、當來、現在色空

故,不可得空,故曰空.空不可得,何況

念空.有去、來、今、痛痒、思想、生死識亦

復如是.又須菩提,六波羅蜜不得過

去,不得當來,不得現在.須菩提,六波

羅蜜亦不可得三世平等故,六波羅

蜜爲不可得,其平等者無去、來、今,用

平等故.復次,須菩提,其三十七品、十

力、無畏、十八不共諸佛之法亦不可

得,過去、當來、現在三世平等故,三十

七品、十力、無畏、諸佛之地亦不可得.

其平等者無去、來、今,十力、無畏、十八

不共諸佛之法,無去、來、今,以平等故.

故曰平等,何況平等去、來、今三十七

品、十力、無畏、十八不共諸佛之法,而

可得乎?復次,須菩提,過去、當來、現在

凡夫亦不可得,三世平等故.故凡夫

等.所以者何?推求人永不可得,須陁

洹、斯陁含、阿那含、阿羅漢、辟支佛、菩

薩怛薩阿竭亦不可得,當來、現在亦

復如是,三世平等故.諸聲聞、辟支佛、

菩薩怛薩阿竭亦不可得,推極人本

不可得故.如是須菩提,故菩薩摩訶

薩作是住般若波羅蜜,覺了三世,爲

以具足薩芸若慧,是爲菩薩摩訶薩,

爲摩訶衍三世平等,菩薩摩訶薩以

住是者,天上、天下、世閒最尊,因得出

生薩芸若慧.須菩提白佛言:「善哉,善

哉!唯天中天,摩訶衍者,是菩薩摩訶

薩學此衍者過去菩薩摩訶薩亦因

學是,得薩芸若慧.當來菩薩摩訶薩

亦因是學,得薩芸若慧,今現在十方

不可計無央數阿僧祇世界,諸菩薩

摩訶薩,亦復學是摩訶衍,得薩芸若

慧.是故天中天,菩薩摩訶薩摩訶衍

也.」佛告須菩提:「如是如是.過去、未來、

當今現在怛薩阿竭、阿羅訶三耶三

佛悉學是法,得薩芸若慧.」

光讚經卷第八

戊戌歲高麗國大藏都監奉勅彫造

光讚經卷第九 河

西晉月氏國三藏竺法護譯

摩訶般若波羅蜜分曼陁尼弗品第二十二

爾時,賢者分曼陁尼弗白佛言:「尊者

須菩提,佛使說般若波羅蜜,乃說摩

訶衍事.」爲須菩提白佛言:「唯我說摩

訶衍,得無過天中天.」佛言:「不過也.汝

說摩訶衍,爲隨般若波羅蜜教.所以

者何?須菩提,諸所有善法,聲聞、辟支

佛法,佛正覺法,皆從般若波羅蜜出

生,本從其教.」須菩提白佛言:「云何天

中天,諸所善法,聲聞辟支佛法、諸佛

之法及菩薩法,皆從般若波羅蜜出

生,皆從其教乎?」佛告須菩提:「檀波羅

蜜、尸波羅蜜、羼波羅蜜、惟逮波羅蜜、

禪波羅蜜、四意止、四意斷、四神足念、

五根、五力、七覺意、八道行、空、無相、無

願諸解脫門、如來十力、四無所畏、十

八不共諸佛之法、四分別辯、大慈、大

哀、無忘失法、慈悲喜護曉了道品、所

施行法、聲聞、辟支佛法、菩薩法一切

諸法皆從般若波羅蜜中出生,皆從

其教.又須菩提.其摩訶衍般若波羅

蜜及五波羅蜜,色、痛痒、思想、生死識,

眼色識、耳聲識、鼻香識、舌味識、身更

識意法識,所更因緣,所習因緣,諸可

不可意所習種,意止、意斷、神足、根、力、

七覺、八道、十力、無畏、十八不共諸佛

之法,空、無想、願,諸解脫門一切善法,

有漏、無漏,有所有、無所有,有爲、無爲,

苦、習、盡、道,欲界、色界、無色界,內空、外

空、近空、遠空、眞空、所有空、無所有空,

一切平等及諸三昧陁羅尼門、怛薩

阿竭,所曉了法,自到成就諸佛法界,

如來本際不可思議界,若合若散,無

合無散,有色無色,有見無見,有形無

形,有相無相,是一切諸法皆從摩訶

衍出生,爲順般若波羅蜜教.所以者

何?須菩提,摩訶衍般若波羅蜜等無

異,六波羅蜜,復無有異,十力、無畏、諸

佛之法,亦無有異.是故摩訶衍諸佛

之法則無有異,亦無有二,亦無若干.

是故須菩提所說摩訶衍者,則說般

若波羅蜜.」

摩訶般若波羅蜜等三世品第二十三

須菩提白佛言:「菩薩亦不念過去,亦

不念當來,亦不念中閒,色、痛痒、思想、

生死識,亦無有邊.菩薩亦無有邊,色

與菩薩俱無所有,亦不可得.痛痒、思

想、生死識,識與菩薩俱無所有,亦不

可得.如是天中天,一切菩薩摩訶薩

皆不可得,當云何教菩薩摩訶薩,般

若波羅蜜一切求菩薩,悉不可得,亦

不可見,當云何說般若波羅蜜教菩

薩耶?菩薩而復號菩薩,但有字耳.譬

如人自言,吾有我本末求之,悉無所

有.諸法自然,何所生色,色之所生,何

所生痛痒、思想、生死識,識之所生?唯

天中天,其無所生,則無有色,亦無有

識也,何所有說,般若波羅蜜者當云

何教菩薩,亦無有異處,亦無有出生,

亦不可得,菩薩者亦不得行道者?菩

薩聞是,不恐不怖,無所畏懼,菩薩摩

訶薩則爲行般若波羅蜜.」舍利弗謂

須菩提:「云何過去、當來、中閒菩薩而

不可得?何以故?色無有邊,痛痒、思想、

生死識亦無有邊,菩薩亦無有邊.色、

痛痒、思想、生死識俱無所有,亦不可

得,一切菩薩皆不可得.云何教菩薩

摩訶薩般若波羅蜜,何所說吾我都

不可見,菩薩亦不可得處?云何教菩

薩摩訶薩般若波羅蜜?何以故?說是

言菩薩摩訶薩,但有字耳.求索吾我,而

無本末,諸法自然,色從何生,痛痒、思

想、生死識從何出生?唯天中天,其無

所生,則無有色.其無所生者,則無痛

痒、思想、生死識.」向者須菩提作是說

言:「其無所生,當云何教般若波羅蜜,

何故說言亦無異處?有所生者,而可

得菩薩耶,其行道者何故須菩提而

說此言,菩薩摩訶薩聞是,心不恐怖,

則爲行般若波羅蜜所說云何?」須菩

提謂舍利弗:「人無所有故,過去菩薩

而不可得,衆生悉空.是故過去菩薩

而無所受,衆生恍忽.是故過去菩薩

而無所受,色無所有.是故菩薩不受

過去痛痒、思想、生死識,空無所有.是

故菩薩不受過去,受過去色,空痛痒、

思想、生死識,亦空色恍忽,痛痒思想

生死識恍忽,色自然,痛痒、思想、生死

識自然.是故菩薩不受過去檀波羅

蜜、尸波羅蜜、羼波羅蜜、惟逮波羅蜜、

禪波羅蜜、般若波羅蜜,悉無所有.是

故菩薩不得過去.所以者何?舍利弗,

其以空者不可得過去當來、中閒,無

有異空,無有菩薩,無有過去空菩薩

及過去事,皆悉無二,無若干也.是故

菩薩不受過去,當來、中閒亦復如是.

取要言之,檀波羅蜜,亦復恍忽,檀波

羅蜜自然,尸波羅蜜、羼波羅蜜、惟逮

波羅蜜、禪波羅蜜、般若波羅蜜亦復

悉空.般若波羅蜜亦復恍忽,則無自

然.是故菩薩不受過去.是故舍利弗,

其以空者,無有過去、當來、中閒,空與

菩薩及已過去,亦無有二,亦無有若

干.是故舍利弗,菩薩不受過去,其七

空者,亦無所有.是故菩薩不受過去.

復次,舍利弗,其意止、意斷、神足、根、力、

七覺、八道、三十七品,亦復爲空,亦復

恍忽.其七空者亦復如是.是故菩薩不

受過去十力、無畏、十八不共諸佛之

法,悉空恍忽.是故菩薩不受過去,六

波羅蜜,亦無所有,亦復恍忽,亦無自

然.是故菩薩不受過去.復次,舍利弗,

一切三昧悉無所有,陁羅尼門皆無

所有,諸三昧門、陁羅尼門亦復悉空,

亦復恍忽.諸三昧門、陁羅尼門皆無

所有,諸三昧門、陁羅尼門亦復悉空,

亦復恍忽.諸三昧門、陁羅尼門皆無

自然.是故菩薩不受過去,六波羅蜜

亦復如是.復次,舍利弗,及諸法界亦

無所有,法界悉空,法界恍忽,法界自

然,法界亦無七空.是故菩薩不受過

去.復次,舍利弗,怛薩阿竭亦無所有,

亦悉無本,無本恍忽,無本亦空,其本

無者,亦無自然.是故菩薩不受過去,

其本際者亦無所有,本際悉空,本際

恍忽,亦無自然,不可思議一切諸界

亦無自然.是故菩薩不受過去.復次,

舍利弗,諸聲聞、辟支佛、怛薩阿竭亦

無所有,怛薩阿竭則空恍忽,亦無自

然.是故菩薩不受過去,道無所有,亦

空恍忽,亦無自然.薩芸若者亦空恍

忽,亦無自然.是故菩薩不受過去.所

以者何?舍利弗,空與恍忽過去、當來、

中閒,亦復如是,不可得,菩薩亦不可

得.是故舍利弗,空與恍忽過去、當來

而無有二,亦無若干.是故菩薩不受

過去.又舍利弗所問:何故色無有邊,

痛痒、思想、生死識無有邊,菩薩亦無

有邊?痛痒、思想、生死識如空空.譬如

虛空,無有邊際,無有中閒,無有崖底,

空虛但有字.舍利弗,色、痛痒、思想、生

死識亦如是,無有邊際,無有中閒,無

有崖底.以色空故,其以空者無際無

閒,不可得底,痛痒、思想、生死識者,亦

復如是.是故舍利弗,色無有邊,痛痒、

思想、生死識無有邊,菩薩亦無邊,皆

無所有,亦不可得.是故舍利弗,色與

菩薩亦無所有,亦不可得,痛痒、思想、

生死識亦復如是.復次,舍利弗,六波

羅蜜空故,曰爲空,內空亦空,外空亦

空.以空故空,近空、遠空、眞空及七空、

三十七品、十力、無畏、諸佛之法亦復

悉空,以空故空,無有本際,不可思議

一切諸界亦復爲空,以空故空.諸三昧

門、陁羅尼門亦復爲空,其薩芸若亦

復爲空,其所曉了道品道慧亦復爲

空,以空故空,其三乘法,亦復爲空,怛

薩阿竭亦復爲空故.舍利弗,怛薩阿

竭空,亦無有色,亦不可得.色與菩薩

亦無所有,悉不可得,痛痒、思想、生死

識者,亦復如是.舍利弗,所問何故一

切菩薩悉不可得?云何爲菩薩說般

若波羅蜜,色、痛痒、思想、生死識,亦不

可得,色不可得,痛痒、思想不可得色,

色、痛痒、思想、生死識不可得,其所思

想想亦無所有,所想痛痒亦無所有,

所想生死亦無所有,所想行識亦無

所有,亦不可得.所識識者亦無所有,

亦不可得,所識色、所識痛痒、所識思

想、所識生死,悉無所有,亦不可得.舍

利弗,其六情者亦無所有,亦不可得,

其眼、耳、鼻、舌、身、意者悉無所有,亦不

可得.其耳者悉無所有,亦不可得,耳

與眼者悉無所有,亦不可得.耳與鼻

悉無所有,亦不可得,鼻與嗅者悉無

所有,亦不可得.其鼻及眼悉無所有,

亦不可得,其鼻與舌悉無所有,亦不

可得,計於舌者悉無所有,亦不可得,

舌眼、耳、鼻悉無所有,亦不可得.其香

及身悉無所有,亦不可得,身及與身

悉無所有,亦不可得,意及與意悉無

所有,亦不可得.眼、耳、鼻、舌、身、意悉無

所有,亦不可得,眼色、耳聲、鼻香、舌味、

身更意欲,六情、六識、六味、十八諸入

因緣一切諸事悉無所有,亦不可得.

內色、外色痛痒諸法亦復如是.六波

羅蜜及與七空、三十七品、十力、無畏、

諸佛之法、諸三昧門、陁羅尼門種性

諸法,阿羅漢法、辟支佛法、怛薩阿竭

菩薩法、十住事法、薩芸若慧及諸道

慧上至怛薩阿竭及與菩薩悉無所

有,亦不可得.菩薩與般若波羅蜜悉

無所有,亦不可得.又般若波羅蜜於

般若波羅蜜,悉無所有,亦不可得.般

若波羅蜜及與菩薩悉無所有,亦不

可得.般若波羅蜜無言無說,無教無

化,不可得故,於菩薩者無言無說,無

教無化,亦無所有,亦不可得.般若波

羅蜜亦無所有,亦不可得.是故舍利

弗,一切諸法亦無所有,亦無得者,不

可得故,菩薩摩訶薩亦不可得,亦無

所說.如舍利弗所言.何以故,字而字

菩薩從何來其名字者,爲在何所而

爲菩薩?是故名爲菩薩.言菩薩者,但

以字耳,從何所來,色、痛痒、思想、生死識

者,但以字耳,但字字著言耳,而無有色,

無有痛痒、思想、生死識.所以者何?字

者亦空,字自然空,不以是故名爲菩

薩亦無己字<丹本亦不以空> 爲菩薩也復次舍利

弗,六波羅蜜但以字耳,不以字故,爲六

波羅蜜.是所言菩薩者,但以字耳,是

以言般若波羅蜜,但以字耳,不以字

故,爲般若波羅蜜.般若波羅蜜者無

有字也.所以者何?字與般若波羅蜜

二者俱空,不可得故.舍利弗,所言菩

薩但假號耳,所言內空、外空、近空、遠

空、眞空、所有空、無所有空但以字耳,

其七空者不以字空.所以者何?不以

字故,爲空也.此諸空者爲不可得.是

故舍利弗,所言菩薩但假號耳.舍利

弗,此所名字爲假號耳,意止、意斷、根、

力、覺、意、八道、三十七品、十力、無畏、十

八不共諸佛之法但假號耳.不以字

故爲諸佛法,諸佛法空.是故舍利弗,

所言菩薩但假號耳,諸三昧門、陁羅

尼門須陁洹、斯陁含、阿那含、阿羅漢、

辟支佛、菩薩、上至佛亦假號耳,不以

字爲字.所言吾我、我所推其本末,亦

無所有,無所成,吾我不可得,何況於

道有所得者?所知所見亦不可得,何

況欲令有所成者?舍利弗,色、痛痒、思

想、生死識本末,亦不可得,何況欲令

識有成眼?眼更因緣痛痒,耳、鼻、舌、身、

意六情所入,亦不可得,六波羅蜜七

空本末空,亦不可得,何況欲令有所

成者?三十七品、十力、四無畏、諸佛之

法推其本末,亦不可得,何況欲令有

所成者?諸三昧門、陁羅尼門推其本

末,悉不可得,何況欲令有所成者?聲

聞、辟支佛、怛薩阿竭、阿羅訶三耶三

佛都不可得.是故舍利弗,所言吾我

悉無所有,一切諸法亦無所有,悉爲

自然.所以者何?自然無合無散.」舍利

弗問須菩提:「何謂自然無合無散?」答

曰:「色、痛痒、思想、生死識者用自然故,

無合無散.眼、耳、鼻、舌、身、意六情所受

所生,痛痒所合,悉爲自然,無合無散.

六波羅蜜亦無合無散,悉爲自然.是

故舍利弗,一切諸法皆無所有,悉爲

自然.復次,舍利弗,一切諸法亦無有

常,亦無所至.」舍利弗問須菩提:「何謂

一切諸法無常無至?」須菩提言:「色、痛

痒、思想、生死識亦無有常,無所歸趣.

所以者何?其無常者悉無所有,亦無

有眼.是故一切諸法皆無有常,無所

歸趣.諸所有法亦復如是,悉無有常,

無所歸趣.一切諸漏乃至無漏所可

說者,無所說法,其有常者,則爲無所

有,亦無有眼.是故舍利弗,一切萬物

悉無有常,無所歸趣.復次,舍利弗,一

切諸法無所積聚,亦無有壞.」又問須

菩提:「云何一切諸法亦無積聚,亦無

有壞?」答曰:「色、痛痒、思想、生死識者亦

無積聚,亦無有壞.所以者何?用淸淨

故.諸善、不善,所有法、無所有法,有漏

法、無漏法,悉無積聚,亦無有壞.所以

者何?用淸淨故.是故舍利弗,一切所

有悉無所有.舍利弗,所問色何所生,

色無所生,痛痒、思想、生死識者亦無

所生.所以者何?舍利弗,色、痛痒、思想、

生死識亦無所有,曉了行者,則無有

色,亦無所生,痛痒、思想、生死識亦無

所生.色、痛痒、思想、生死識亦無所有

所以者何?曉了行者,則爲無有眼,眼

無所有.所以者何?曉了行者悉無所

有,六情亦然.復次,舍利弗,一切諸法

悉無所有.所以者何?曉了行者不造

所有.是故舍利弗,色、痛痒、思想、生死

識者亦無所生.又舍利弗,所問者色

無所生,則爲非色,亦非痛痒,思想、生

死識.何以故?色淸淨,空無起滅,亦無

所住,亦無別異.以痛痒、思想、生死識

亦淸淨,空淸淨故.故曰淸淨亦無起

滅,亦無所住,不可分別.一切所有亦

復淸淨,空淸淨故,曰淸淨,亦無所起

亦無所滅,亦無所住,不可別知.是故

舍利弗,色、痛痒、思想、生死識者亦無

所生.如舍利弗所問,何故說此悉無

所生,當何從說般若波羅蜜?所以者

何?般若波羅蜜亦無所生,設無所生

般若波羅蜜亦無所出,無有二法,亦

無若干.是故說此,而當從何所說般

若波羅蜜.舍利弗,問亦不從異處出

生菩薩,而得道行.所以者何?菩薩摩

訶薩行般若波羅蜜者,不從異生,亦

復不見異,般若波羅蜜亦復不別異

處而悉等見諸菩薩行,亦無所生.又

菩薩者無有二法,亦無若干,亦不見

色、痛痒、思想、行、生死識,有異處生.所

以者何?用無生故.色無有二,亦無若

干,亦不從異,而有所生,亦不見色,從

異處生.所以者何?色無所生,識無有

名,亦無若干.其十八種、三十七品、諸

佛之法及與七空三乘之法不見所

生.所以者何?無所生故,無有二法.亦

無若干.是故舍利弗,不得菩薩有異

處生,而行道者.又舍利弗,向者所問

假使菩薩摩訶薩聞是說者,無所恐

不畏,亦無所懼,則爲行般若波羅蜜.

所以者何?菩薩摩訶薩觀一切諸法,

皆悉如夢、如幻、野馬、芭蕉、影響.是故

舍利弗,菩薩摩訶薩聞是,不恐不怖,

亦不畏懼,是爲行般若波羅蜜.」須菩

提白佛言:「天中天,菩薩摩訶薩行般

若波羅蜜時,觀法如是,便不受色、痛

痒、思想、生死識,亦無所捨,亦無所住,

亦無所著,般若波羅蜜則無有色、痛

痒、思想、生死識,亦不受,亦不捨,亦無

住,亦無著,無所分別,亦不受眼、耳、鼻

舌、身、意六情所依,不受吾我,亦不受

檀波羅蜜,亦無所捨,亦無所住,亦無

所著,不處吾我,尸、羼、惟逮、禪、般若波

羅蜜亦不受七空,亦無所捨,亦無所

住,亦無所著,不處吾我.復次,天中天,

行般若波羅蜜者於三十七品、十力、

無畏、十八不共諸佛之法,亦復如是,

亦無所受,亦無所捨,亦無所住,亦無

所著,不處吾我.復次,天中天,菩薩不

受一切諸三昧門、陁羅尼門,亦無所

受,亦無所捨,亦無所住,亦無所著,不

處吾我.所以者何?菩薩行般若波羅

蜜,不見色、痛痒、思想、生死識,不見十

八種三十七品及與七空聲聞、辟支

佛、上至佛及薩芸若,亦無所見.所以

者何?無色、痛痒、思想、生死識,亦無所

起,亦無有識六情無所起,亦無有六

情六波羅蜜,亦無所起,亦無六波羅

蜜般若波羅蜜,亦無所起,亦無有二,

亦無若干.內空、外空亦無所起,近空、

遠空、眞空、所有空、無所有空,亦復如

是.所以者何?其七空者亦無所起,亦

無有二,亦無若干.是故天中天,其七

空、三十七品、十力、無畏、十八不共諸

佛之法,亦無所起,亦無有二,亦無若

干.所以者何?天中天,是無所起.是故

爲無二無三,無有若干.故諸佛之法

悉無所起.有所起者,非爲佛法.唯天

中天,其無本者亦不可思議諸法境

界,亦無所起,其不可思議界,則無有

二,亦無若干.唯天中天,須陁洹斯陁

含、阿那含、阿羅漢、辟支佛、菩薩、上至

薩芸若慧悉無所起,亦無所有.故薩

芸若爲無所起.所以者何?無有精進,

是爲無二無三,亦無若干.色、痛痒、思

想、生死識者則爲滅盡,亦無有色.是

故識亦滅盡,則無有二,亦無若干.所

以者何.天中天,其精進者無一無二

無三,亦無若干.其精進識亦無有識,

是爲檀波羅蜜亦無所起,無所精進,

無二無三,亦無若干.尸羼、惟逮、禪、般

若波羅蜜亦復如是.及諸七空、三十七

品、十力、無畏、十八不共諸佛之法亦

復如是.其言天中天,無所精進.於此

行中,無能計者,五陰、六衰、六波羅蜜、三

乘之法,上至薩芸若慧亦復如是.」

摩訶般若波羅蜜觀行品第二十四

爾時,須菩提謂舍利弗言:「云何菩薩

摩訶薩行般若波羅蜜,而觀諸法,何

謂菩薩行道,爲一切人,而言菩薩,而

悉曉了一切道法,於一切法,爲無所

著,曉了諸法,則爲曉了色、痛痒、思想、生

死識,而於識事,亦無所著,曉了三十

七品、十力、無畏、諸佛之法,亦無所著?

何謂一切諸法事者?」須菩提謂舍利

弗:「其觀諸法形像瑞應,色、聲、香、味、細

滑之法,其內外法有爲、無爲,所有、無

所有,形像瑞應,了無因緣,是爲觀法.

又舍利弗,所問何謂般若波羅蜜盡

無所樂,是名爲般若波羅蜜,何謂爲

盡而無所樂?舍利弗,不樂陰種諸入,

不樂六波羅蜜,尸羼、惟逮、禪、般若波

羅蜜,不樂七空,不樂三十七品、十力、

無畏、十八不共諸佛之法,是名曰盡

無所樂,是爲般若波羅蜜.於薩芸若,

亦無所樂,是爲般若波羅蜜,是爲名

曰盡無所樂,是爲般若波羅蜜.所問

何謂爲觀,是菩薩摩訶薩行般若波

羅蜜時,不觀色有常、無常,不觀色苦

樂,不觀色有我、無我,不觀色有空、無

空、有相、無相、有願、無願,不觀色寂與

不寂,不觀色恍忽、不恍忽,痛痒、思想、

生死識及與七空幷三脫門,亦復如是.

不觀三十七品、意止、意斷、神足、根、力、七

覺、八道諸佛之法,苦樂、善惡、有我、無

我、有常、無常、諸三昧門、陁羅尼門,薩

芸若慧有常、無常、苦樂、善惡、有我、無

我,有空、無空,及三脫門.舍利弗,是爲

菩薩摩訶薩觀行般若波羅蜜.」舍利

弗問須菩提:「何謂色、痛痒、思想、生死

識亦無所起,則無有識根、力、覺、意、三

十七品、七空、四非常法、薩芸若慧悉

無所起?薩芸若則無所有?」須菩提謂

舍利弗:「謂色、七空其以空者,則無有

形.是故色爲無所起,則無有色、痛痒、

思想、生死識,亦爾.六波羅蜜空其已

空者,非般若波羅蜜慧無所起.是故

舍利弗,般若波羅蜜則無所起,非般

若波羅蜜及與七空、三十七品、十力、

無畏、諸佛之法、諸三昧門、陁羅尼門、

薩芸若慧,亦復如是.色無所起,則爲

無色、痛痒、思想、生死識乃至薩芸若

慧,亦復如是.無所起者,則爲無慧.」舍

利弗謂須菩提:「何謂色、痛痒、思想、生

死識,上至薩芸若慧,而無有二?」須菩

提言:「如是如是.其無二者,色則無二,

痛痒、思想、生死識一切識法無合無

散,無色無見,無所取捨.如是相者則

爲無想及其七空、三十七品、四非常

法、薩芸若慧,亦復如是.五陰、六衰上

至薩芸若悉無有二.」舍利弗問須菩

提:「何謂色無有二,淸淨無來,痛痒、思

想、生死識上至薩芸若慧?」須菩提謂

舍利弗:「如是如是.色不爲異,無所起

者亦復無異色無所起痛痒思想生

死識上至薩芸若慧亦復如是.如是

舍利弗,色無有二,五陰、六衰上至薩

芸若慧亦無有二,一切淸淨無所從

來.」須菩提白佛言:「菩薩摩訶薩行般

若波羅蜜,觀諸法,見一切色,亦無所

起,本末淸淨,痛痒、思想、生死識亦復

如是.吾我知見悉無所起,本末淸淨,

檀、尸、羼、惟逮、禪、般若波羅蜜,亦復如

是,悉無所起,本末淸淨.及與七空、三

十七品、根、力、覺、意、十力、無畏、諸佛之

法不見所起,本末淸淨;觀諸三昧門、

陁羅尼門,薩芸若慧不見所起,本末

淸淨;觀凡夫法,見凡夫法,悉無所起,

本末淸淨;觀須陁洹、斯陁含、阿那含、

阿羅漢、聲聞、辟支佛及與菩薩見此

諸法悉無所起本末淸淨觀一切佛

法見無所起本:「末淸淨不,見所起舍

利弗、問須、菩提今所,說者當云何解

五陰六,衰三乘之,法及薩芸若悉無,

所起者亦無?五道亦無,菩薩摩訶薩

亦無得.神通設?須菩提一,切諸法悉,

無所起何;以故成須,陁洹斷於三結

而修,行道斯陁;含者亦斷,三結婬怒,

癡薄而修,行道阿那;含者捐棄,重擔

斷除,衆結而修行道阿,羅漢者除;斷

衆結及,五根無有,生死而修.行道辟

支佛乘以因,緣覺而修行道何故,菩

薩勤苦行道爲無央數衆生,勤苦何

故?」逮成阿耨:「多羅三藐三菩而轉,法

輪須菩,提言我不欲令無所,起法而

有、所得亦、不欲令、無所起、法至須,陁

洹斯陁,含阿那含阿羅漢辟支佛亦

復如是我亦不使菩薩摩訶薩勤苦

行,不令菩薩精勤苦行.所以者何?舍

利弗,不以別相勤苦故,度不可計阿

僧祇人.又舍利弗,行菩薩道者,當度

不可計阿僧祇人,念之如母,念之如

父,念之如子,念之如身,所行亦無所

起.菩薩當作是念.求於吾我,皆無所

有,亦不可得,觀內外法,當作是了,設

起想者,不念勤苦,亦不起想.所以者

何?一切諸法悉無所起,亦不可得.又

舍利弗,我亦不欲令怛薩阿竭,而無

所起,無阿耨多羅三耶三菩,亦不欲

令轉於法輪,亦不欲令得無所起法.」

舍利弗問須菩提:「所說云何欲令有

起,而逮法乎?而云無起不逮諸法?」須

菩提言:「不以無起而逮諸法,亦不以

起而逮諸法.」又問:「須菩提,云何無所

起法,亦不無起而逮諸法?」須菩提言:

「我不欲令無所起生,而逮諸法,亦不

欲令無無所逮.」舍利弗言:「於須菩提

意云何?無有逮得,無成道乎」須菩提言:

「有得有道,實無有二.又舍利弗,逮得

成道,方俗言耳,所言須陁洹、斯陁含、

阿那含、阿羅漢、辟支佛,皆因俗教,而

有此言,推其本末,無有逮得,無有成

道,無有三乘.」舍利弗問須菩提:「所逮

成道,因方俗乎?如是五道方俗所言,

所有悉壞,不爲眞諦.」答曰:「如是所言,

因於世俗言,有所得,而逮成道,五道

亦然,方俗盡壞,不爲眞諦.所以者何?

欲成眞諦,無有善惡,不起不滅,無諸

塵勞,亦無恚恨,乃爲眞諦.」舍利弗問

須菩提:「其無生法寧有起乎?若所生

法,而起生乎?須菩提,無所生法亦無

所生,其所生法亦復不生.」舍利弗言:

「云何欲令無所生法,而有所生?」須菩

提言:「色、痛痒、思想、生死識亦無所生,

自然爲空,不欲令生,聲聞、辟支佛、上

至佛道悉無所生,自然爲空,不欲令

生.」舍利弗言:「其所生者復有生乎?無

所生者而起生耶?」須菩提言:「其所生

者亦無所生,其無所生亦無所生,所

以者何?舍利弗,所生、無所生此二法

者,無合無散,無色無見,無所受持,則

爲一相,無所有相.是故舍利弗,所生、

無所生,其無生者亦復不生.」舍利弗

言:「誰能堪任無所生法?是須菩提無

所生法,其無所生、無所生法亦無所

生.」須菩提言:「其無所生、無所生法,爲

無所生堪任,無生、無所生法爲無所

生.所以者何?其無生法無所生者及

與辯才,悉無所生.此一切法無合無

散,無色無見,不可受持,則爲一相,無

所有相.」舍利弗言:「無所生,無所生辯,

無所生法亦無所生.是故堪任.」須菩

提言:「如是如是.無所生故,無所生辯,

無所生法亦無所生,乃爲堪任.所以

者何?色、痛痒、思想、生死識者亦無所

生,六情、四大是眼、耳、鼻、舌、身、意,亦無

所生,地、水、火、風空及諸識種,亦無所

生身、口意行亦無所生,聲聞、辟支佛、

上至佛亦無所生.是故舍利弗,無所

生辯無無所生、無所生法故,無所生,

其行此者乃能堪任無所生法.」

舍利弗謂須菩提:「賢者須菩提,所說

法爲第一尊.所以者何?若有問者隨

所問說,於一切諸法,亦無所著.」舍利

弗言:「云何於一切法,而無所著?」須菩

提言:「色、痛痒、思想、生死識淸淨空,亦

無所著,亦無內外,亦無兩閒.六情所

更十八諸種亦空淸淨不著內外亦

無兩間.六波羅蜜及與七空、三十七

品、十力、無畏、十八不共諸佛之法亦

淸淨空,不著內外,亦無兩閒.是舍利

弗,於一切法,而無所著.菩薩摩訶薩

行六波羅蜜者,於色、痛痒、思想、生死

識淸淨,上至薩芸若皆淸淨.」舍利弗

言:「何謂菩薩摩訶薩純行六波羅蜜

淨菩薩道?」須菩提言:「其檀波羅蜜有

俗閒施不爲度世,尸波羅蜜、羼波羅

蜜、惟逮、禪、般若波羅蜜俗閒之智,亦

度世智.」舍利弗問曰:「何謂世俗檀波

羅蜜度世檀波羅蜜?」須菩提言:「菩薩

摩訶薩多所施與沙門、婆羅門貧窮

乞丐飢者,與食渴者與漿、香、華、伎樂、

宅舍七寶生活之業,病瘦醫藥,各各

隨人之所思,欲男女、妻子、頭目、肌體

人所貪者,而不愛惜,恣意與之,悉呼

授之,無有慳嫉,吾爲施主一切放捨,

從佛之教,行檀波羅蜜.如是施已,有

所望想,於諸衆生,志在顚倒,以爲堅

要,持用勸助阿耨多羅三耶三菩,以

此所施,令諸群生,現世安隱,至無餘

界,而般泥洹,彼合三事,而有所施.何

謂爲三?自想、吾我想、計他人有施報

想,是爲三.是爲俗閒檀波羅蜜,不爲

度世,何故名之世俗檀波羅蜜?不爲

度世,在俗不移,不得度脫,至無罣㝵,

是名爲世俗檀波羅蜜,能淨三品.何

謂爲三菩薩摩訶薩有所施與?不得

吾我,不見受者而有所取,亦不想報.

是爲菩薩摩訶薩淨於三品.復次舍

利弗,菩薩摩訶薩施與衆生,亦無有

人,而以勸助阿耨多羅三耶三菩,無

有衆想,悉無所見,是爲度世檀波羅

蜜.所以名檀波羅蜜者.以度世故,不

著於世.尸、羼、惟逮、禪、般若波羅蜜亦

復如是.有所望想,爲俗閒智,無所望

想,爲度世智.舍利弗,是爲菩薩摩訶

薩純行六波羅蜜,成菩薩道.」舍利弗

復問須菩提:「何謂菩薩摩訶薩成菩

薩道?」須菩提言:「意止、意斷、神足、根、力、

七覺意、八道、十力、無畏、十八不共、空

無相無願三脫之門及與七空、一切

三昧陁羅尼門、四分別辯、大慈大哀,

是爲菩薩摩訶薩道.」舍利弗言:「善哉,

善哉!須菩提,何所波羅蜜能成勇猛,

爲第一上而得度乎?」須菩提言:「般若

波羅蜜勇猛之恩,而得度矣.所以者

何?般若波羅蜜是一切諸法之母,護

度聲聞、辟支佛,令得成就菩薩故,曰

般若波羅蜜.般若波羅蜜悉入三乘,

過去、當來、今現在十方世界諸怛薩

阿竭、阿羅訶三耶三佛皆因般若波

羅蜜,得阿耨多羅三耶三菩,逮成阿

惟三佛.若有菩薩摩訶薩聞說般若

波羅蜜,不以狐疑,不懷猶豫,當知是

菩薩摩訶薩,則爲將從一切衆生,爲

一切故,無所愛惜,悉能施與,無有顚

倒,是則不離菩薩摩訶薩.行如是念

者,則爲思惟無極大哀.」舍利弗語尊

者須菩提:「菩薩摩訶薩思惟樂於大

哀大悲,是菩薩摩訶薩,則爲捨離一

切衆生.所以者何?一切衆生不離念

故.」須菩提言:「善哉,善哉!舍利弗,吾今

讚歎賢者所說,爲眞爲諦,人無所有,

其所念者亦無所有.人無自然.其所

念者亦無自然.人爲空,爲念亦空;爲

人恍忽,念亦恍忽.人身空無,念亦空

無;人無所覺,念亦無覺;色、痛痒、思想、

生死識者,亦無所有,所念亦無所有.

七空亦無所有,無所有色空,恍忽色

無所覺,念亦無所覺.十八諸種地、水、

火、風、識界,檀、尸羼、惟逮、禪、般若波羅

蜜,三十七品、十力、無畏、諸佛之法,一

切三昧陁羅尼門、薩芸若慧曉了是

者,悉無所有,則爲是道,所念無所有,

人無所覺,所念亦無所覺.當曉了是,

乃成正覺.菩薩摩訶薩當作是行,菩

薩摩訶薩不離是念,乃成正覺.」爾時,

佛讚須菩提言:「善哉,善哉!菩薩摩訶

薩當作是說,般若波羅蜜如汝所說,

悉承怛薩阿竭威神,菩薩摩訶薩當

作是行般若波羅蜜.」賢者須菩提說

般若波羅蜜時,三千大千世界六反

震動,東、西、南、北、上下皆動.於時,佛笑.

須菩提白佛言:「今天中天何以故笑?

會當有意.」佛告須菩提:如吾今日於

此忍土說般若波羅蜜,十方現在諸

怛薩阿竭、阿羅訶三耶三佛亦各說

般若波羅蜜.」佛說是語時,十二那術

諸天人民皆得無所從生法忍,應時

悉得見十方諸佛,皆說般若波羅蜜.

說是語時,無央數阿僧祇人皆發阿

耨多羅三耶三菩心.

光讚經卷第九

戊戌歲高麗國大藏都監奉勅彫造

光讚經卷第十 河

西晉月氏國三藏竺法護譯

摩訶般若波羅蜜問品第二十五

爾時,三千大千世界諸釋提桓因、諸

四天王、諸焰天、諸兜術天、諸尼摩羅

天、諸波羅尼蜜天、諸梵天、諸梵迦夷

天、諸首陁衛天,各各無央數億百千

天人俱,諸天人宿命有德光明巍巍,

比怛薩阿竭光,百億千億萬倍,巨億

萬倍,爲尊爲上,爲無等倫,爲無殊疋,

靡不通達.爾時,釋提桓因白賢者須

菩提:「今三千大千世界諸四天王、諸

首陁衛、諸天人等皆來大會,欲聽須

菩提說般若波羅蜜法,云何菩薩摩

訶薩住般若波羅蜜中,當云何行?」須

菩提謂釋提桓因:「諸天子樂聽,我當

說.」須菩提承佛威神,蒙佛恩助,說般

若波羅蜜,如諸菩薩所應立行,何所

天子未發阿耨多羅三藐三菩提心

者,今皆當發,其入正見者,不能得發

大道意也.所以者何?以塞生死道故,

正使是輩人行菩薩道,我代其喜勸

助,令發阿耨多羅三藐三菩提心,我

終不斷功德.吾欲使取中正尊法、正

欲使上佛無極之道.須菩提謂釋提

桓因:「向者所問云何菩薩住般若波

羅蜜中,菩薩摩訶薩發薩芸若心?不

計色有常無常,若苦若樂,有我無我,

不計疹病憂惱之患,有害無害,有縛

無縛,有度無度,破壞恐懼,習會達於

空無之身,盡無所信,無所諍訟,亦無

所念,無有顚倒.痛痒、思想、生死識,亦

復如是.眼、耳、鼻、舌、身、意,地、水、火、風空

及諸識界不見有常無常,有我無我,

若苦若樂,疹病憂惱之患,諸所聲色

無所思念,亦無顚倒.五陰、六衰及識

諸種寂然恍忽,諸所想念,察於佛法,

悉爲顚倒也.復次,拘翼,菩薩摩訶薩

欲應薩芸若心,行檀波羅蜜,而無所

著.尸、羼、惟逮、禪,悉無所著.復次,拘翼,

菩薩摩訶薩行般若波羅蜜,觀察諸

法,了知諸法,了知諸法展轉相,成因

得具足,展轉相成,曉了諸法,無有吾

我,亦無有身.菩薩所用勸助道心,其

道心者亦無所有.」須菩提謂拘翼:「所

勸道心知無所有,則知道心,而無所

有,便不可得.設使勸助道心不可得

已,是爲拘翼,菩薩摩訶薩般若波羅

蜜觀一切法,不見諸法,有可得者.」釋

提桓因問尊者須菩提:「云何勸助道

心,而無所有;云何勸助道心,而不可

得;云何勸助道心,而無所有,而不可

得耶?」須菩提謂釋提桓因:「拘翼,其勸

助心及與心本道心,如是無有異心、

無有心,則以無心,而勸助之,無有無

念.以無念而勸助之,若以無心,則以

無心,便無有念.以無有念,則爲菩薩

摩訶薩般若波羅蜜.」佛言:「善哉,善哉!

須菩提,若能勸助菩薩摩訶薩說般

若波羅蜜,乃如是乎?須菩提白佛言:

「我身天中天當報佛恩,行反復事.所

以者何?過去怛薩阿竭、阿羅訶三耶

三佛使諸弟子,爲諸菩薩,說般若波

羅蜜,過去佛時,爲諸菩薩勸助講說

六波羅蜜,讚敍誘進,而化建立.於是

道品.彼時,世尊本與諸菩薩興六波

羅蜜,得阿耨多羅三藐三菩,逮阿惟

三佛.今我如是天中天,亦當勸助諸

菩薩摩訶薩,發起信樂,受六波羅蜜,

開化建立.於是佛道我皆受已,皆勸

樂已,慇懃勸立,當令菩薩摩訶薩,疾

成阿耨多羅阿惟三佛.」須菩提謂釋

提桓因:「且聽.拘翼,如向者問菩薩當

云何於般若波羅蜜中住,而無所住?

拘翼,所言色者,色則爲空,痛痒、思想、生

死識亦復爲空.所言菩薩菩薩則空,

以色空故.菩薩空耳,悉無有二,亦無

若干.痛痒、思想、生死識空故,菩薩爲

空,悉無有二,亦無若干.是爲拘翼,菩

薩摩訶薩於般若波羅蜜中住.復次

拘翼,所言眼者,眼則爲空,耳、鼻、舌、身、

意亦復如是.所言菩薩,菩薩亦空,眼、

耳、鼻、舌、身、意空故,菩薩空無有二,亦

無若干.地、水、火、風諸爲空.以是故,菩

薩爲空,身中六事悉無所有,本末悉

空亦無有二亦無若干.如是者,拘翼

菩薩摩訶薩住般若波羅蜜中.復次,

拘翼,菩薩摩訶薩行般若波羅蜜者,

解癡爲空,色六入,更樂痛愛,受有生

老病死,亦復爲空.十二因緣滅盡之

故.故言曰空\*十二因緣空故,菩薩空,

十二因緣空、菩薩空悉無有二,亦無

若干.如是拘翼,菩薩摩訶薩住般若

波羅蜜中.復次,拘翼,檀波羅蜜空故,

菩薩空,尸、羼、惟逮、禪、般若波羅蜜空

亦復如是.六波羅蜜空故,菩薩空,是

爲菩薩摩訶薩住般若波羅蜜中.復

次,拘翼,內空、外空、近空、遠空、眞空、所

有空、無所有空故,曰菩薩空,四意止、

四意斷、四神足、五根、五力、七覺意、八

道行、十力、無畏、十八不共諸佛之法、

一切三昧陁羅尼門空故,菩薩空,六

波羅蜜、三十七品空,七空空,諸佛法

空,諸三昧空,陁羅尼空,悉無有二,亦

無若干.是爲拘翼,菩薩摩訶薩住般

若波羅蜜中.復次,拘翼,須陁洹、斯陁

含、阿那含、阿羅漢、辟支佛、菩薩、怛薩

阿竭、阿羅訶三耶三菩空故,菩薩空,

其四空,聲聞、辟支佛空,怛薩阿竭空,

及菩薩空,悉無有二,亦無若干.是爲

拘翼,菩薩摩訶薩住般若波羅蜜中.

復次,拘翼,薩芸若空,用薩芸若空故,

菩薩空,其薩芸若空及菩薩空,悉無

有二,亦無若干,是爲拘翼,菩薩摩訶

薩住般若波羅蜜中.」爾時,釋提桓因

問尊者須菩提:「云何菩薩摩訶薩於

般若波羅蜜中住?」須菩提謂釋提桓

因:「菩薩摩訶薩行般若波羅蜜,不當

住色中,不當住痛痒、思想、生死識中,

不當住眼所更習中,耳、鼻、舌、身、意亦

復如是,無所更悉無所住.地、水、火、風

種亦無所習,亦無所住.不當住意止、

意斷、根、力、覺意、八行,不當住薩芸

若,不當住須陁洹、斯陁含、阿那含、阿

羅漢、辟支佛及佛道,不當住色有常

無常,不當住痛痒、思想、生死識,有常

無常,不當住色苦樂,不當住色淨不

淨,不當住色我所非我所,不當住色

空不空,不當住寂不寂,不當住恍忽

不恍忽,不當住有須陁洹、無須陁洹,

不當住有斯陁含、無斯陁含,不當住

有阿那含、無阿那含,不當住有阿羅

漢無阿羅漢,不當住有辟支佛,無辟

支佛,不當住有佛、無佛,不當住四道

衆祐,不當住辟支佛、佛衆祐.復次,拘

翼,菩薩摩訶薩行般若波羅蜜,不當

住第一、第二、第三、第四、第五、第六、第

七、第八、第九、第十菩薩從初發意,至

阿惟越致,亦無所住.菩薩不當住具

足檀波羅蜜,尸、羼、惟逮、禪、般若波羅

蜜,亦復如是.不當住三十七品、十力、

無畏、十八不共諸佛之法,菩薩摩訶

薩不當作是念言:「我入菩薩法.」.不當

作是住,我入阿惟越致地,菩薩摩訶

薩不當住五旬,亦不當住菩薩五旬,

以得五旬.諸無央數阿僧祇諸佛國

土見諸佛天中天,稽首作禮,聽所說

法,如所受法,爲衆會說,菩薩摩訶薩

不當作是住,如彼佛天中天,所現國

土,我當如是化世界,菩薩摩訶薩不

當作是住,我當開化一切衆生,不當

念言:「我當住諸無數阿僧祇世界見

諸怛薩阿竭,供養華香、擣香、雜香、繒

蓋、幢幡.」.不當念言:「我當開化無央數阿

僧祇人,令起阿耨多羅三耶三菩提

心.」.菩薩摩訶薩不當作是念言:「我當

成立具足五眼.」.何謂爲五?肉眼、天眼、

慧眼、法、眼、佛眼.不當念言:「我當興立

一切平等,乃能成就諸三昧門.」.以此

自娛,不當自念,得陁羅尼門,如來十

力、四無所畏、四分別辯、四事不護、十

八不共諸佛之法.不當念言:我當具

足大慈大悲,不當住於三十二相,具

足嚴身八十種好,不當住於八等,篤信

持法,不當住於須陁洹、斯陁含、阿那

含、阿羅漢、辟支佛,不當住須陁洹,七

死七生而度,不當住縛祇一種等首

眞人盡諸塵勞,不當住須陁洹中,般

泥洹不當住斯陁含.何以故?往還於

世,盡苦滅度,不當住阿那含果證.何

以故?阿那含成已,便於天上般泥洹,

不當住羅漢果證.何以故?阿羅漢道

成已,便於是閒無餘泥洹界,於中住

不當而般泥,曰是故不當住辟支佛

道.過聲聞地,不能及佛道般泥洹,是

故辟支佛道不當於中住,不當住道.

事在於道慧,而無所著,不當住於薩

芸若慧.何以故?薩芸若慧了一切法,

成阿惟三佛,斷諸罣㝵塵勞之結.何

以故?怛薩阿竭成阿惟三佛,便轉法

輪,則作佛事.度不可計阿僧祇人,令

般泥洹,是故佛不當於中住,住四神

足.以是色像三昧,三昧越而得存在

恒沙劫,不當住無央數壽命,不當住

三十二相,一一相百福功德而得成

就,不當住恒沙諸佛世界,不當住東、

西、南、北,四維上、下及一佛土不當住

十方佛界,爲一土,不當住坐佛樹下.

而出香時,如是色像令諸衆生,聞此

香熏,不爲婬怒癡,所見縛,不發聲聞、

辟支佛意,悉志阿耨多羅三耶三菩

提心,其有衆生聞此香已,其身、口、心

悉無有病.於彼佛土,亦無所住,則無

色聲,無痛痒、思想、生死識聲,不當住

檀、尸、羼、惟逮、禪、般若波羅蜜聲,不當

住四意斷、四神足、五根、五力、七覺意、

八道行、十力、無畏、十八不共聲,不當

住須陁洹、斯陁含、阿那含阿羅漢、辟

支佛、般泥洹聲,怛薩阿竭阿羅訶三

耶三菩聲,成阿惟三佛諸法聲.如是

拘翼,菩薩摩訶薩行般若波羅蜜,不

當住此諸所著聲.」爾時,賢者舍利弗

心自念言:「菩薩摩訶薩行般若波羅

蜜,云何須菩提知舍利弗心所念?」.便

謂舍利弗:「於意云何?怛薩阿竭在何

所住?」舍利弗謂須菩提:「怛薩阿竭無

所住,亦不無住.佛無心無色,不住於

色,不住痛痒、思想、生死識,不住有爲

界,不住無爲界,不住諸空、三十七品、

十力、無畏、十八不共諸佛之法,不住

薩芸若慧.」須菩提謂舍利弗:「如是如

是.菩薩行般若波羅蜜,當作是住,如

怛薩阿竭、阿羅訶三耶三佛住,亦不

有住.菩薩摩訶薩學般若波羅蜜,當

作是住,無所住.」爾時,會中諸天子等

各心念言:「諸悅叉輩所語所念悉可

了知音聲所奏書者.須菩提所語言

辭,不可了知.」.須菩提知諸天子心中

所念,謂諸天子言:「不知乎?」諸天子答

曰:「不知也.」時,須菩提爲諸天子,分別

說言:「無一文字而可說者,不可分別

亦無聞者.所以者何?般若波羅蜜無

文字說也,亦無聽者.所以者何?怛薩

阿竭無文字也.說喩如天子,怛薩阿

竭化作化人,有彼化人化四部衆比

丘、比丘尼、優婆塞、優婆夷,爲化四部

而說法於諸天子意趣云何豈有說

者,有解者乎?」答曰:「無也.」須菩提言:「如

是.天子,一切諸法亦化彼無說者,亦

無聽者.譬如夢中,聞佛說經.於意云

何?寧有說者聽解者乎?」答曰:「不也.」須

菩提言:「天子,一切諸法悉亦如夢,無

說無聞,無有知者.譬如天子二人住

地獄門,歎佛、法、僧,二人之聲俱而出

現.於意云何?其二聲報第二聲?」答曰:

「不也.」「譬如幻師,於四衢路,化作如來』

爲四部衆,而說法,於意云何?寧有說

法聽解者乎?」諸天子心中復作是念:

須菩提所說般若波羅蜜,甚深甚深,

遂至微妙.須菩提知諸天子心中所

念,謂天子言:「色不甚深,非微妙乎?痛

痒、思想、生死識不甚深,非微妙乎?色

不自然深微妙乎?痛痒、思想、生死識

不自然深微妙乎?眼、耳、鼻、舌、身、意亦

復如是,檀、尸羼、惟逮、般若波羅蜜慧

不自然深妙乎?內空、外空、近空、遠空、

眞空、所有空、無所有空、十力、無畏、十

八不共諸佛之法、一切三昧諸陁羅

尼門、薩芸若慧不爲自然微妙乎?」時,

諸天子心自念言:「其說法者不決怒

於色、痛痒、思想、生死識乎,不決怒六波

羅蜜、七空、三十七品、十力、無畏、諸佛

之法乎,不決怒須陁洹、斯陁含、阿那

含、阿羅漢、辟支佛乎,不決怒佛慧無

盡慧乎?」.須菩提知諸天子心中所念,

謂諸天子言:「如是.諸天子,佛道無得,

如來亦不說法,亦無聽者,無有解者.

其有欲得須陁洹果,證須陁洹果,斯

陁含、阿那含、阿羅漢果,證不忍便出

去辟支佛道,亦復如是.佛道亦復如

是,不忍便出去.如是.諸天子,初發意

菩薩摩訶薩住般若波羅蜜,無有言

說則亦無聞.」

摩訶般若波羅蜜法師如幻品第二十六

爾時,諸天子心中念言:尊者須菩提

說法乃爾,當以何聽?須菩提知諸天

子心中所念,謂天子言:「法師如幻,聽

者如化.此等所聞亦不作證.」諸天子

心中復作是念:云何須菩提人如幻,

法師如幻,人如化,聽者如化?須菩提

言:「如是如是.諸天子,人如幻,法師如

幻,人如化,法師如化.吾我如夢,色亦

如是,痛痒、思想、生死識亦復如夢.眼

色如夢,耳、鼻、舌身、意亦復如是.所習

諸更亦復如夢,內空、外空、近空、遠空、

眞空、所有空、無所有空悉亦如夢,三

十七品、十種力、四無所畏、四分別辯、

十八不共諸佛之法亦復如夢,如幻

如化.須陁洹、斯陁含、阿那含、阿羅漢

果亦如幻夢,辟支佛上至三耶三佛

亦復如幻夢.」諸天子謂須菩提:「乃至

佛道亦復如幻夢乎?」須菩提言:「乃至

泥洹亦復如幻夢.」諸天子問須菩提:

「乃至泥洹,泥洹亦如夢?」須菩提言:「其

泥洹本末法最爲尊,而無所有.我亦

謂之如幻如夢.所以者何?幻夢及泥

洹,則無有二,亦無若干,空無所有.」於

是賢者舍利弗、摩訶目犍連、摩訶拘

絺羅、摩訶迦旃延邠耨文陁弗、摩訶

迦葉及無央數衆千菩薩問尊者須

菩提:「是般若波羅蜜甚深難曉難了,

寂然微妙,何所深妙難及之人能受

者乎?」須菩提謂諸弟子及諸菩薩:「阿

惟越致菩薩摩訶薩乃能受是深奧,

無念無思議,行出於玄,遠難及難了

寂然巍巍,止於賢聖知明識慧,乃能

受此般若波羅蜜見諦之人,爲阿羅

漢志願具足,於過去佛,已造之行,供

養無數百千諸佛,殖衆德本,爲善知

識所見,將護善男子、善女人,乃能受

是深般若波羅蜜,聽受此教,解知色

空,不想色空,不想痛痒、思想、生死識

空,不想神識空,不想著色,亦不想.若

念於無色,不念著五陰無相,不念神

識無相,不念識無願,不念色無願,痛

痒、思想、生死識,亦復如是.不念五陰

無想,不念五陰無無想,不念色無所

生,不念色無所滅,不念寂然恍惚,痛

痒、思想、生死識,亦復如是.不念眼、耳、

鼻、舌、身、意無所生,無所滅寂然恍惚,

不念所更所習衆緣,檀、尸羼、惟逮、禪、

般若波羅蜜,不念所生,亦無所滅,寂

然恍惚.乃至七空、三十七品、十力、無

畏、十八不共諸佛之法、一切三昧、陁

羅尼門,亦復如是,不念所生,亦無所

滅.須陁洹、斯陁含、阿那含、阿羅漢果

及辟支佛、薩芸若慧,悉了知空,薩芸

若慧,不想念空,薩芸若慧,亦無所願,

其無所願,亦不想念.薩芸若慧其所

有者,不想於空,其空亦不想於有,無

願、無想,亦復如是.其無爲界,不想於

空,其空亦不想於無爲界,無想、無願

亦復如是,無無所生,亦無不滅,亦無

寂然,無恍惚悉無想念.」須菩提謂諸

天子:「是般若波羅蜜甚深微妙,非賢

聖明智所見受者.所以者何?法無所

受,亦無所聞,亦無顯說.設無所聞,無

說法者由是之故則無有人而無所

受.」舍利弗謂尊者須菩提:「此般若波

羅蜜不爲廣說羅漢、辟支佛、三耶三

佛乘事乎,將護菩薩摩訶薩,行從新

發意,至到十住菩薩之道.六波羅蜜

三十七品、十力、無畏、諸佛之法,菩薩

摩訶薩行般若波羅蜜,所生神通無

所忘失,順法如是,從一佛剎,到一佛

剎,德本所致,欲得供養諸佛世尊,如

其所志,悉而得之,供事已竟,則從諸

佛,聽受經法,未曾忘失,自到逮成薩

芸若慧,常三昧定心未曾亂,未常思

念辯無罣㝵.有所說道,無能中斷辯

才,如應義趣尊妙,越於一切世閒之

明.」舍利弗謂須菩提:「如是如是.如仁

所言,般若波羅蜜解說三乘,則爲菩

薩摩訶薩辯才之智,過於世閒,尊無

能及心無所著,自曉了身無有顚倒,亦

不猗著所見,所見於色、痛痒、思想、生

死識,亦不猗著.於六波羅蜜不著七

空、三十七品、十力、無畏、諸佛之法,亦

不依猗薩芸若慧.」舍利弗謂須菩提:

「般若波羅蜜以何等故,廣說三乘,則

爲菩薩摩訶薩獲菩薩之辯,越一切

世,而無所著乎?」須菩提報舍利弗:「以

內、外空故,廣說三乘,七空亦爾,悉無

所有故,說三乘,菩薩摩訶薩悉了諸

空故.講說此護,於行者,以是之故,越

一切世辯才,最尊而無所著.」

摩訶般若波羅蜜雨法寶品第二十七

爾時,釋提桓因心自念言:尊者須菩

提今所說者,爲雨法寶三千大千世

界諸四天王上至阿迦膩咤天,今須

菩提所說法,爲雨法寶,我寧可化作

華雨佛菩薩及諸聖衆及須菩提上?

釋提桓因及三千大千世界諸天之

衆各化作華,散於世尊、諸菩薩摩訶

薩、比丘聖衆、須菩提上,供養自歸般

若波羅蜜,適散此已,其華遍布二千

佛土,在上虛空,化爲重閣,巍巍甚高,

快不可言.尊者須菩提心自念言:昔

吾曾遊遍諸天宮,初未睹見如此輩

華,向所散華,此爲化華,不從樹生也.

向諸天子所散華者,從心樹生,不從

樹生.釋提桓因報須菩提:「此華無所

從出生,不從心樹出.」須菩提言:「如拘

翼言,此華無所從出生,不從心樹生.

設使拘翼,無所從生,則爲非華.」釋提

桓因報須菩提:「華實爲無所從出,爲

色無所從出,痛痒、思想、生死識無所

從出?」須菩提言:「拘翼,此華不爲無所

從出,色無所生,無所生者,則無有色、

痛痒、思想、生死識無所從出.其無所

生,則無有識,眼無所生.其無所生,則

無有眼、耳、鼻、舌、身、意,亦復如是.檀波

羅蜜,亦無所生.其無所生,則爲無檀、

尸羼、惟逮、禪、般若波羅蜜,亦無所生.

其無所生,則爲無般若波羅蜜及與

七空、三十七品.拘翼,無所從生,其無所

生,則無七空、三十七品、十力、無畏、諸

佛之法無所從生.其無所生,則無諸

法須陁洹、斯陁含、阿那含、阿羅漢、辟

支佛、佛薩芸若慧,亦無所生.其無所

生,則無薩芸若.」釋提桓因心自念言:

尊者須菩提所入慧甚深,所可說法,

悉無所爭,亦不錯亂.時,佛告釋提桓

因:「如是.拘翼,須菩提所入慧甚深,所可

入慧,所說經法,悉無所爭,亦不錯亂.」

釋提桓因白佛言:「尊者須菩提云何

深入慧,所可入慧、所說經法悉無所

爭,亦不錯亂?佛告釋提桓因:「所入於

色,以入此法,所可說法,悉無所爭,亦

不錯亂,痛痒、思想、生死識亦復如是.

所以者何?如法者無和無爭,須菩提

所說亦復如是,不同不亂.六波羅蜜

亦復如是,及與七空、三十七品、十力、無

畏、諸佛之法,不同不亂.須陁洹、斯陁

含、阿那含、阿羅漢、辟支佛、佛薩芸若

慧,亦復如是,不同不亂.所以者何?須

菩提所說法不和不爭,其無和爭,則

無所爭.如是拘翼,須菩提所入慧所

說微妙,巍巍如此.」須菩提謂釋提桓

因:「如世尊言,說一切法菩薩摩訶薩

曉了,如是解一切法,學般若波羅蜜

亦當如是.菩薩摩訶薩學如是者,爲

不學色、痛痒、思想、生死識.所以者何?

不見色故,不見痛痒、思想、生死識.有

所學故,菩薩摩訶薩如是學者,不學

檀、尸羼、惟逮、禪、般若波羅蜜.所以者

何?不見學般若波羅蜜故,不學七空、

三十七品.所以者何?不見七空、三十

七品故,不學十力、四無所畏、十八不

共諸佛之法,不學須陁洹、斯陁含、阿

那含、阿羅漢、辟支佛、佛薩芸若慧.所

以者何?不見學薩芸若慧故.」釋提桓

因謂尊者須菩提:「唯須菩提,何以故

不見色痛痒思想生死識、七空、三十

七品、聲聞、辟支佛、佛薩芸若慧?」須菩

提言:「用色空故,痛痒、思想、生死識空

故上至薩芸若亦復空故拘翼以色

空故,不學空,色、痛痒、思想、生死識空

故.以識空故,不學空,識上至薩芸若

慧亦復空故,不學空慧.拘翼,是爲以

空.其以空者,不學於空故.設學空者,不

爲一法則爲二法.若學色空,則不爲

一,上至薩芸若慧.若學慧者.則不爲

一、是故拘翼,用色、痛痒、思想、生死識

空故,則無有二,上至薩芸若慧,悉皆

空故,無有二也.六波羅蜜亦復如是,

悉無有二,七空、三十七品、十力、無畏、

諸佛之法、聲聞、辟支佛、上至三耶三

佛,亦無有二.薩芸若慧亦無有二,其

能學佛薩芸若慧,則爲悉學不可計

數阿僧祇法.其已能學不可稱數阿

僧祇佛法,則不學色有益有損,痛痒、

思想、生死識亦復如是.上至薩芸若

慧不增不減,學五陰不增不減已,則

便能學薩芸若慧已,能學於薩芸若

慧不增不減已,不學受色,亦無所失,

不學受痛痒、思想、生死識,亦無所失.不

學受聲聞、辟支佛,上至薩芸若慧亦

無所失.」舍利弗謂須菩提:「菩薩摩訶

薩學如是者,爲不學受,亦無所失.」須

菩提言:「如是.舍利弗,菩薩摩訶薩如

是學者,爲不學受色、痛痒、思想、生死

識,亦無所失.不學受薩芸若,亦無所

失.」舍利弗謂須菩提:「何故菩薩摩訶

薩不受五陰,亦無所失,不受學薩芸

若,亦無所失?」須菩提言:「色無所有,不

可受持無受色者,痛痒、思想、生死識、

薩芸若慧,悉無所有,不可受持無受

薩芸若者.是爲舍利弗,菩薩摩訶薩

於一切法,悉無所受,成薩芸若.」舍利

弗謂須菩提:「菩薩摩訶薩作是學者,

爲學般若波羅蜜,出生薩芸若乎?」須

菩提言:「如是.舍利弗,菩薩摩訶薩學

如是者,爲學般若波羅蜜,出生薩芸

若.於一切法,無所受故.」舍利弗謂須

菩提:「菩薩摩訶薩學如是者,於一切

法,無所受學,亦無所失.菩薩摩訶薩

學如是,爲出薩芸若.」須菩提言:「菩薩

摩訶薩行般若波羅蜜,不見色有所

生,亦無所滅,不受不捨,無持無爭,不

增不減.所以者何?舍利弗,色自然故,

則無有色.痛痒、思想、生死識不見所

生,亦無所滅,不受不捨,無塵無恨,無

放無不放,無增無減.所以者何?薩芸

若慧,則爲自然,悉無所有.是故舍利

弗,菩薩摩訶薩於一切法,而無所生,

亦無所滅,無受無捨,無塵無恨,無放

無不放,無增無減,學般若波羅蜜已,

出生薩芸若,則以無學,無所生故.」釋

提桓因謂舍利弗:「菩薩摩訶薩當於

何所求般若波羅蜜?」舍利弗言:「拘翼,

當從尊者須菩提求.」釋提桓因問須

菩提:「仁威神,仁所建立,使舍利弗,作

是說言,須菩提說般若波羅蜜,當從

求之?」須菩提謂釋提桓因:「非我威神

之所建立也.」又問:「誰威神恩之所建

立?」答曰:「拘翼,怛薩阿竭威神之恩之

所建立.」釋提桓因謂須菩提:「一切諸

法悉無所立,云何如是怛薩阿竭威

神之所建立?亦無異處之所建立,計

於諸法,不得如來,亦無異處,可得如

來尊者?」須菩提謂釋提桓因:「如是.拘

翼.怛薩阿竭則無所住,亦無異處,所

當可住無異如來當有所得亦不離

住怛薩阿竭,亦無所住.於一切法,不

離所住,不以於色怛薩阿竭,爲如來

也.不以無本爲怛薩阿竭,不以色無

本,爲怛薩阿竭,不以怛薩阿竭無本

色,爲無本色法,爲怛薩阿竭,不以怛

薩阿竭,爲無本法,無本故,諸色無本.

痛痒、思想、生死識無本故,怛薩阿竭

無本,不用怛薩阿竭無本,痛痒、思想、

生死識,不以識無本怛薩阿竭法也.

不以怛薩阿竭法,爲識法也.聲聞、辟

支佛、上至薩芸若無本怛薩阿竭也.

不以怛薩阿竭,無本,薩芸若無本.不

以薩芸若法,爲怛薩阿竭法也.不以

怛薩阿竭法,爲薩芸若法.又拘翼,怛

薩阿竭於諸色法,無合無散,於痛痒、

思想、生死識法,無合無散,不於異五

陰有合有散,不於怛薩阿竭有合有

散,不於薩芸若法有合有散,於薩芸

若怛薩阿竭,無合無散.不於薩芸若

法有合有散,不於異薩芸若怛薩阿

竭有合有散.又拘翼,於此諸法,不合

不散,以此威神之所建立,而有所住.

向者拘翼,而復問言,菩薩摩訶薩當

於何所求般若波羅蜜,不求於色,不

求異色,不求痛痒、思想、生死識,不求

異識,般若波羅蜜於色、痛痒、思想、生

死識,一切諸法無合無散,無色無見,

不可受持,則爲一相,無所有相.復次

拘翼,菩薩摩訶薩爲行般若波羅蜜,

上至薩芸若悉無所求,不於異處,求

薩芸若.所以者何?求般若波羅蜜薩

芸.若於一切法,無合無散,無色無見,

不可受持,則爲一相,無所有相.所以

者何?拘翼,般若波羅蜜則無有色,亦

無異色,無有痛痒、思想、生死識,亦無

異識識.不爲異般若波羅蜜,亦無有

異薩芸若,非般若波羅蜜,無異薩芸

若.般若波羅蜜怛薩阿竭般若波羅

蜜無色,亦無異色,亦無異痛痒、思想、

生死識.般若波羅蜜亦無異識薩芸

若,非般若波羅蜜.般若波羅蜜無異

薩芸若怛薩阿竭,般若波羅蜜無有

色,亦無異色、痛痒、思想、生死識,亦復

如是.爲無異識,亦無無本.般若波羅

蜜無色法,亦無異色法,痛痒、思想、生

死識,亦復如是.般若波羅蜜無色無

本,亦無異色無本,般若波羅蜜無有

色法,亦無異色法,痛痒、思想、生死識,

亦復如是.聲聞、辟支佛、上至薩芸若

亦復如是,無薩芸若色法,亦無異薩芸

若色法.般若波羅蜜無薩芸若無本,

亦無異薩芸若無本.般若波羅蜜無

薩芸若無本,亦無異薩芸若無本.」釋

提桓因謂須菩提:「是爲諸菩薩摩訶

薩摩訶般若波羅蜜無異波羅蜜,無

限菩薩摩訶薩所可學者,須陁洹、斯

陁含、阿那含、阿羅漢、辟支佛、菩薩、佛

應是而學菩薩摩訶薩,學此法以開

化衆生,嚴淨佛土,得阿耨多羅三耶

三菩提.」須菩提謂釋提桓因:「如是.拘

翼,是爲諸菩薩摩訶薩摩訶般若波

羅蜜無異波羅蜜,無限波羅蜜,應如

是學,以其三乘者,皆由是生,菩薩摩

訶薩,自致阿耨多羅三耶三菩,成至

阿惟三佛色無有邊.是爲諸菩薩摩

訶薩波羅蜜無有極.所以者何?不可

得過去色,亦不可得中閒色,亦不可

得當來色,痛痒、思想、生死識,亦復如

是.識無有邊,波羅蜜無有極.所以者

何?不可得過去識,亦無中閒識,亦無

當來識.聲聞、辟支佛、上至佛無極無

邊,亦復如是.是故拘翼,是諸菩薩摩

訶薩無極,波羅蜜,色無有量,般若波

羅蜜,亦無有量.所以者何?色不可得

限故.譬如拘翼,虛空不可得邊限,色

無有量,亦復如是.虛空無限故,色無

有限.色無有限故,般若波羅蜜無有

限,上至薩芸若亦無有限故,般若波

羅蜜無有限.是爲諸菩薩摩訶薩行.

所以者何?拘翼,薩芸若慧不可得邊限

故.譬如虛空不可得邊,薩芸若慧,亦

復如是,虛空無限故,薩芸若亦無有

限,薩芸若無限故,般若波羅蜜無限.

是故拘翼,般若波羅蜜無限,是爲諸

菩薩摩訶薩虛空無邊,色無有底.波

羅蜜無有底.所以者何?拘翼,色無邊

際,亦無中閒,痛痒、思想、生死識,亦無

邊際,亦無有中閒.是故諸菩薩摩訶

薩波羅蜜無有邊際,無有端底.所以

者何?神識不可得底,無有中閒,上至

薩芸若亦無有底,波羅蜜亦無有底.

是爲諸菩薩摩訶薩行.所以者何?拘

翼,薩芸若者不可得邊,亦無中閒,波

羅蜜無底,是爲菩薩摩訶薩.色無有

底故,薩芸若亦無有底.復次,拘翼,事

無端底,波羅蜜無底,能了是者,則爲

菩薩摩訶薩.」釋提桓因問須菩提:「用

何等故,事無端底,波羅蜜無底?」須菩

提言:「拘翼,薩芸若事無端底故,諸菩

薩摩訶薩波羅蜜無底.復次,拘翼,法

無端底,是故諸菩薩摩訶薩波羅蜜

無底.」釋提桓因謂須菩提:「用何等故,

法無端底,菩薩摩訶薩波羅蜜無底?」

須菩提言:「法界無底故,諸菩薩摩訶

薩波羅蜜無底.復次,拘翼,無本之事

悉無端底故,菩薩摩訶薩波羅蜜無

底.」釋提桓因問須菩提:「用何等故,無

本之事悉無端底,諸菩薩摩訶薩波

羅蜜無底?」「拘翼,無本無底.是故無底

事,以無端無本無底,無本無底以事

則無底事,無底以故,諸菩薩摩訶薩

波羅蜜無底.復次,人無有底故,諸菩

薩摩訶薩波羅蜜無底.」釋提桓因問

須菩提:「用何等故,人無有底,諸菩薩

摩訶薩波羅蜜無底?」須菩提言:「於拘

翼意云何?何所法中,作是教者謂菩

薩摩訶薩耶?」釋提桓因報須菩提言:

「此無法教,亦無非法教.此名字者從

緣客來,悉無所有,無本形像,但似假

名,所謂言人,人無因緣,撗爲立字.」「於

拘翼意所見云何?是般若波羅蜜寧

爲顯揚說人處乎?」答曰:「不也.」須菩提

言:「拘翼,設不說人,豈無底乎?云何拘

翼,怛薩阿竭阿羅訶三耶三佛壽如

恒沙劫口說人,人彼寧有人而有所

生,有所滅乎?」答曰:「不也.須菩提.」「所以

者何?人本淸淨.是故拘翼人無有底

般若波羅蜜無底,菩薩學當作是知

行般若波羅蜜法如是.」

光讚經卷第十

戊戌歲高麗國大藏都監奉

勅彫造